സുസൂക്കി ഹായബൂസ; ചരിത്രവും പൊരുളും - Malayalam DriveSpark\nമച്ചാനേ..ബൂസാ! കാലങ്ങള്‍ക്ക് മുമ്പെ സഞ്ചരിച്ച ഹായബൂസയുടെ പൊരുൾ എന്ത്?\nUpdated: Friday, April 14, 2017, 18:35 [IST]\nമച്ചാനേ..ബൂസാ! കേരളത്തിലെ ബൈക്ക് പ്രേമികള്‍ക്ക് ഇടയില് ഏറെ പ്രചാരത്തിലുള്ള പ്രയോഗമാണിത്. റോഡിലൂടെ ഓരോ ഹായബൂസ പാറിപറന്ന് പോകുമ്പോഴും മലയാളി അറിയാതെ പറഞ്ഞ് പോകും; അളിയാ..ബൂസാ!\nകേരളത്തില് അന്നും ഇന്നും സുസൂക്കി ഹായബൂസയെ ആഗ്രഹിക്കാത്ത ഒരു ബൈക്ക് പ്രേമി പോലും ഉണ്ടായിരിക്കില്ല. എന്നെങ്കിലും ചിന്തിച്ചിട്ടുണ്ടോ എന്താകാം ഹായബൂസ മലയാളിക്ക് ഇത്ര പ്രിയപ്പെട്ടതാകാന് കാരണമെന്ന്?\nഈ ചോദ്യത്തിനുള്ള ഉത്തരമാണ് ഇവിടെ കണ്ടെത്താന് ശ്രമിക്കുന്നത്. ഹായബൂസയുടെ ചില അതിശയിപ്പിക്കുന്ന വസ്തുതകളും, ചരിത്രവും എല്ലാറ്റിനുമപരി ഹായബൂസ എന്ന പേരിന് പിന്നിലെ പൊരുളും എന്തെന്ന് പരിശോധിക്കാം.\nസുസൂക്കി GSX1300R എന്ന് പറഞ്ഞാല് ഒരുപക്ഷെ ഹായബൂസയാണെന്ന് വേഗം തിരിച്ചറിഞ്ഞുകൊള്ളണം എന്നില്ല.\nഹായബൂസ എന്ന പേരില് ലോകമെമ്പാടും പ്രശസ്തമായ സുസൂക്കിയുടെ സ്‌പോര്‍ട് ബൈക്ക് മോട്ടോര്‍സൈക്കിളിന്റെ ഔദ്യോഗിക നാമം സുസൂക്കി GSX 1300R എന്നാണ്.\n1999 മുതല്‍ക്കാണ് സുസൂക്കിയില് നിന്നുള്ള ഹായബൂസ രാജ്യാന്തര വിപണികളിലെ തരംഗമായി മാറിയത്.\n'അതിവേഗത..', അതാണ് ഹായബൂസയുടെ പേരിനും പ്രശസ്തിക്കും പിന്നില്.\nമണിക്കൂറില് 303 മുതല് 312 കിലോമീറ്റര് എന്ന അതിശയിപ്പിക്കും വേഗതയിലൂടെ ഹായബൂസ വെട്ടിപിടിച്ച നേട്ടങ്ങള് നിരവധിയാണ്.\nലോകത്തിലെ ഏറ്റവും വേഗതയേറിയ പ്രൊഡക്ഷന് മോട്ടോര്‍സൈക്കിള് എന്ന കിരീടം ചൂടിയ ഹായബൂസ, ട്രാക്കിന് വെളിയിലെ സുസൂക്കിയുടെ കരുത്ത് വെളിപ്പെടുത്തുകയായിരുന്നു.\nഎന്നാല് ഹായബൂസ വാര്‍ത്ത തലക്കെട്ടില് നിറഞ്ഞത് ഹോണ്ടയുമായുള്ള മത്സരത്തിന്റെ പേരിലാണ്. 90 കളുടെ കാലഘട്ടത്തില് നിരത്ത് വാണിരുന്ന ഹോണ്ട ബ്ലാക്‌ബേര്‍ഡിനെ മണിക്കൂറില് 312 കിലോമീറ്റര് വേഗത കുറിച്ച് അട്ടിമറിച്ചാണ് ഹായബൂസ വന്നെത്തിയത്.\nഇരുപതാം നൂറ്റാണ്ട് കണ്ട ഏറ്റവും വേഗതയേറിയ സ്റ്റാന്‍ഡേര്‍ഡ് പ്രൊഡക്ഷന് ബൈക്ക് (1901 ജനുവരി 01 മുതല് 2000 ഡിസംബര് 31 വരെ) എന്ന ഖ്യാതിയാണ് ബ്ലാക്‌ബേര്‍ഡിനെ മലര്‍ത്തിയടിച്ച് സുസൂക്കി ഹായബൂസ കൈയ്യടക്കിയത്.\nപിന്നീട് 2000 ത്തില് ഹായബൂസയെ വെല്ലുവിളിച്ച് കൊണ്ട് കവാസാക്കി ഒരുക്കിയ നിഞ്ച ZX-12R ഉം മത്സരത്തില് കാഴ്ചക്കാരനായി തുടര്‍ന്നു.\nഹായബൂസയുമായുള്ള മത്സരത്തില് മണിക്കൂറില് ആറ് കിലോമീറ്റര് വേഗതയ്ക്ക് പിന്നില് കവാസാക്കി നിഞ്ച ZX-12R മുട്ടുമടക്കുകയായിരുന്നു.\nഒട്ടേറെ ഗവേഷണ-പരീക്ഷണങ്ങള്‍ക്ക് ശേഷമാണ് ഹായബൂസയെ സുസൂക്കി മറയ്ക്ക് പുറത്ത് അവതരിപ്പിച്ചത്.\nഹായബൂസയുടെ ഡിസൈന് മുതല് എയറോഡൈനാമിക്‌സില് വരെ സുസൂക്കിയുടെ വിയര്‍പ്പോട് കൂടിയ കൈയ്യൊപ്പ് ചാര്‍ത്തപ്പെട്ടു.\nഹായബൂസയുടെ പേരിന് പിന്നിലുമുണ്ട് സുസൂക്കിയുടെ ഇതേ കുശാഗ്രത. പെറിഗ്രീന് ഫാല്‍ക്കന് (പ്രാപിടിയന് പക്ഷി) യുടെ ജാപ്പനീസ് നാമമാണ് ഹായബൂസ.\nപെറിഗ്രീന് ഫാല്‍ക്കനെ അറിയില്ലേ? ഇരയെ കൊത്തിയെടുത്ത് പറക്കുന്നതില് പ്രശ്‌സതമായ പെറിഗ്രീന് ഫാല്‍ക്കന് വേഗതയുടെ അലങ്കാരമാണ്.\nമണിക്കൂറില് 290 മുതല് 325 കിലോമീറ്റര് വേഗതയിലാണ് ഇരയെ കൊത്തി എടുക്കുന്നതിനായി പെറിഗ്രീന് ഫാല്‍ക്കന് ഉയരങ്ങളില് നിന്നും പറന്നെത്തുന്നത്.\nമണിക്കൂറില് 325 കിലോമീറ്റര് വേഗതയിലും തകരാര് സംഭവിക്കാതെ ലക്ഷ്യം നേടുന്ന പെറിഗ്രീന് ഫാല്‍ക്കനില് ഗവേഷണം നടത്തിയാണ് ഹായബൂസയെ സുസൂക്കി അവതരിപ്പിച്ചത്.\nപക്ഷെ ഇവിടം കൊണ്ട് തീരുന്നില്ല ഹായബൂസ എന്ന പേരിന് പിന്നിൽ സുസൂക്കി ഒരുക്കിയ പൊരുള്.\nഹോണ്ടയുടെ കരുത്തുറ്റ ഭീകരന് ബ്ലാക്‌ബേര്‍ഡിനെയാണ് തങ്ങള്‍ക്ക് കീഴടക്കേണ്ടതെന്ന് സുസൂക്കിയ്ക്ക് വ്യക്തമായ ബോധ്യമുണ്ടായിരുന്നു.\nപെറിഗ്രീന് ഫാല്‍ക്കനിന്റെ സ്ഥിരം ഇര ബ്ലാക്‌ബേര്‍ഡാണെന്നതും സുസൂക്കി ഹായബൂസയെ കൂടുതൽ അർത്ഥവത്താക്കി മാറ്റി.\nഅതിനാല് ഹോണ്ട CBR1100XX ബ്ലാക്‌ബേര്‍ഡിനെ വേട്ടയാടാന് സുസൂക്കി ഒരുക്കിയത് ഹായബൂസ (പെറിഗ്രീന് ഫാല്‍ക്കന്) യെയാണ്.\nഇരുപതാം നൂറ്റാണ്ടിന്റെ അവസാന കാലഘട്ടങ്ങളിൽ ബ്രാന്‍ഡുകള് തമ്മിലുള്ള അതിവേഗ പോരുകൾ പതിവ് കാഴ്ചയായിരുന്നു.\nപലപ്പോഴും മണിക്കൂറില് ഒന്നോ രണ്ടോ കിലോമീറ്റര് വേഗതയ്ക്ക് പിന്നിലാണ് മോഡലുകള് പിന്തള്ളപ്പെട്ടിരുന്നതും.\nഎന്നാല് ബ്ലാക്‌ബേര്‍ഡ് x ഹായബൂസ മത്സരത്തില് സുസൂക്കി രാജകീയമായാണ് വിജയം കൈയ്യടക്കിയത്.\nകണക്കുകള് പ്രകാരം, മണിക്കൂറില് 16 കിലോമീറ്റര് വേഗത്തിന് പിന്നില് ഹോണ്ട ബ്ലാക്‌ബേര്‍ഡ് ദാരുണമായി കീഴടങ്ങുകയായിരുന്നു.\nഹായബൂസയില് സുസൂക്കി ഒരുക്കിയ എയറോഡൈനാമിക്‌സ് ഡിസൈന് തത്വം, ബ്ലാക്‌ബേര്‍ഡിനെ കീഴടക്കുന്നതില് നിര്‍ണായക പങ്കാണ് വഹിച്ചത്.\nഅതേസമയം, ഹായബൂസയുടെ അരോചകമായ ഡിസൈനിംഗിന് എതിരെ വലിയ വിമര്‍ശനമാണ് ആരാധകര് സുസൂക്കിയ്ക്ക് നേരെ ഉയര്‍ത്തുന്നത്. പക്ഷെ, ഹായബൂസയുടെ വിജയവും ഇതേ അരോചകമായ എയറോഡൈനമിക്‌സ് തത്വമാണ് എന്നതും യാഥാർത്ഥ്യം.\nഎന്നാല് വേഗത മാത്രമാണോ ബ്ലാക്ബേർഡിനെ കീഴ്പെടുത്തിയ ഹായബൂസയുടെ കരുത്തിനും പ്രശസ്തിക്കും കാരണം?\nതീര്‍ച്ചയായും അല്ല, ഹായബൂസയെ ഒരിക്കല് എങ്കിലും ഓടിച്ചവര്‍ക്ക് ഇത് മനസിലാക്കാന് സാധിക്കും. 'പ്രതാപമാര്‍ന്ന വേഗത'യാണ് യഥാര്‍ത്ഥത്തില് ഹായബൂസ.\nസ്ട്രീറ്റ് ബൈക്ക് കസ്റ്റമൈസേഷന് ഏറ്റവും മുന്തിയ പരിഗണന ലഭിക്കാറ് ഹായബൂസയ്ക്ക് മാത്രമാണ്. കസ്റ്റമൈസ്ഡ് ഹായബൂസയെ കണ്ടവരാണോ നിങ്ങള്?\nസുസൂക്കി ഒരുക്കുന്നതില് നിന്നും ഏറെ വ്യത്യസ്തമാര്‍ന്ന സെലക്ഷനാണ് മേക്കോവറില് ഹായബൂസകള്‍ക്ക് ലഭിക്കാറുള്ളത്.\nവേഗത, പ്രൗഢി എന്നിവയ്ക്ക് ഒപ്പം സുസൂക്കിയുടെ ഹായബൂസയില് എടുത്ത് പറയാവുന്ന ഫീച്ചറാണ് എഞ്ചിന്.\nഅരങ്ങേറ്റ വേളയില് 173 bhp എന്ന ഭീകര കരുത്ത് പുറത്ത് കാണിച്ച ഹായബൂസ, സ്‌പോര്‍ട് ബൈക്കുകള്‍ക്ക് ഇടയിലെ സത്വ രൂപം പ്രാപിക്കുകയായിരുന്നു.\nഹായബൂസയിൽ അതിവേഗത്തില് പ്രവര്‍ത്തിക്കുന്ന സിലിണ്ടറുകളിലേക്ക് റാം എയര് സംവിധാനത്തിലൂടെയാണ് തണുത്ത പ്രഷറൈസ്ഡ് വായുവിനെ സുസൂക്കികടത്തി വിട്ടത്.\nഹായബൂസയുടെ ഹൈ പവേര്‍ഡ് ലൈറ്റവെയ്റ്റ് എഞ്ചിനില് ഒരുങ്ങിയ സ്‌പോര്‍ട്‌സ് കാറുകള്, യഥാര്‍ത്ഥത്തില് സുസൂക്കിയുടെ മഹാത്മ്യം വര്‍ധിപ്പിച്ചു.\nലോട്ടസ് സെവനില് അടിസ്ഥാനപ്പെടുത്തിയിട്ടുള്ള ഇംഗ്ലീഷ് സ്‌പോര്‍ട്‌സ് കാര് വെസ്റ്റ്ഫീല്‍ഡ് മെഗാബൂസയും ഹയാബൂസയുടെ എഞ്ചിനിലാണ് ഒരുങ്ങിയിട്ടുള്ളത്.\nമോട്ടോര്‍സൈക്കിള് എഞ്ചിനെ കാറില് അവതരിപ്പിക്കുന്ന ആദ്യ നിര്‍മ്മാതാക്കള് കൂടിയാണ് സുസൂക്കി.\nഹായബൂസയുടെ എഞ്ചിനുമായുള്ള രണ്ട് കോണ്‍സെപ്റ്റ് കാറുകളെയും സുസൂക്കി കാഴ്ചവെച്ചിട്ടുണ്ട്.\n2001 ല് അവതരിപ്പിച്ച സൂസൂക്കി GSX-R/4 മോഡലും, ഫോര്‍മുല ഹായബൂസ എന്ന ഓപ്പണ് വീല് റേസ് കാറുമാണ് സുസൂക്കി ഹായബൂസ എഞ്ചിനില് അവതരിപ്പിച്ച രണ്ട് കോണ്‍സെപ്റ്റ് കാറുകള്.\n2.8 ലിറ്റര് V8 എഞ്ചിനിലെത്തിയ റാഡിക്കല് സ്‌പോര്‍ട്‌സ് കാറുകളിലും ഹായബൂസ എഞ്ചിന് സ്ഥിര സാന്നിധ്യമായിരുന്നു.\nഇന്‍ലൈന്-ഫോര് ഹായബൂസ എഞ്ചിനാണ് SR8 സ്‌പോര്‍ട്‌സ് കാറുകള്‍ക്ക് ഊര്‍ജ്ജം പകര്‍ന്നത്.\n1939 ബുഗാറ്റി മോഡല് 100 എയര് റേസറുടെ ആധുനിക വേര്‍ഷനിലും ഹായബൂസ എഞ്ചിനാണ് നല്‍കിയത്.\nഒറിജിനല് സൂപ്പര്‍ചാര്‍ജ്ഡ് സ്‌ട്രെയ്റ്റ്-എയ്റ്റ് എഞ്ചിന് പകരം ആധുനിക വേര്‍ഷനില് നല്‍കിയത് ട്വിന് സുസൂക്കി ഹായബൂസ എഞ്ചിനുകളെയാണ്.\nട്രാക്ക്-റോഡുകള്‍ക്ക് പുറമെ, സാന്‍ഡ് ഡ്യൂണ് റെയ്‌സിംഗിലും ഹായബൂസയുടെ എഞ്ചിന് തന്നെയാണ് മിക്കപ്പോഴും സാന്നിധ്യമറിയിച്ചത്.\nഅബുദാബി ഡെസേര്‍ട്ട് ചലഞ്ചില് ഉള്‍പ്പെടുത്തിയിരുന്നത് ഹായബൂസ എഞ്ചിനില് പശ്ചാത്തലമാക്കിയുള്ള V8 എഞ്ചിന് കാറുകളെ മാത്രമായിരുന്നൂ എന്നതും ശ്രദ്ധേയമാണ്.\nരാജ്യാന്തര തലത്തിൽ സുസൂക്കിയുടെ ഹായബൂസ എഞ്ചിന് കൊണ്ടുള്ള പരീക്ഷണങ്ങള് അവിടം കൊണ്ടും തീര്‍ന്നില്ല.\n2004 ല്, TOP 1 Ack അറ്റാക്ക് എന്ന പ്രത്യേകം നിര്‍മ്മിത സ്ട്രീംലൈനര് മോട്ടോര്‍സൈക്കിളിലൂടെ കരയിലെ ഏറ്റവും ഉയര്‍ന്ന വേഗത കുറിയ്ക്കാന് മൈക്ക് അക്കാഥിഫ് നടത്തിയ ശ്രമവും ഹായബൂസയെ കേന്ദ്രീകരിച്ചാണ്.\nTOP 1 Ack അറ്റാക്കില് ഉള്‍പ്പെടുത്തിയത് രണ്ട് 1299 സിസി സുസൂക്കി ഹായബൂസ എഞ്ചിനുകളെയാണ്.\n2013 മാര്‍ച്ച് വരെ, മണിക്കൂറില് 634.217 വേഗത കുറിച്ച് ലോകത്തിലെ അതിവേഗ മോട്ടോര്‍സൈക്കിള് കിരീടം TOP 1 Ack അറ്റാക്ക് മോട്ടോര്‍സൈക്കിള് കൈയ്യടക്കിയിരുന്നു.\n2012 ഗിന്നസ് ലോക റെക്കോര്‍ഡിലും TOP 1 Ack അറ്റാക്കിന്റെ അതിവേഗ ചരിത്രം ഇടം നേടി.\nവിപണിയില് അവതരിച്ചതിന് ശേഷം ഇത് പത്തൊമ്പതാം വര്‍ഷത്തിലേക്കാണ് ഹായബൂസ ജൈത്രയാത്ര നടത്തുന്നത്.\n1999 ല് സുസൂക്കി അവതരിപ്പിച്ച ഹായബൂസ മോഡലുകളെ പൊന്നും വില കൊടുത്തും സ്വന്തമാക്കാന് കാത്തിരിക്കുകയാണ് ആരാധകര്.\n2000 മുതല് ഹായബൂസയുടെ വേഗത മണിക്കൂറില് 299 കിലോമീറ്ററായി സുസൂക്കി നിജപ്പെടുത്തിയതാണ് ഇതിന് കാരണം.\nബ്രാന്‍ഡുകള് തമ്മിലുള്ള അതിവേഗ പോര്, ദുരന്തം ഒരുക്കുമെന്ന മുന്നറിയിപ്പിന്മേലാണ് യുറോപ്യന്-ജാപ്പനീസ് നിര്‍മ്മാതാക്കള് വേഗത നിജപ്പെടുത്താന് ധാരണയില് എത്തിയത്.\n2000 മുതല് വേഗപരിധി മണിക്കൂറിൽ 300 കിലോമീറ്ററായി നിയന്ത്രിച്ചുള്ള മോഡലുകളെയാണ് നിർമ്മാതാക്കൾ അണിനിരത്തിയത്.\nപതിറ്റാണ്ട് മുമ്പ് വരെ ഓരോ ഇന്ത്യന് പ്രേമിയും ഹായബൂസയ്ക്ക് സമീപം എത്താന് പോലും ഒന്ന് കൊതിച്ചിരുന്നു. എന്നാല് ഇന്ന് കാര്യങ്ങള് വ്യത്യസ്തമാണ്.\n16 ലക്ഷം രൂപ വിലയിൽ ഹായബൂസയെ സുസൂക്കി ഇന്ത്യന് വിപണിയില് ഇപ്പോൾ ലഭ്യമാക്കുന്നുണ്ട് (ദില്ലി എക്‌സ്‌ഷോറൂം വില).\nതീര്‍ച്ചയായും 1999 ല് അവതരിക്കുമ്പോഴും കാലങ്ങള്‍ക്ക് മുമ്പെയാണ് ഹായബൂസ സഞ്ചരിച്ചത്. കാത്തിരിക്കാം അടുത്ത തവണ 'മച്ചാനേ..ബൂസാ!' എന്ന വിളി കേൾക്കാനായി..\nHow Suzuki Hayabusa got its name. Read more about Hayabusa interesting facts, history, competition and more in Malayalam.


Vichinthanam Weekly » ജോര്‍ജ് ബുഷും ജിന്നു വിവാദവും\nമുജാഹിദ് പ്രസ്ഥാനത്തില് ജിന്നു വിവാദം പ്രക്ഷുബ്‌ധമായ അന്തരീക്ഷമാണ് സൃഷ്‌ടിച്ചത്. മുസ്‌ലിംകളിലെ എല്ലാ വിഭാഗക്കാര്‍ക്കും അവര്‍ക്കിടയില് ജീവിക്കുന്ന അമുസ്‌ലിംകള്‍ക്കും എന്താണീ വിവാദമെന്നറിയാം.\nജിന്നുകളോടുള്ള എല്ലാ സഹായത്തേട്ടങ്ങളും ശിര്‍ക്കാണ് എന്ന് ഒരു വിഭാഗം. ജിന്നുകളോടുള്ള എല്ലാ സഹായാര്‍ഥനകളും ശിര്‍ക്കല്ല; വസീലത്തുശ്‌ശിര്‍ക്കേ ആവുകയുള്ളൂ എന്ന് മറ്റൊരു വിഭാഗം. ഇരുളില് തപ്പിത്തടഞ്ഞു നടക്കുന്നവന് ജിന്നിനോട് വെളിച്ചം ചോദിക്കുന്നതും പുഴയില് മുങ്ങുന്നവന് പുഴയിലേക്ക് വീഴുമെന്ന ഘട്ടത്തില് ഒന്ന് കൈപിടിക്കൂ എന്ന് ജിന്നിനോട് സഹായം തേടുന്നതും ശിര്‍ക്കാവില്ലെന്നാണ് രണ്ടാമത് പറഞ്ഞ കൂട്ടര് ഉദാഹരണം നിരത്തുന്നത്. അത് ശിര്‍ക്കാവാതിരിക്കാനുള്ള കാരണമായി അവര് പറയുന്നത് അത് ജിന്നിന്ന് ചെയ്യാന് കഴിയുന്ന സഹായമാണ് എന്നതുകൊണ്ടാണ്. കെ.എന്.എം. പറയുന്നത് ഇതെല്ലാം ശിര്‍ക്കാവുമെന്നാണ്.\nവസ്‌തുത ഇതാണെങ്കിലും ശിര്‍ക്കല്ലെന്ന വാദക്കാര് പറയുന്നത്, ജിന്നു വിഷയത്തില് പുതിയ ഒരു വാദവും തങ്ങളുന്നയിച്ചിട്ടില്ലെന്നും കെ.എന്.എമ്മിലെ ചില അധികാരമോഹികളും അസൂയാലുക്കളും യാതൊരു കാരണവുമില്ലാതെ കെ.കെ. സക്കരിയ്യാ സ്വലാഹിയെയും പി. അബ്‌ദുല് ജബ്ബാര് മൗലവിയെയും മറ്റും പുറത്താക്കിയെന്നുമാണ് അല് ഇസ്വ്‌ലാഹ് മാസികയിലൂടെ പ്രചരിപ്പിച്ചുകൊണ്ടിരിക്കുന്നത്. അല് ഇസ്വ്‌ലാഹിന്റെ വരികള് നോക്കൂ.\n“വൈജ്ഞാനിക വളര്‍ച്ചയും ആദര്‍ശബോധവുമുള്ള ഒരു തലമുറ പിന്നില് വളര്‍ന്ന് വരുന്നത് കാണുമ്പോള് അഭിനവ ഫറോവമാരിലുണ്ടാകുന്ന ഭയമാണ് ഈ വിരോധത്തിന്റെയൊക്കെ യഥാര്‍ഥ കാരണം. ഇവരുടെ വിരോധത്തിന്റെ തുടക്കം ഡോ. സക്കരിയ്യാ സ്വലാഹിയിലൂടെയായി എന്നു മാത്രം. സദ്ദാം ഹുസൈനെ പെരുന്നാള് ദിനത്തില് പരസ്യമായി തൂക്കിലേറ്റിക്കൊണ്ട് അമേരിക്കന് സാമ്രാജ്യത്വം അറബ് ലോകത്തെ ഭരണാധികാരികള്‍ക്ക് ഒരു സന്ദേശം നല്‍കുകയുണ്ടായല്ലോ. അതേ മനഃശാസ്‌ത്രതന്ത്രം സ്വലാഹിയെ പുറത്താക്കിക്കൊണ്ട് അഭിനവ ബുഷുമാര് സംഘടനയില് നടപ്പാക്കിയെന്നു മാത്രം. (അല് ഇസ്വ്‌ലാഹ് 2013 ഫെബ്രുവരി 13. പേജ് 36)\nജിന്നു വിവാദത്തിലെ ബുഷ് ഫാക്‌ടര് ഇത്ര വ്യക്തമായി പറഞ്ഞിരിക്കെ അതാണോ പ്രശ്‌നം എന്ന് പരിശോധിക്കല് അനിവാര്യമാണ്. 2012ല് പെട്ടെന്ന് രൂപംകൊണ്ടതല്ല ജിന്നു പ്രശ്‌നം. 2002ല് മടവൂര് വിഭാഗം വിട്ടുപോകുന്നതിന്നു മുമ്പ് ഡോ. സുബൈര് ജിന്നു സംബന്ധമായ മൂന്നുനാല് ക്ലാസ്സുകളെടുത്തിരുന്നു. അത് അറിഞ്ഞപ്പോള് പ്രോത്സാഹിപ്പിക്കാന് പറ്റിയതല്ല എന്ന് മനസ്സിലാക്കി നേതൃത്വം ആ വിഷയം ഒഴിവാക്കി. ഇതാണ് ഒന്നാമത്തെ സംഭവം.\nഡോ. സുബൈറിന്റെ ക്ലാസ്സുകള്‍ക്ക് വര്‍ഷങ്ങളോളം തുടര്‍ച്ചയുണ്ടായില്ല. 2002ല് മടവൂര് വിഭാഗം വിട്ടുപോയതോടെ കെ.എന്.എംന്റെ യുവഘടകമായ ഐ.എസ്.എം. സംസ്ഥാന സമിതിയുടെ അംഗീകാരത്തോടെ പെരിന്തല്‍മണ്ണ മേഖലയില് ഓഫീസും സംവാദം മള്‍ട്ടിമീഡിയ എന്ന സ്ഥാപനവും തുടങ്ങി. പണ്ട് ഡോ. സുബൈര് വിതറിയ വിത്ത് പെരിന്തല്‍മണ്ണയിലെ ഐ.എസ്.എം. കേന്ദ്രത്തില് ചിലരുടെ ക്ലാസുകളിലൂടെയും ചര്‍ച്ചകളിലൂടെയും വളരാന് തുടങ്ങി. ഹാരിസ്‌ബ്‌നു സലീമിന്റെ സജീവ സാന്നിധ്യവും ഐ.എസ്.എം. സംസ്ഥാന കമ്മിറ്റിയുടെ ശ്രദ്ധയും കെ.കെ. സക്കരിയ്യാ സ്വലാഹി പോലുള്ളവരുടെ പ്രോത്സാഹനവുമെല്ലാമായി അതങ്ങനെ മുന്നോട്ടുപോയി. ജിന്നു വിഷയം പഠിപ്പിക്കാനായി ഒരു കേന്ദ്രം തുറന്നു എന്നല്ല ഞാന് പറയുന്നത്. സംസ്‌കരണപരമായ ഒരുപാട് സി.ഡികള് സംവാദം മള്‍ട്ടിമീഡിയയില് നിന്ന് പുറത്തിറങ്ങിയിട്ടുണ്ട്. പക്ഷേ ജിന്ന് വിഷയത്തില് പ്രത്യേക താല്‍പര്യമുള്ളവര് ഡോ. സുബൈറിന്റെ ആശയങ്ങള്‍ക്ക് ഇതിലൂടെ പ്രചാരം നല്‍കി. ഈ ജിന്നു സി.ഡി. മടവൂര് വിഭാഗത്തിന്റെയും സുന്നികളുടെയും കൈകളിലെത്തുകയും അവര് അതുകൊണ്ട് നമ്മെ ആക്രമിക്കുകയും ചെയ്‌തപ്പോള് കെ.എന്.എം. നേതൃത്വം അത് പിന്‍വലിക്കാന് പറഞ്ഞു.\nസംവാദം മള്‍ട്ടിമീഡിയയുടെ അറിയിപ്പ് വിചിന്തനത്തില് വന്നു. അതിങ്ങനെയാണ്.\n“സംവാദം മള്‍ട്ടിമീഡിയ പുറത്തിറക്കിയ മുഖ്യശത്രു എന്ന ശംസുദ്ദീന് പാലത്തിന്റെ സി.ഡിയിലെ ചില പരാമര്‍ശങ്ങള് കേവലം പണ്‌ഡിതാഭിപ്രായങ്ങള് മാത്രമായതിനാലും തെളിവിന്റെ പിന്‍ബലമില്ലാത്തതിനാലും പ്രസ്‌തുത പരാമര്‍ശങ്ങള് ഉദ്ധരിച്ചതില് പ്രഭാഷകന് വിചിന്തനത്തിലൂടെ ഖേദം പ്രകടിപ്പിച്ച സാഹചര്യത്തില് പ്രസ്‌തുത സി.ഡി. ഞങ്ങള് പിന്‍വലിച്ചിരിക്കുന്നു. ആയതുകൊണ്ട് നേരത്തെ ഈ സി.ഡി. വാങ്ങിയവര് അത് പ്രചരിപ്പിക്കരുതെന്ന് അപേക്ഷിക്കുന്നു. ഇനിയും ആരെങ്കിലും ഇത് പ്രചരിപ്പിക്കുകയാണെങ്കില് അത് ദുരുദ്ദേശ്യപരം മാത്രമായിരിക്കും.\nസംവാദം മള്‍ട്ടിമീഡിയ (വിചിന്തനം 2007, ഫെബ്രുവരി 16)\nജിന്നിനെ അടിച്ചിറക്കുന്ന സംഭവമുണ്ടായപ്പോള് അതിന്റെ വിശദീകരണം ചോദിക്കാനും ജിന്ന് പിശാച് വിഷയത്തില് പ്രബോധകര് സ്വീകരിക്കേണ്ട സമീപനം എങ്ങനെയായിരിക്കണമെന്ന് തീരുമാനിക്കാനുമായി പുളിക്കല് ജാമിഅ സലഫിയ്യയില് പ്രഭാഷകരും കെ.ജെ.യു, കെ.എന്.എം. ഭാരവാഹികളുമടങ്ങുന്ന ഒരു ചെറിയ യോഗം ചേരുന്നു. ടി.പി. അബ്‌ദുല്ലക്കോയ മദനി, എ.പി. അബ്‌ദുല് ഖാദിര് മൗലവി, പി.കെ. അലി അബ്‌ദുറസാഖ് മദനി, എം. മുഹമ്മദ് മദനി, അബ്‌ദുറഹ്‌മാന് സലഫി, പി.കെ. അഹമ്മദലി മദനി, പാലത്ത് അബ്‌ദുറഹ്‌മാന് മദനി, ഇ.കെ.എം. പന്നൂര്, കെ.കെ. സക്കരിയ്യാ സ്വലാഹി, ശംസുദ്ദീന് പാലത്ത്, ജമാല് ചെറുവാടി, അബൂബക്കര് സലഫി തുടങ്ങിയവര് പങ്കെടുത്ത ആ യോഗത്തില് നാലു കാര്യങ്ങള് തീരുമാനിച്ചു. ജിന്നിനെ അടിച്ചിറക്കുന്ന പരിപാടി ആരും നടത്തരുത്. ജിന്ന്, പിശാച് വിഷയം നാം പണ്ടുമുതലേ കൈകാര്യം ചെയ്‌തുപോന്ന രീതിയിലല്ലാതെ ഒരു പ്രധാന പ്രബോധന വിഷയമാക്കേണ്ടതില്ല. മടവൂര് വിഭാഗം നടത്തുന്ന വിമര്‍ശനങ്ങളോട് പൊതുവേദിയില് പ്രതികരിക്കുക. അമാനി മൗലവിയുടെ ക്വുര്‍ആന് പരിഭാഷയില് ജിന്നു സംബന്ധമായി എഴുതിയ വിശദീകരണം പുസ്‌തകമാക്കുക.\nമറുപടി പ്രസംഗം കുറച്ചു മാസങ്ങള്‍കൊണ്ട് നിര്‍ത്തി. ജിന്നു വിഷയം കെട്ടടങ്ങുക എന്നതായിരുന്നു നേതൃത്വത്തിന്റെ ലക്ഷ്യം. അതിനാല് അതു സംബന്ധമായ ക്ലാസ്സോ, ഖുത്വുബകളില് ഇത് വിഷയമാക്കുകയോ ചെയ്യരുതെന്ന നിര്‍ദ്ദേശം ശക്തമാക്കി. അതു പാലിക്കപ്പെടുന്നില്ലെന്നു കണ്ടപ്പോള് ബന്ധപ്പെട്ട പ്രഭാഷകര്‍ക്ക് വീണ്ടും ശാസന നല്‍കി.\nജിന്ന് വെളിച്ചം തരുമെന്ന വാദം\nമുകളില് പറഞ്ഞ സംഭവങ്ങള് ശ്രദ്ധിച്ചാല് വൈജ്ഞാനിക വളര്‍ച്ചയുള്ള പുതുതലമുറ വളര്‍ന്നുവരുന്നതില് അഭിനവ ഫറോവമാര്‍ക്കുള്ള അസൂയയാണ് മുജാഹിദ് പ്രസ്ഥാനത്തില് പ്രശ്‌നമായത് എന്ന അല് ഇസ്വ്‌ലാഹിന്റെ വാദം സത്യമല്ലെന്ന് ബോധ്യപ്പെടും. മേല്‍പറഞ്ഞ ഒരു ജിന്നുമയ കാലഘട്ടം തുടരുകയായിരുന്നു.\nജിന്നിന് വെളിച്ചം തന്ന് സഹായിക്കാന് കഴിയുമെന്നും ജിന്നിനോട് അതാവശ്യപ്പെടുന്നത് ശിര്‍ക്കല്ലെന്നുമുള്ള വാദം 2007 ഏപ്രിലിലെ ഇസ്വ്‌ലാഹ് മാസികയില് പ്രത്യക്ഷപ്പെട്ടു. ആ കുറിപ്പ് പ്രശ്‌നം രൂക്ഷമാക്കി. പി.അബ്‌ദുല്‍ജബ്ബാര് മൗലവി എഴുതിയ ആ വരികള് ശ്രദ്ധിക്കുക. `രാത്രിയുടെ ഇരുളില് തപ്പിത്തടഞ്ഞു നീങ്ങുന്ന ഒരാള് തന്റെ തൊട്ടടുത്ത് നിന്ന് ശബ്‌ദം കേള്‍ക്കുന്നു. ആളെ കാണുന്നില്ല. തന്റെ മുമ്പിലുള്ള ഈ ശബ്‌ദത്തിന്റെ ഉടമ ജിന്നായിരിക്കാം എന്ന വിശ്വാസത്തില് എന്നെ ഒന്നു സഹായിക്കാമോ, ഒരു വെളിച്ചം തരാമോ എന്നാവശ്യപ്പെട്ടാല് അത് അഭൗതികമോ കാര്യകാരണബന്ധത്തിന് അപ്പുറമുള്ളതോ, അല്ലെങ്കില് സൃഷ്‌ടികളുടെ കഴിവില്‍പെടാത്തത് തേടുകയോ അല്ല.’ (ഇസ്വ്‌ലാഹ്. മാസിക 2007 ഏപ്രില്)\nഈ ഉദ്ധരണിക്ക് യാഇബാദല്ലാഹി അഈനൂനീ എന്ന ദുര്‍ബല ഹദീഥുമായി ഒരു ബന്ധവുമില്ലെന്നും തന്റേത് ഒരു സ്വതന്ത്ര ജിന്നു തത്വമാണെന്നുമാണ് ലേഖകന് പറഞ്ഞത്. ഈ വരികളാണ് നമ്മുടെ തൗഹീദീ പ്രബോധനത്തില് വലിയ തടസ്സമായത്. പ്രസ്ഥാന പ്രതിയോഗികളുടെ പ്രസിദ്ധീകരണങ്ങളിലും വേദികളിലും ഇത് വലിയ ചര്‍ച്ചയായി. സംവാദങ്ങളില് മാത്രമല്ല സംവാദ ചര്‍ച്ചകളില് വരെ സുന്നീ പണ്‌ഡിതര് ഇതില് മുറുക്കിപ്പിടിച്ച് നമ്മെ നന്നായി അടിച്ചു. 2002ല് എറണാകുളത്തും 2007ല് ചങ്ങരംകുളത്തും നടന്ന മുജാഹിദ് സംസ്ഥാന സമ്മേളനങ്ങളും ജനശ്രദ്ധ പിടിച്ചുപറ്റിയ രണ്ട് സാല്‍വേഷന് എക്‌സിബിഷനുകളുമായി ഒരുപാട് ഉയരത്തിലെത്തിയ പ്രസ്ഥാനം ജിന്നുസംബന്ധമായ സി.ഡി.കളും ഇസ്വ്‌ലാഹിലെ ഉപര്യുക്ത വരികളുമെല്ലാം കാരണം ആഴത്തിലേക്കു വീണു.\nജിന്നിനോട് വെളിച്ചം ചോദിക്കല് ശിര്‍ക്കല്ല, അത് ജിന്നിന് നമുക്ക് ചെയ്‌തുതരാന് കഴിയുന്ന ഭൗതിക കാര്യമാണ് എന്ന വരികള് തിരുത്തിക്കാന് അഹമ്മദ് അനസ് മൗലവി, ഹുസൈന് സലഫി എന്നിവര് അബ്‌ദുല്‍ജബ്ബാര് മൗലവിയുടെ വീട്ടില് പോയി. അതില് അബ്‌ദുറഹ്‌മാന് സലഫിയുടെ പ്രേരണയുണ്ടായിരുന്നു. അവര് ചര്‍ച്ച ചെയ്‌തിട്ട് ഫലമില്ലെന്നു കണ്ടപ്പോള് അബ്‌ദുറഹ്‌മാന് സലഫിയെ അബ്‌ദുല് ജബ്ബാര് മൗലവിയുടെ നാടായ തുറക്കലിലേക്ക് വരുത്തി. അദ്ദേഹം സംസാരിച്ചിട്ടും ഇസ്വ്‌ലാഹിലെ വരികള് തിരുത്താന് അബ്‌ദുല് ജബ്ബാര് മൗലവി തയ്യാറായില്ല. ആ വിവാദം തുടരവേ കെ.കെ.സക്കരിയ്യാ സ്വലാഹി നാട്ടിലും വിദേശത്തും ജിന്നുവിവാദവുമായി ബന്ധപ്പെട്ട സംസാരങ്ങള് നടത്തിക്കൊണ്ടിരുന്നു. അങ്ങനെ സംഘടന സ്വലാഹിക്ക് പ്രസംഗത്തിന് വിലക്ക് ഏര്‍പ്പെടുത്തി. പിന്നീട് ഉപാധിയോടെ വിലക്ക് പിന്‍വലിച്ചു. ഇതുമായി ബന്ധപ്പെട്ട് നാല് പ്രധാന സംഭവങ്ങളുണ്ട്.\n1. 21.6.2011ല് പുളിക്കല് മദീനത്തുല് ഉലൂം അറബിക് കോളജ് ലൈബ്രറിയില് പി.എന്.അബ്‌ദുല്‍ലത്വീഫ് മദനി മുന്‍കൈയ്യെടുത്ത ഒരു യോഗം നടന്നു. ജിന്നിനോട് സഹായം തേടല് തൗഹീദിന് വിരുദ്ധവും ശിര്‍ക്കുമാണെന്ന് അതില് പങ്കെടുത്ത എല്ലാവരും ഒപ്പിട്ടു. കുഞ്ഞിമുഹമ്മദ് പറപ്പൂര്, പി.എന്.അബ്‌ദുല്ലത്തീഫ് മദനി, എം.അബ്‌ദുറഹ്‌മാന് സലഫി, കെ.കെ. സക്കരിയ്യാ സ്വലാഹി, അബൂബക്കര്‍സലഫി, ഹനീഫ് കായക്കൊടി, ശമീര് മദനി, ശംസുദ്ദീന്‍പാലത്ത്, ഹംസ മദീനി, അഹ്‌മദ് അനസ് മൗലവി, എന്നിവരാണ് അതില് പങ്കെടുത്തത്. അതില് ജിന്നിനോട് സഹായം തേടല് ശിര്‍ക്കാണെന്നതിനു പുറമെ 11 കാര്യങ്ങള്‍കൂടി തീരുമാനമായി. ക്വുര്‍ആന് കൊണ്ടും സ്വഹീഹായ ഹദീഥുകൊണ്ടും സ്ഥിരപ്പെട്ട ദിക്‌റുകള്‍കൊണ്ട് രോഗശമനത്തിനുവേണ്ടി പ്രാര്‍ഥിച്ചുകൊണ്ട് റുക്വയ്യ: ശറഇയ്യ നടത്താമെന്നും എന്നാല് ജിന്നിനെ അടിച്ചിറക്കുക എന്നത് പ്രമാണങ്ങള്‍കൊണ്ട് സ്ഥിരപ്പെട്ടതല്ലെന്നതുമാണ് അതിലെ പ്രധാനപ്പെട്ട മറ്റൊന്ന്. ഇത് കെ.ജെ.യുവിന്റെ തീരുമാനത്തിനു വിടാനാണ് ആ യോഗം തീരുമാനിച്ചത്. അന്തിമമായ തീരുമാനം കെ.ജെ.യു.വിന്നാണ്.\n2. ജിന്നിനോട് സഹായം തേടല് ശിര്‍ക്കാണെന്ന് എഴുതി ഒപ്പിട്ടതറിഞ്ഞപ്പോള് അബ്‌ദുല് ജബ്ബാര് മൗലവി തനിക്കതില് എരിതഭിപ്രായമുണ്ടെന്നും അതവതരിപ്പിക്കാന് കെ.ജെ.യുവിന്റെ ജനറല്‍ബോഡി വിളിച്ചുചേര്‍ക്കണമെന്നും അപേക്ഷിച്ചുകൊണ്ട് കെ.ജെ.യു. സെക്രട്ടറിയായ എം.മുഹമ്മദ് മദനിക്ക് കത്തെഴുതി.\n3. ഇതിന് കെ.ജെ.യു. ജനറല്‍ബോഡിവിളിക്കേണ്ട ആവശ്യമില്ലെന്നും ഇത്തരം കാര്യങ്ങള് ചര്‍ച്ച ചെയ്യാന് കെ.ജെ.യു.സംഘടിപ്പിച്ചു വരാറുള്ള ദൗറയില് അവതരിപ്പിക്കാമെന്നും അബ്‌ദുല്‍ജബ്ബാര് മൗലവിക്ക് മുഹമ്മദ് മദനി മറുപടി കൊടുത്തു.\n4. അബ്‌ദുല് ജബ്ബാര് മൗലവിക്കു മാത്രമായി 26.12.2011ന് പുളിക്കല് ജാമിഅ സലഫിയ്യയില് ദൗറ ചേര്‍ന്നു. അതില് ഒന്നരമണിക്കൂര് ജിന്നിനോട് വെളിച്ചം ചോദിക്കുന്നത് അതിന് അല്ലാഹു കൊടുത്ത കഴിവില്‍പെട്ടത് ചോദിക്കല് മാത്രമേ ആവുകയുള്ളൂവെന്നും ശിര്‍ക്കാവുകയില്ലെന്നും അതിനാല് താന് 2007 ഏപ്രില് ലക്കത്തില് ഇസ്വ്‌ലാഹിലെഴുതിയത് തിരുത്തേണ്ടതില്ലെന്നും അദ്ദേഹം ശക്തമായി വാദിച്ചു. അതിലെ അപകടം വ്യക്തമാക്കിക്കൊണ്ട് ഹംസബാഖവി, ഹനീഫ് കായക്കൊടി, ഇ.കെ.എം. പന്നൂര്, മുനീര് മദനി, സുഹൈര് ചുങ്കത്തറ എന്നിവര് സംസാരിച്ചു.\n2007 ഏപ്രില് ലക്കത്തില് എഴുതിയ കാര്യത്തിന്റെ നിജസ്ഥിതി എന്താണെന്ന് ഈ ദൗറ നടക്കുന്ന 2011 ഡിസം. 26വരെ കെ.ജെ.യു. വിന്റെ ഉത്തരവാദപ്പെട്ട ഒരാളും തന്നോട് ചോദിച്ചില്ലെന്ന് അബ്‌ദുല്‍ജബ്ബാര് മൗലവി പരിഭവിച്ചു. അപ്പോള് അബ്‌ദുറഹ്‌മാന് സലഫി എഴുന്നേറ്റ് ഇങ്ങനെ പറഞ്ഞു. താങ്കളുടെ വീട്ടില് ഇക്കാര്യം സംസാരിക്കാന് അഹമദ് അനസ് മൗലവിയും ഹുസൈന് സലഫിയും വന്നില്ലേ? എന്നേക്കാള് താങ്കളുമായി ബന്ധമുള്ളത് ഹുസൈന് സലഫിക്കായതിനാല് ഞാനാണ് അദ്ദേഹത്തിന്റെ പേര് നിര്‍ദേശിച്ചത്. അവര് സംസാരിച്ചിട്ടും താങ്കള് പഴയ വാദത്തില് ഉറച്ചുനിന്നപ്പോള് എന്നെ അങ്ങോട്ടു കൊണ്ടുവരാന് ആളു വന്നു. ഞാന് കെ.ജെ.യു. ഭാരവാഹികളില് ഒരാളാണല്ലോ. അപ്പോള് ഉത്തരവാദപ്പെട്ട ആരും താങ്കളോട് സംസാരിച്ചില്ല എന്ന് താങ്കള് പറഞ്ഞത് മറവിയോ സത്യവിരുദ്ധമോ ആണ്. 26.2.11ന്റെ ദൗറ വൈകുന്നേരം വരെ തുടര്‍ന്നു. മൂന്നു പേരൊഴികെ എല്ലാവരും ജിന്നിനോട് സഹായം തേടല് ശിര്‍ക്കാണെന്നു പറഞ്ഞു. ഫൈസല് മുസ്‌ല്യാര് ശാഫിസ്വലാഹി എന്നിവര് ഹറാമാണെന്നും പറഞ്ഞു. അടുത്തമാസം 26ന് വീണ്ടും ചേരാന് തീരുമാനിച്ചുകൊണ്ട് യോഗം പിരിഞ്ഞു. യാ ഇബാദല്ലാഹി എന്ന ദുര്‍ബല ഹദീഥിന്റെ വ്യാഖ്യാനങ്ങള് ശേഖരിക്കാന് ഹനീഫ് കായക്കൊടിയെയും ഫൈസല് മുസ്‌ല്യാരെയും ചുമതലപ്പെടുത്തി.\n5. 2012 ജനു. 26ന് ഇതേ കാര്യത്തിന് ദൗറ ചേര്‍ന്നു. യാഇബാദല്ലാഹി എന്നതിന്റെ വ്യാഖ്യാനങ്ങള് ശേഖരിക്കാന് ഏല്‍പിക്കപ്പെട്ടവര് അത് അവതരിപ്പിച്ചു. അബ്‌ദുല്‍ജബ്ബാര് മൗലവി ജിന്നിനോട് വെളിച്ചം ചോദിക്കല് ശിര്‍ക്കല്ലെന്ന വാദം കൂടുതല് ശക്തമായി ന്യായീകരിച്ചു. ശക്തമായ വാഗ്വാദം നടന്നെങ്കിലും ഇസ്വ്‌ലാഹിലെഴുതിയത് തിരുത്തുന്ന പ്രശ്‌നമേയില്ല എന്നു ജബ്ബാര് മൗലവി തറപ്പിച്ചു പറഞ്ഞപ്പോള് അക്കാര്യം കെ.ജെ.യു.വിന് വിടാമെന്ന് തീരുമാനിച്ചു.\n6. ഇതിന്റെയടിസ്ഥാനത്തില് കെ.ജെ.യുവിന്റെ ഫത്‌വാ ബോര്‍ഡില് നിന്ന് അബ്‌ദുല് ജബ്ബാര് മൗലവിയെ പുറത്താക്കി. അബ്‌ദുല് ജബ്ബാര് മൗലവി പറഞ്ഞ ഇതേ ആശയം കെ.കെ. സക്കരിയ്യാ സ്വലാഹി സ്വകാര്യ വര്‍ത്തമാനങ്ങളിലും ക്ലാസ്സുകളിലുമെല്ലാം പറയാന് തുടങ്ങിയപ്പോള് അദ്ദേഹത്തോട് ഇത് നിര്‍ത്തണമെന്ന പഴയ നിര്‍ദേശം നേതാക്കള് കൂടുതല് ശക്തമായ രീതിയില് നല്‍കി. (2004 മുതല് തന്നെ സ്വലാഹിക്ക് ജിന്നുവിഷയത്തില് പ്രത്യേക താല്‍പര്യമുള്ളതായി ഈയുള്ളവന് മനസ്സിലായിട്ടുണ്ട്. ഞങ്ങളിരുവരും 2004 ജനുവരിയിലെ ഹജ്ജില് ഒന്നിച്ചുണ്ടായിരുന്നു. സക്കരിയ്യ ജാമിഅ: നദ്‌വിയ്യായില് പഠിച്ചുകൊണ്ടിരുന്നപ്പോള് ഞാന് ശബാബ് വാരികയുടെ എഡിറ്റര് സ്ഥാനം വഹിക്കുകയായിരുന്നു. അന്നുമുതല് ഞങ്ങള് വളരെ സ്‌നേഹത്തിലായിരുന്നു. അതിനാല് ജിന്നുവിഷയത്തിലെ പുതിയ രീതികളോടുള്ള ശക്തമായ എതിര്‍പ്പ് പ്രകടിപ്പിക്കാന് എനിക്ക് സൗകര്യം കിട്ടി. 2011 ഒക്‌ടോ-നവംബര് മാസങ്ങളിലും മക്കയില്‍വെച്ച് ഇതുസംബന്ധമായി കൂടുതല് ഗൗരവത്തില് ഇരുവരും സംസാരിച്ചിട്ടുണ്ട്.)\nപിന്നീട് കുറച്ചു കാലത്തേക്ക് അദ്ദേഹത്തെ വേദികളില് നിന്ന് വിലക്കി. പിന്നീട് വിലക്കു നീക്കുകയും പ്രസംഗം നിരീക്ഷണ വിധേയമാക്കുമെന്ന് നേതൃത്വം അദ്ദേഹത്തെ അറിയിക്കുകയും ചെയ്‌തു. വീണ്ടും വിശദീകരണം തേടേണ്ട കാരണങ്ങളുണ്ടായി. പെട്ടെന്ന് കാരണമില്ലാതെ ഒരു അമേരിക്കന് തന്ത്രം ആവിഷ്‌കരിച്ച് അദ്ദേഹത്തെ പിരിച്ചുവിടുകയായിരുന്നില്ല. ജോര്‍ജ് ബുഷിന്റെ സദ്ദാം വധത്തിനു തുല്യമാണ് സക്കരിയ്യാ സ്വലാഹിയുടെ പേരിലുള്ള നടപടി എന്ന് കുറ്റപ്പെടുത്തിയ ലേഖകന്‍തന്നെ യാഇബാദല്ലാഹി എന്ന ദുര്‍ബ്ബല ഹദീഥുമായി ബന്ധമില്ലാത്ത സ്വതന്ത്രമായ ഒരു പൊതുജിന്ന് സിദ്ധാന്തം അവതരിപ്പിച്ചിട്ടുണ്ട്. അത് ശ്രദ്ധിച്ചുവായിക്കുക.\n`മനുഷ്യന്റെ പരിസരത്തുള്ള, ഉണ്ടെന്നു കരുതപ്പെടുന്ന അദൃശ്യ സൃഷ്‌ടികളോട് അവയുടെ പ്രൃകൃതത്തിനനുസരിച്ച് അവര്‍ക്ക് ചെയ്യാന് പറ്റുന്ന ഒരു കാര്യം ചെയ്യാന് ആവശ്യപ്പെടുന്നത് ശിര്‍ക്കാണെന്നു പറയാന് പറ്റില്ല. ശിര്‍ക്കാണെന്ന് പറഞ്ഞാല് സുലൈമാന് നബി (അ)യും ഹാജര്‍ബീവിയും മുശ്‌രിക്കാണെന്ന് പറയേണ്ടിവരും. (നഊദുബില്ലാഹ്) ഇസ്വ്‌ലാഹ് 2013 ഡിസം. പേ. 13) സുലൈമാന് നബിയും ഹാജറയും മുശ്‌രിക്കുകളാവില്ലെ എന്ന സങ്കീര്‍ണത തീര്‍ക്കാനാണ് ഇങ്ങനെയെഴുതിയത് എന്നാണ് ശേഷമുള്ള വിശദീകരണം. സുലൈമാന് നബിയുടേത് മുഅ്‌ജിസത്തും ഹാജറിന്റേത് ഭാവിയില് പ്രവാചകനാകാന് പോകുന്ന കുഞ്ഞിന്റെ മാതാവിന് അല്ലാഹു സംഭവിപ്പിച്ച ഒരു അത്ഭുത സംഭവവുമാണ് സംസം എന്നും തര്‍ക്കത്തിലിരിക്കുന്ന ഇസ്‌തിഗാസയുമായി ഇതിനു ബന്ധമില്ലെന്നും പറഞ്ഞ് സുന്നീ മുസ്‌ല്യാക്കളെ നമുക്ക് അടക്കിയിരുത്താവുന്നതേയുള്ളൂ. അതിന്നു പകരം ജിന്നിന്റെ പ്രകൃതിക്കനുസരിച്ച് അതിന് ചെയ്യാന് കഴിയുന്ന കാര്യം മനുഷ്യന് ആവശ്യപ്പെടുന്നത് ശിര്‍ക്കാവുകയില്ലെന്ന തത്വവും അതിന്നുദാഹരണമായി പുഴയില് മുങ്ങുന്നവന് കരയിലെ ജിന്നിനോട് സഹായം തേടുന്നതും ചൂണ്ടയിടുന്നവന് ജിന്നേ എന്റെ കൈപിടിക്കൂ എന്നു പറയുന്നതു ശിര്‍ക്കാവില്ലെന്നും ജിന്നിനോട് വെളിച്ചം ആവശ്യപ്പെടല് അതിന്റെ കഴിവില്‍പെട്ടത് മാത്രം ചോദിക്കലായതിനാല് അത് പ്രാര്‍ഥനയാകില്ലെന്നും ഈ ചോദ്യത്തിന് യാഇബദല്ലാ എന്ന ദുര്‍ബല ഹദീഥുമായി ബന്ധമില്ലെന്നും അഥവാ ഒരു സ്വതന്ത്ര ജിന്നുതത്വമാണിതെന്നുമെല്ലാം പറഞ്ഞ് അബദ്ധ ന്യായീകരണങ്ങള് രംഗത്തിറക്കുകയാണിവര് ചെയ്‌തത്. ഇതിനെല്ലാം യുക്തമായ മറുപടി വേദികളില് നിന്നും വിചിന്തനത്തില് നിന്നും ലഭിച്ചപ്പോള് സുലൈമാന് നബിയുടേത് മുഅ്‌ജിസത്തല്ല, നിഅ്‌മത്താണെന്നും പറയാന് തുടങ്ങി. ചിന്തിക്കൂ വായനക്കാരേ ജോര്‍ജ് ബുഷിന്റെ സദ്ദാം വധമാണോ മുജാഹിദ് പ്രസ്ഥാനത്തില് നടന്നത്?


ഇടുക്കി, വയനാട്, ആലത്തൂര് സീറ്റ് സംബന്ധിച്ചാണ് ഇപ്പോള് ധാരണയായിരിക്കുന്നത്. മറ്റ് രണ്ട് സീറ്റ് സംബന്ധിച്ച് തര്‍ക്കം തുടരുകയാണ്...\n16 Feb, 2019 at 09:47 AM\nലോക്‌സഭാ തെരഞ്ഞെടുപ്പില് ബി.ഡി.ജെ.എസിന് അഞ്ച് സീറ്റ് നല്‍കാന് ഏകദേശ ധാരണ. ബി.ഡി.ജെ.എസ് സമ്മര്‍ദ്ദത്തെ തുടര്‍ന്ന് നാലു സീറ്റെന്ന കാര്യത്തില് ബി.ജെ.പി വിട്ടു വീഴ്ച്ചക്ക് തയ്യാറാകുകയായിരുന്നു. മൂന്ന് സീറ്റുകള് സംബന്ധിച്ച് ധാരണയാകുകയും ചെയ്തു.\nഇടുക്കി, വയനാട്, ആലത്തൂര് സീറ്റ് സംബന്ധിച്ചാണ് ഇപ്പോള് ധാരണയായിരിക്കുന്നത്. മറ്റ് രണ്ട് സീറ്റ് സംബന്ധിച്ച് തര്‍ക്കം തുടരുകയാണ്. ബി.ജെ.പി മത്സരിക്കാന് തീരുമാനിച്ച തൃശൂര്, പത്തനംതിട്ട, പാലക്കാട്,എറണാകുളം എന്നിവയിലേതെങ്കിലും രണ്ട് സീറ്റാണ് ബി.ഡി.ജെ.എസ് ചോദിക്കുന്നത്. എന്നാല് ഈ നാലു സീറ്റും വിട്ടുനല്‍കാന് കഴിയാത്ത അവസ്ഥയിലാണ് ബി.ജെ.പി.\nതുഷാര് വെള്ളാപ്പള്ളി മത്സരത്തിനിറങ്ങിയാല് മാത്രം തൃശൂര് വിട്ടു നല്‍കിയാല് മതിയെന്നാണ് ബി.ജെ.പി തീരുമാനം. ആലപ്പുഴക്കൊപ്പം മറ്റൊരു സീറ്റ് എന്നാണ് ബി.ജെ.പി ബി.ഡി.ജെ.എസിനു മുന്നില് വച്ചിരിക്കുന്ന നിര്‍ദ്ദേശം. എന്നാല് ആലപ്പുഴ വേണ്ടെന്നാണ് ബി.ഡി.ജെ.എസിന്റെ ഇപ്പോഴത്തെ നിലപാട്. ബി.ഡി.ജെ.എസ് ചോദിച്ചിരിക്കുന്ന സീറ്റുകളെല്ലാം ബി.ജെ.പി സംസ്ഥാന നേതാക്കള് മത്സരിക്കാന് കണ്ണുവച്ചിരിക്കുന്ന സീറ്റാണ്.\nഇതില് പത്തനംതിട്ട, തൃശൂര് മണ്ഡലങ്ങള് എപ്ലസ് വിഭാഗത്തില് പെടുത്തിയിട്ടുള്ളതും. പ്രധാന സീറ്റുകള് ബി.ഡി.ജെ.എസിന് നല്‍കിയാല് ബി.ജെ.പിയില് ഇപ്പോള് നിലനില്‍ക്കുന്ന തര്‍ക്കം രൂക്ഷമാവാനാണ് സാധ്യത. പ്രശ്‌നം രമ്യമായി പരിഹരിക്കാനായി ബി.ഡി.ജെ.എസുമായി വീണ്ടും ചര്‍ച്ച നടത്തും.


ഇനി ഇലക്ട്രിക് യുഗം - FUTURE KERALA - Future Kerala\nഇനി ഇലക്ട്രിക് യുഗം\nആഗോളതലത്തില് ഓട്ടോമൊബൈല് കമ്പനികള് ഫോസില് ഇന്ധനങ്ങളില്‍നിന്നും അകലം പാലിക്കാനുള്ള ശ്രമം ആരംഭിച്ചിരിക്കുകയാണ്. ഈ രീതി പിന്തുടരാന് ഇന്ത്യയും ആഗ്രഹം പ്രകടിപ്പിച്ചിട്ടുണ്ട്. പക്ഷേ നയങ്ങളിലുള്ള അവ്യക്തതയും കൃത്യമായൊരു മാര്‍ഗനിര്‍ദേശവും ഇല്ലാത്തതാണ് ഇതിനു തടസമാകുന്നത്. എങ്കിലും ഇന്ത്യയില് ഇപ്പോള് ഏറ്റവും ആവേശകരവും ഡിസ്‌റപ്റ്റീവുമായ (disruptive) കാലമായിട്ടാണ് കണക്കാക്കപ്പെടുന്നത്. ഇപ്പോള് നേരിടുന്ന പ്രശ്‌നങ്ങള് ഉടന് തന്നെ പരിഹരിക്കുമെന്നും പ്രതീക്ഷയുണ്ട്.\nകാലാവസ്ഥാ ആഘാതം കുറയ്ക്കുക, വായു മലിനീകരണം നിയന്ത്രിക്കുക, ഊര്‍ജ്ജ സുരക്ഷ ശക്തിപ്പെടുത്തുക എന്നീ ലക്ഷ്യങ്ങളാണ് ഇപ്പോള് ആഗോളതലത്തില് ഓട്ടോമൊബൈല് മേഖലയ്ക്കുള്ളത്. ഇന്ത്യയും ഇതില്‍നിന്നും വ്യത്യസ്തമല്ല. ഇലക്ട്രിക് വാഹനങ്ങളിലേക്ക് ചുവടുവച്ചു കൊണ്ടിരിക്കുകയാണ് ഇന്ത്യന് ഓട്ടോമൊബൈല് രംഗവും. മഹീന്ദ്ര ഇതിനോടകം ഇലക്ട്രിക് വാഹനങ്ങള് വിപണിയിലെത്തിച്ചു കഴിഞ്ഞു. മറ്റ് കമ്പനികളും മാറ്റത്തിന്റെ പാതയിലാണ് സഞ്ചരിക്കുന്നത്.\nപെട്രോള് എഞ്ചിന്, ഡീസല് എഞ്ചിന് തുടങ്ങിയ internal combustion എഞ്ചിനുകളുള്ള വാഹനങ്ങളാണ് ഇന്നു വ്യാപകമായി ഉപയോഗിക്കുന്നത്. (ഇന്ധനം എഞ്ചിനകത്തുവച്ച് കത്തി തീരുന്ന സംവിധാനമാണ് Internal combustion എഞ്ചിനുകളുടേത്. എഞ്ചിനുകള്‍ക്കകത്ത് ഇന്ധനം കത്തുമ്പോഴുണ്ടാകുന്ന മര്‍ദ്ദം നേരിട്ടു ഗതികോര്‍ജ്ജമായി (kinetic energy) പരിവര്‍ത്തനം ചെയ്യപ്പെടുന്നു. ഈ ഗതികോര്‍ജ്ജം എഞ്ചിന്റെ ചലിക്കുന്ന ഭാഗങ്ങളിലേക്കു എത്തിക്കുന്നു). ഇത്തരം വാഹനങ്ങള് ഉപയോഗിക്കുന്നവരെ ഇലക്ട്രിക് വാഹനങ്ങളിലേക്ക് പരിവര്‍ത്തനപ്പെടുത്തുകയെന്നതു വെല്ലുവിളി നിറഞ്ഞ കാര്യമാണ്. എങ്കിലും മാറ്റം സംഭവിച്ചു തുടങ്ങിയിട്ടുണ്ടെന്നതും ഒരു യാഥാര്‍ഥ്യമാണ്. 2012-ല് അനൗദ്യോഗികമായി നിര്‍മിച്ച ഇ-റിക്ഷകളാണ് ഈ കാര്യത്തില് ഏറ്റവും അപ്രതീക്ഷിതമായ മുന്നേറ്റം നടത്തിയത്. സാധാരണക്കാരന്റെ വാഹനമെന്ന് അറിയപ്പെടുന്ന ഓട്ടോറിക്ഷകളെ പകരംവയ്ക്കാന് പ്രാപ്തമാണ് ഇ-റിക്ഷകളെന്ന സീറോ എമിഷന് വെഹിക്കിള്.\nഇന്ത്യയില് ഇപ്പോള് 0.4 ദശലക്ഷം ഇലക്ട്രിക് ഇരുചക്രവാഹനങ്ങളും, 0.1 ദശലക്ഷം ഇ-റിക്ഷകളുമുണ്ടെന്നാണു കണക്കാക്കപ്പെടുന്നത്. ഇതിനു പുറമേ ആയിരക്കണക്കിന് ഇലക്ട്രിക് കാറുകളുമുണ്ട്. EREP മാര്‍ക്കറ്റ് റിസര്‍ച്ച് സീരീസിന്റെ, 2017 ഒക്ടോബര് റിപ്പോര്‍ട്ട്പ്രകാരം, 2022 ആകുമ്പോഴേക്കും ഇലക്ട്രിക് വാഹന വിപണിയിലേക്കു വേണ്ട ബാറ്ററി സ്റ്റോറേജ് ശേഷി 4.7 ജിഗാവാട്ടിന്റേതായിരിക്കുമെന്നാണ്. ഇതില് 60 ശതമാനത്തിലധികവും വേണ്ടി വരിക ഇ-റിക്ഷകള്‍ക്കായിരിക്കുമെന്നും റിപ്പോര്‍ട്ട് പറയുന്നു. ഇത്തരം വലിയ തോതിലുള്ള മാറ്റം വികസിത രാജ്യങ്ങളിലെ വിപണികളില് പോലും സംഭവിച്ചിട്ടില്ലെന്ന് റിപ്പോര്‍ട്ടുകള് സൂചിപ്പിക്കുന്നു.\nഓട്ടോമൊബൈല് രംഗത്ത് ആഗോളതലത്തില് നടക്കുന്ന മാറ്റങ്ങള് കണ്ടില്ലെന്നു നടിക്കാന് ഇന്ത്യന് ഓട്ടോമൊബൈല് രംഗത്തിനു സാധിക്കില്ലെന്നതാണ് ഇതിലൂടെ വ്യക്തമാകുന്നത്. ഇതു മനസിലാക്കി തന്നെയാണു പല കമ്പനികളും പ്രവര്‍ത്തിക്കുന്നതും. മഹീന്ദ്ര ഇതിനോടകം ഇലക്ട്രിക് വാഹനങ്ങള് പുറത്തിറക്കി കഴിഞ്ഞു. ഹാച്ച്ബാക്ക്, സെഡാന്, ലൈറ്റ് കമേഴ്‌സ്യല് വാന്, എസ്‌യുവി തുടങ്ങിയ വിഭാഗങ്ങളിലാണു മഹീന്ദ്ര ഇലക്ട്രിക് വാഹനങ്ങള് പുറത്തിറക്കിയിരിക്കുന്നത്. മാരുതി, ടൊയോട്ടയുമായി സഹകരിച്ചു ചെറു ഇലക്ട്രിക് കാറുകള് പുറത്തിറക്കാന് പോവുകയാണ്. ഹ്യൂണ്ടായ് ആകട്ടെ ഇലക്ട്രിക് പാസഞ്ചര് കാറുകള് വികസിപ്പിച്ചു കൊണ്ടിരിക്കുകയാണ്. റിനോള്‍ട്ട്, ഹാച്ച്ബാക്ക് വിഭാഗത്തില് ഇലക്ട്രിക് വാഹനം ഉടന് വിപണിയിലെത്തിക്കും. 2030-ാടെ പുറത്തിറക്കുന്ന വാഹനങ്ങളില് 65 ശതമാനവും ഇലക്ട്രിക് വാഹനങ്ങളാക്കാനിരിക്കുകയാണു ഹോണ്ട. ഇതിന്റെ ഭാഗമായി ഇന്ത്യയില് ലിഥിയം ഇയോണ് ബാക്റ്ററി നിര്‍മിക്കുന്ന ഫാക്റ്ററി ഉടന് ആരംഭിക്കും. മറ്റൊരു വാഹന നിര്‍മാണ കമ്പനിയായ നിസാന് 2018-ല് ഇലക്ട്രിക് ഹാച്ച്ബാക്ക് പുറത്തിറക്കുമെന്ന് അറിയിച്ചിട്ടുണ്ട്. 2020-ാടെ മെഴ്‌സിഡസ് ബെന്‍സും ഇലക്ട്രിക് കാറുകള് വിപണിയിലെത്തിക്കും. ഇതിനു പുറമേ ഫോക്‌സ്‌വാഗന്, വോള്‍വോ, ഔഡി, ടെസ്‌ല തുടങ്ങിയവരും 2020-ാടെ ഇലക്ട്രിക് വാഹനങ്ങളുമായി ഇന്ത്യയിലെത്തും.\nഇലക്ട്രിക് ടൂ വീലര് നിര്‍മാതാക്കളായ ഹീറോ ഇലക്ട്രിക്, ലോഹിയ ഓട്ടോ, ഇലക്ട്രോ തേം, ഏവണ്, ഇന്‍ഡസ്, ടോര്‍ക് മോട്ടോര് സൈക്കിള് ആന്‍ഡ് ഏഥര് എനര്‍ജി തുടങ്ങിയ കമ്പനികള് ഇലക്ട്രിക് ടൂ വീലറുകള് ഇപ്പോള് തന്നെ വില്‍പ്പന നടത്തുന്നുണ്ട്. 2020-ാടെ ഹോണ്ട, ബജാജ് ഓട്ടോ ലിമിറ്റഡ്, ടിവിഎസ് തുടങ്ങിയവര് പുതിയ ഉത്പന്നങ്ങളുമായി വിപണിയിലെത്തുമെന്നും അറിയിച്ചിട്ടുണ്ട്. പക്ഷേ, ഇലക്ട്രിക് ടൂ വീലര് വിഭാഗത്തില്, ഇന്ത്യയില് പ്രതീക്ഷിച്ച പോലെ വില്‍പ്പനയുടെ തോത് ആശാവഹമല്ലെന്നാണ് റിപ്പോര്‍ട്ട്. ഇലക്ട്രിക് ടൂ വീലറുകളുടെ പവറും പെര്‍ഫോമന്‍സും ഉപഭോക്താവിന്റെ പ്രതീക്ഷയ്ക്കനുസരിച്ച് ഉയരുന്നില്ലെന്നതാണ് ഒരു കാരണമായി ചൂണ്ടിക്കാണിക്കുന്നത്. ഇന്ന് വിപണിയിലുള്ള 24 ഇലക്ട്രിക് ടൂ വീലര് മോഡലുകളില് 19 എണ്ണവും വേഗത കുറഞ്ഞ (low speed) വാഹനങ്ങളാണ്. ഇവയ്ക്ക് പരമാവധി വേഗത 25 കി.മി/മണിക്കൂറാണ്. 250 വാട്ട്‌സിനും താഴെയാണ് പവര്.\nസീറോ എമിഷന് വെഹിക്കിള്‍സ് അഥവാ ഊര്‍ജ്ജ സ്രോതസില്‍നിന്നും എക്‌സ്‌ഹോസ്റ്റ് വാതകം പുറപ്പെടുവിക്കാത്ത വാഹനങ്ങള്\nവായു മലിനീകരണം നിയന്ത്രിക്കാനും, ഊര്‍ജ്ജ സുരക്ഷ ശക്തിപ്പെടുത്താനും, കാലാവസ്ഥാ ആഘാതം കുറയ്ക്കാനും ആഗ്രഹിക്കുന്ന രാജ്യങ്ങളിലൊന്നാണ് ഇന്ത്യ. ഈ ആഗ്രഹങ്ങള് നിറവേറ്റാന് പ്രാപ്തിയുള്ളതാണ് ഇലക്ട്രിക് വാഹനങ്ങള്. ഔദ്യോഗിക കണക്കുകള് കാണിക്കുന്നത് ഇന്ത്യയില്, ഇലക്ട്രിക് വാഹനങ്ങള്‍ക്ക് റോഡ് ഗതാഗതത്തിനായി ആവശ്യം വരുന്ന 64 ശതമാനം ഊര്‍ജ്ജ ആവശ്യകതകളെ നിറവേറ്റാനാകുമെന്നാണ്. അതോടൊപ്പം 2030-ാടെ കാര്‍ബണ് എമിഷനുകള് 37 ശതമാനം കുറച്ചു കൊണ്ടുവരാനും സാധിക്കും. ഇതിലൂടെ പെട്രോള്, ഡീസല് ഉപഭോഗം കുറയുകയും 60 ബില്യന് ഡോളര് ലാഭിക്കാനും സാധിക്കും. 100 ശതമാനം ഇലക്ട്രിഫിക്കേഷനിലൂടെ ഇന്ത്യയ്ക്ക് 20 ലക്ഷം കോടി രൂപയുടെ ലാഭമുണ്ടാകുമെന്നും 1 ജിഗാ ടണ് CO2 emissions ഇല്ലാതാക്കാനാകുമെന്നും സമീപകാലത്ത് നിതി ആയോഗ്, ദി ഫെഡറേഷന് ഓഫ് ഇന്ത്യന് ചേംബേഴ്‌സ് ഓഫ് കൊമേഴ്‌സ് ആന്‍ഡ് ഇന്‍ഡസ്ട്രി, റോക്കി മൗണ്ടന് ഇന്‍സ്റ്റിറ്റ്യൂട്ട് തുടങ്ങിയവര് നടത്തിയ പഠനത്തില് കണ്ടെത്തി.\nഇലക്ട്രിക് വാഹനങ്ങള് ഇന്ത്യയില് 2020-ാടെ 6-7 ദശലക്ഷത്തിലെത്തും\nഇന്ത്യയില് 2020-ാടെ 6-7 ദശലക്ഷം ഇലക്ട്രിക് വാഹനങ്ങള് നിരത്തിലെത്തിക്കുകയെന്നതാണ് നാഷണല് ഇലക്ട്രിക് മൊബിലിറ്റി മിഷന് പദ്ധതിയിലൂടെ ലക്ഷ്യമിടുന്നതെങ്കിലും ആ ലക്ഷ്യം കൈവരിക്കുക അസാദ്ധ്യമാണ്. പക്ഷേ ലക്ഷ്യപ്രാപ്തിക്കായി സര്‍ക്കാര് ആത്മവിശ്വാസത്തോടെ പ്രവര്‍ത്തിക്കുകയാണ്. നിതി ആയോഗ് നയിക്കുന്ന ഒരു ഇലക്ട്രിക് മൊബിലിറ്റി പദ്ധതിക്കു മന്ത്രിസഭ അംഗീകാരം നല്‍കിയിട്ടുണ്ട്. ഇലക്ട്രിക് മൊബിലിറ്റിയെ പൊതുഗതാഗത രംഗവുമായി ബന്ധിപ്പിക്കുന്നതിനായി 2015-ല് കേന്ദ്രസര്‍ക്കാര് ലോഞ്ച് ചെയ്ത Faster Adoption and Manufacturing of (Hybrid and) Electric Vehicle (FAME) സ്‌കീം, പുതുക്കിയിരിക്കുകയാണ്. ഡല്‍ഹി, അഹമ്മദാബാദ്, ബെംഗളുരു, ജയ്പൂര്, ലക്‌നൗ, ഹൈദരാബാദ്, ഇന്‍ഡോര്, കൊല്‍ക്കത്ത, ഗുവാഹത്തി, ശ്രീനഗര് തുടങ്ങിയ നഗരങ്ങളില് ഇലക്ട്രിക് വാഹനങ്ങളെ അടിസ്ഥാനപ്പെടുത്തിയ പൊതുഗതാഗതത്തിനു യൂണിയന് മിനിസ്ട്രി ഓഫ് ഹെവി ഇന്‍ഡസ്ട്രീസ് ആന്‍ഡ് പബ്ലിക് എന്റര്‍പ്രൈസസ് പിന്തുണ പ്രഖ്യാപിച്ചിരിക്കുകയാണ്.പൊതുമേഖലാ രംഗത്ത് പ്രവര്‍ത്തിക്കുന്ന സ്ഥാപനങ്ങളുടെ സംയുക്തസംരംഭമായ Energy Efficiency Services Limited (EESL) ഇന്ത്യയിലെ വിവിധ വാഹന നിര്‍മാതാക്കളില്‍നിന്നും സര്‍ക്കാര് ഏജന്‍സികള്‍ക്കു വേണ്ടി 10,000 ഇലക്ട്രിക് വാഹനങ്ങള് വാങ്ങിക്കുവാന് തീരുമാനിച്ചിരിക്കുകയാണ്.\nCategories:\tAuto, Slider, Tech\nTags:\telectric age, Electric Vehicles\nവ്യാജ വാര്‍ത്തകള് തടഞ്ഞില്ലെങ്കില് സാമൂഹിക മാധ്യമങ്ങളുടെ മേധാവികള്‍ക്കെതിരെ നടപടി\nഅറേബ്യന് ബിസിനസിന് ഒരു മാസത്തെ വിലക്ക്\nഗൂഗിളിന്റേത് ശരിയായ നടപടി\nതലവരി വാങ്ങിയാല് പിഴ പത്തിരട്ടി: സിബിഎസ്ഇ\nഹാര്‍ലി ഡേവിഡ്‌സണ് ആള്‍ട്ട മോട്ടോഴ്‌സിന്റെ ഓഹരി വാങ്ങുന്നു


ഇന്ത്യയുടെ രുചി ലോകം കീഴടക്കുന്ന കാലമാണ് സ്വപ്നം | mbfil 2018\nഇന്ത്യയുടെ രുചി ലോകം കീഴടക്കുന്ന കാലമാണ് സ്വപ്നം\nനമ്മുടെ ഭക്ഷണം വിദേശീയര്‍ക്ക് അതേ രീതിയില് അംഗീകരിക്കാന് കഴിയുന്നില്ല.\nPublished: Feb 4, 2018, 09:08 PM IST\nതിരുവനന്തപുരം: ഇന്ത്യന് ഭക്ഷണം ലോകമൊന്നാകെ ഏറ്റെടുക്കുന്ന നാളെയാണ് തന്റെ സ്വപ്നമെന്ന് വ്യവസായസംരംഭകയും ടാബ്ലെസ് ഫുഡ് കമ്പനി സിഇഒയുമായ ഷഫീന യൂസഫലി. അന്താരാഷ്ട്ര അടുക്കളകളിലേക്ക് ഇന്ത്യന് ഭക്ഷണത്തിന്റെ കടന്നുകയറ്റം എന്ന വിഷയത്തില് മാതൃഭൂമി അന്താരാഷ്ട്ര അക്ഷരോത്സവത്തില് നടന്ന ചര്‍ച്ചയില് സംസാരിക്കുകയായിരുന്നു അവര്.\nസാമ്രാജ്യത്വ ശക്തികളുടെ കടന്നുവരവോടെ അവരുടെ ഭക്ഷണശീലങ്ങളെയും സ്വീകരിച്ചവരാണ് നമ്മള്. അങ്ങനെ ഇവിടേയ്‌ക്കെത്തിയ സൂപ്പും ന്യൂഡില്‍സും കോണ്‍ഫ്‌ളേക്‌സും നമുക്ക് പ്രിയപ്പെട്ടതുമായി. പക്ഷേ, നമ്മുടെ ഭക്ഷണം വിദേശീയര്‍ക്ക് അതേ രീതിയില് അംഗീകരിക്കാന് കഴിയുന്നില്ല. കേരളവും ഇന്ത്യയുമൊക്കെ കാണാന് വിദേശികള് എത്തുമ്പോള് പലപ്പോഴും നമ്മുടെ ഭക്ഷണം അവര്‍ക്ക് സ്വീകാര്യമാവുന്നില്ല. രുചികളിലെ വൈരുദ്ധ്യതയാവാം കാരണം. വിദേശങ്ങളിലും കൂടുതല് സ്വീകാര്യത ഉണ്ടാക്കാന് അവിടങ്ങളില് നമ്മുടെ ഭക്ഷണസാധനങ്ങള് കൂടുതലായി പ്രചരിപ്പിക്കുകയാണ് ഒരു പരിഹാരം. ഷഫീന പറഞ്ഞു.\nഎന്നാല്, താന് സംഘടിപ്പിക്കാറുള്ള ഭക്ഷ്യമേളകളില് പങ്കെടുക്കുന്ന വിദേശികളൊക്കെ ഇവിടുത്തെ ആഹാരം ആസ്വദിച്ച് കഴിക്കുന്നതായാണ് കണ്ടിട്ടുള്ളതെന്നും അവരേതെങ്കിലും തരത്തിലുള്ള അനിഷ്ടം പ്രകടിപ്പിക്കാറില്ലെന്നും ചര്‍ച്ചയില് പങ്കെടുത്ത ആബിദ റഷീദ് പറഞ്ഞു.\nഅനില് ധര്‍ക്കര്, ശശി ജേക്കബ് എന്നിവരും ചര്‍ച്ചയില് പങ്കെടുത്തു.\nതരൂരിന്റെ പെങ്ങള് കുന്നുകയറി വന്നു; കഥ കേള്‍ക്കാനല്ല, കഥാകാരിയെ കാണാന്


മൈക്രോസോഫ്റ്റ് വിന്‍ഡോസ്9ഉപേക്ഷിച്ചു; വിന്‍ഡോസ് 10 പുറത്തിറക്കിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nമൈക്രോസോഫ്റ്റ് വിന്‍ഡോസ്9ഉപേക്ഷിച്ചു; വിന്‍ഡോസ് 10 പുറത്തിറക്കി\n: സ്വന്തം ലേഖകന് in Features, കാഴ്ചകള് on October 1, 2014\nന്യുയോര്‍ക്ക്: മൈക്രോസോഫ്റ്റ് വിന്‍ഡോസ് 8 ന് ശേഷം വിന്‍ഡോസ്9ഒഴിവാക്കി വിന്‍ഡോസ് 10 ഇറക്കി. സാന്‍ഫ്രാന്‍സിസ്‌കോയില് വെച്ചാണ് വിന്‍ഡോസ് 10 മൈക്രോസോഫ്റ്റ് പുറത്തിറക്കിയത്. വിന്‍ഡോസ് 8 പുറത്തിറക്കി രണ്ട് വര്‍ഷങ്ങള്‍ക്ക് ശേഷമാണ് വിന്‍ഡോസ് പത്തുമായി മൈക്രോസോഫ്റ്റ് രംഗത്ത് വരുന്നത്. വിന്‍ഡോസ് മേധാവി ടെറി മ്യെയ്ര്!സനാണ് വിന്‍ഡോസിന്റെ പത്താം പതിപ്പ് പുറത്തിറക്കിയത്.\nഡെസ്‌ക്ടോപ്, ടാബ്ലറ്റ്, സ്മാര്‍ട്ട്‌ഫോണ്, എക്‌സ്‌ബോക്‌സ് തുടങ്ങി എല്ലാത്തിലും ഒരു പോലെ പിന്തുണയ്ക്കുന്ന പതിപ്പാണ് മൈക്രോസോഫ്റ്റ് പുറത്തിറക്കിയത്. വിന്‍ഡോസ് 8ന് പ്രതീക്ഷിച്ച സ്വീകാര്യത ലഭിച്ചിരുന്നില്ല. ഈ സാഹചര്യത്തിലാണ് കമ്പനി ഏറ്റവും പുതിയ പതിപ്പുമായി വിപണിയില് എത്തിയിരിക്കുന്നത്. വിന്‍ഡോസ് ഏഴുമായി താരതമ്യം ചെയ്താല് വിന്‍ഡോസ് 8 ന്റെ പ്രവര്‍ത്തനം സങ്കീര്‍ണ്ണമായിരുന്നു. ഇത് എട്ടാം പതിപ്പിന്റെ ജനപ്രീതി ഇടിച്ചു. കീബോര്‍ഡ്, മൗസ് കണ്‍ട്രോളുകള് ലയിപ്പിച്ചതും സ്റ്റാര്‍ട്ട് ബട്ടണ് ഇല്ലാതിരുന്നതും വിന്‍ഡോസ് 8 ന്റെ ജനപ്രീതി ഇടിയാന് കാരണമായി.\nവിന്‍ഡോസ് 8 നെതിരെ ഉയര്‍ന്ന പരാതികള് പരിഹരിച്ചാണ് വിന്‍ഡോസ് 10 പുറത്തിറക്കിയത്. വിന്‍ഡോസ് 7, എക്‌സ്പി എന്നിവയുടെ സവിശേഷതകളും 8 ന്റെ സവിശേഷതകളും സമന്വയിപ്പിച്ചാണ് മൈക്രോസോഫ്റ്റ് വിന്‍ഡോസ് 10 അണിയിച്ചൊരുക്കിയിരിക്കുന്നത്. അതേസമയം നേരത്തെ പ്രഖ്യാപിച്ചിരുന്ന വിന്‍ഡോസ്9ഉപേക്ഷിക്കാനുള്ള കാരണം മൈക്രോസോഫ്റ്റ് വെളിപ്പെടുത്തിയിട്ടില്ല.


kalidas jayaram sharedathrow back picture with manju warrier | മിസ് യു പെരേര എന്ന് മഞ്ജുവിന്റെ കമന്റ്! മിസ്റ്റര് പെരേരയാണെന്ന് കാളിദാസ് - Malayalam Filmibeat\nമിസ് യു പെരേര എന്ന് മഞ്ജുവിന്റെ കമന്റ്! മിസ്റ്റര് പെരേരയാണെന്ന് കാളിദാസ്\n| Updated: Wednesday, April 1, 2020, 18:21 [IST]\nമലയാളത്തിലെ യുവതാരങ്ങളില് ശ്രദ്ധേയനായി മുന്നേറുന്ന താരമാണ് കാളിദാസ് ജയറാം. എബ്രിഡ് ഷൈന് സംവിധാനം ചെയ്ത പൂമരം എന്ന ചിത്രത്തിലൂടെയാണ് താരപുത്രന് മലയാളത്തില് അരങ്ങേറ്റം കുറിച്ചത്. പിന്നാലെ നിരവധി സിനിമകള് കാളിദാസ് ജയറാമിന്റെതായി പുറത്തിറങ്ങിയിരുന്നു. ലോക്ക് ഡൗണ് സമയത്ത് വിശേഷങ്ങള് പങ്കുവെച്ച് കാളിദാസും എത്തിയിരുന്നു. മറ്റു താരങ്ങളെ പോലെ കാളിയും സോഷ്യല് മീഡിയയില് സജീവമാണ്. കഴിഞ്ഞ ദിവസം മഞ്ജു വാര്യര്‍ക്കൊപ്പമുളള ചിത്രം നടന് ഇന്‍സ്റ്റഗ്രാമില് പോസ്റ്റ് ചെയ്തിരുന്നു.\nഇത് കണ്ടോ ഞാന് എന്താണ് ഫോണ് ഗാലറിയില് നിന്നും ഇന്ന് കണ്ടുപിടിച്ചതെന്ന് എന്ന അടിക്കുറിപ്പോടെയാണ് മഞ്ജുവിനൊപ്പമുളള ചിത്രം കാളിദാസ് പോസ്റ്റ് ചെയ്തത്. അടിക്കുറിപ്പിനൊപ്പം മഞ്ജുവിനെ ടാഗ് ചെയ്യുകയും ചെയ്തിരുന്നു താരം. പിന്നാലെ കമന്റുമായി മഞ്ജുവും രംഗത്തെത്തിയിരുന്നു. മിസ് യൂ പേരെര എന്നാണ് കാളിദാസിന്റെ ചിത്രത്തിന് മഞ്ജു വാര്യര് മറുപടി നല്‍കിയത്.\nപിന്നാലെ മഞ്ജുവിനെ തിരുത്തി നടന് എത്തിയിരുന്നു. മഞ്ജുവിന്റെ കമന്റിന് മറുപടിയായി മിസ്റ്റര് പെരേര എന്നാണ് കാളിദാസ് ജയറാം കുറിച്ചത്. ചിത്രത്തില് കാളിദാസിനോട് കാര്യമായെന്തോ പറയുകയാണ് മഞ്ജു. അത് വളരെ ക്ഷമയോടെ ഇരുന്ന് കേള്‍ക്കുകയാണ് നടന്. കാളിദാസിന്റെ പുതിയ ഫോട്ടോ ജാക്ക് ആന്‍ഡ് ജില് എന്ന ചിത്രത്തിന്റെ ലൊക്കേഷനില് നിന്നുളളതാണെന്നാണ് സൂചന.\nകോവിഡ് 19: ഹോളിവുഡ് ബിഗ് ബഡ്ജറ്റ് ചിത്രങ്ങളുടെ റിലീസ് നീട്ടി അണിയറക്കാര്\nസന്തോഷ് ശിവന് സംവിധാനം ചെയ്യുന്ന ത്രില്ലര് ചിത്രത്തില് അടുത്തിടെ ഇരുതാരങ്ങളും ഒന്നിച്ചഭിനയിച്ചിരുന്നു. സിനിമയുടെ റിലീസിനായി കാത്തിരിക്കുകയാണ് ആരാധകര്. കാളിദാസും മഞ്ജു വാര്യരും ആദ്യമായി ഒന്നിച്ച ചിത്രം കൂടിയാണിത്. ജാക്ക് ആന്‍ഡ് ജില്ലിന് പുറമെ ജയരാജ് സംവിധാനം ചെയ്‌തൊരു സിനിമയും കാളിദാസിന്റെതായി വരുന്നുണ്ട്. ഹാപ്പി സര്‍ദാറാണ് കാളിദാസിന്റെതായി ഒടുവില് പുറത്തിറങ്ങിയ മലയാള ചിത്രം.\nഅതേസമയം മരക്കാര് അറബിക്കടലിന്റെ സിംഹമാണ് മഞ്ജു വാര്യരുടെതായി റിലീസിങ്ങിനൊരുങ്ങുന്ന പുതിയ ചിത്രം. പ്രിയദര്‍ശന് സംവിധാനം ചെയ്യുന്ന മോഹന്‍ലാല് ചിത്രത്തിന്റെ റിലീസ് നേരത്തെ മാറ്റിവെച്ചിരുന്നു. മരക്കാറിന് പുറമെ കയറ്റം, ചതുര്‍മുഖം, ദ പ്രീസ്റ്റ്, ലളിതം സുന്ദരം, പടവെട്ട് തുടങ്ങിയ സിനിമകളും നടിയുടെതായി അണിയറയില് ഒരുങ്ങുന്ന മറ്റ് ചിത്രങ്ങളാണ്.\nRead more about: kalidas jayaram manju warrier\nkalidas jayaram sharedathrow back picture with manju warrier


ഇന്‍ഡോര് ടെസ്റ്റ്: ബംഗ്ലാദേശിനെ തകര്‍ത്തു ; രണ്ടു ദിവസം ബാക്കിനില്‍ക്കെ ഇന്ത്യക്ക് ഇന്നിംഗ്സ് ജയം | Azchavattom Online USA\nഇന്‍ഡോര് ടെസ്റ്റ്: ബംഗ്ലാദേശിനെ തകര്‍ത്തു ; രണ്ടു ദിവസം ബാക്കിനില്‍ക്കെ ഇന്ത്യക്ക് ഇന്നിംഗ്സ് ജയം\nPosted by Azchavattom | Nov 16, 2019 | Sports\nഇന്‍ഡോര്: ഒന്നാം ക്രിക്കറ്റ് ടെസ്റ്റില് ബംഗ്ലാദേശിനെതിരെ ഇന്ത്യയ്ക്ക് ജയം. ഇന്നിംഗ്സിനും 130 റണ്‍സിനുമാണ് ഇന്ത്യ ജയം നേടിയത്.മൂന്നാം ദിനം, ഇന്ത്യ കുറിച്ച 343 റണ്‍സ് ലീഡ് മറികടക്കാനുള്ള ശ്രമത്തില് ബംഗ്ലാദേശിന് പത്തു വിക്കറ്റുകളും നഷ്ടമാവുകയായിരുന്നു. മത്സരത്തില് മുഹമ്മദ് ഷമി ആകെ ഏഴു വിക്കറ്റ് വീഴ്ത്തി. ഇന്നിംഗ്സില് ഡബിള് സെഞ്ചുറി നേടിയ ഇന്ത്യന് ഓപ്പണര് മയങ്ക് അഗര്‍വാളാണ് കളിയിലെ കേമന്.\nജയത്തോടെ രണ്ടു മത്സരങ്ങളുടെ പരമ്ബരയില് ഇന്ത്യ 1-0ന് മുന്നിലെത്തി. മാത്രമല്ല, നാലു മല്‍സരങ്ങളില്‍നിന്ന് 200 പോയിന്‍റുമായി ലോക ടെസ്റ്റ് ചാമ്ബ്യന്‍ഷിപ്പിന്‍റെ പോയിന്‍റ് പട്ടികയില് ഒന്നാം സ്ഥാനം അരക്കിട്ടുറപ്പിക്കുകയും ചെയ്തു. 60 പോയിന്‍റുമായി രണ്ടാമതുള്ള ന്യൂസിലന്‍ഡിനേക്കാള് ബഹുദൂരം മുന്നിലാണ് ഇന്ത്യ. പരമ്ബരയിലെ രണ്ടാം ടെസ്റ്റ് അടുത്ത വെള്ളിയാഴ്ച കോല്‍ക്കത്ത ഈഡന് ഗാര്‍ഡന്‍സില് നടക്കും. ചരിത്രത്തിലാദ്യമായി ഡേ നൈറ്റ് ടെസ്റ്റാണ് ഇന്ത്യ കളിക്കാന് പോകുന്നത്.\nരണ്ടാം ദിനത്തെ സ്കോറായ 493/6 ല് ത്തന്നെ ഇന്ത്യ മൂന്നാംദിനം രാവിലെ തങ്ങളുടെ ആദ്യ ഇന്നിംഗ്സ് ഡിക്ലയര് ചെയ്യുകയായിരുന്നു. രണ്ടാമിന്നിംഗ്സിലും ബംഗ്ലാദേശിനെ തകര്‍ച്ചയായിരുന്നു കാത്തിരുന്നത്. 44 റണ്‍സെടുക്കുമ്ബോളേക്ക് അവര്‍ക്ക്4വിക്കറ്റുകള് നഷ്ടമായി. ഈ തകര്‍ച്ചയില് നിന്ന് പിന്നീട് കരകയറാന് അവര്‍ക്ക് കഴിഞ്ഞില്ല. അഞ്ചാമനായിറങ്ങിയ സീനിയര് താരം മുഷ്ഫിഖുര് റഹീം 64 റണ്‍സെടുത്ത് പൊരുതാന് ശ്രമിച്ചെങ്കിലും അതൊന്നും കനത്ത പരാജയത്തില് നിന്ന് അവരെ രക്ഷിക്കാന് മതിയാകുമായിരുന്നില്ല.\nറഹീമിന് പുറമേ 35 റണ്‍സെടുത്ത ലിട്ടണ് ദാസ്, 38 റണ്‍സെടുത്ത മെഹിദി ഹസന് എന്നിവരാണ് ബംഗ്ലാദേശിനായി അല്പമെങ്കിലും ഭേദപ്പെട്ട രീതിയില് ബാറ്റ് വീശിയത്. ‘ടെസ്റ്റിലെ രണ്ടാം ഇന്നിംഗ്സിലെ’ വിക്കറ്റ് വേട്ട ഷമി ഇത്തവണയും ആവര്‍ത്തിച്ചു. ഷമി നാലു വിക്കറ്റും ആര്.അശ്വിന് മൂന്നു വിക്കറ്റും നേടി. ഉമേഷ് യാദവും രണ്ടും ഇഷാന്ത് ശര്‍മ ഒരു വിക്കറ്റും വീഴ്ത്തി.\nPreviousതൊലി കറുത്തതാണെങ്കിലും തന്റെ മനസ് നല്ല വെളുത്തതാണെന്ന് മന്ത്രി എം.എം. മണി\nNextചീഫ് ജസ്റ്റിസ് രഞ്ജന് ഗൊഗോയിക്ക് സെഡ് പ്ലസ് കാറ്റഗറി സുരക്ഷ


കെ മുരളീധരൻ യു ഡി എഫ് കൺവീനർ : മുസ്ലിം ലീഗിന്റെ നാവടപ്പിക്കും\nകെ. മുരളീധരനെ യുഡിഎഫ് കണ്‍വീനറാക്കും . അദ്ദേഹത്തിന്റെ നിലപാട് തേടാന് ഹൈക്കമാൻഡ് തീരുമാനിച്ചു . മുരളീധരന് തയ്യാറാകാത്ത പക്ഷമേ മറ്റ് പേരുകള് പരിഗണിക്കൂ എന്നാണ് ഹൈക്കമാൻഡിന്റെ പുതിയ തീരുമാനം.\nമുരളീധരന് ഇതുവരെ സമ്മതം മൂളിയിട്ടില്ലെങ്കിലും കോണ്‍ഗ്രസില് നവോന്മേഷം സൃഷ്ടിക്കാനുള്ള രാഹുല് ഗാന്ധിയുടെ അടുത്ത ചുവട് വെയ്പ്പ് യുഡിഎഫ് കണ്‍വീനര് പദവിയിലേക്കാണ് . കോണ്‍ഗ്രസ് കേരള ഘടകത്തില് ഒരു പുതിയ ടീം ഉണ്ടാക്കാനുള്ള രാഹുല്‍ഗാന്ധിയുശട നീക്കമാണ് ഇപ്പോള് മുരളീധരനിലേക്കും എത്തിയിരിക്കുന്നത്.\nഇതിന്റെ ഭാഗമായിട്ടാണ് പ്രതിപക്ഷ നേതാവായി വി.ഡി. സതീശനെയും കെപിസിസി അദ്ധ്യക്ഷനായി കെ.സുധാകരനെയും കൊണ്ടുവന്നിരിക്കുന്നത് . ഇത് രണ്ടും രാഹുൽ ഗാന്ധിയുടെ സെലക്ഷനായിരുന്നു . വർക്കിങ് പ്രസിഡന്റായി സിദ്ദിഖിനെ വച്ചതും രാഹുൽ ഗാന്ധിയാണ് .\nനിലവില് കോണ്‍ഗ്രസിന്റെ അപചയത്തിന് കാരണമായി ഒട്ടേറെ പ്രതിസന്ധികള് ചൂണ്ടിക്കാണിക്കപ്പെടുന്നുണ്ട്. അതില് ഒന്ന് കോണ്‍ഗ്രസിന് മുന്നണിയില് വലിയ വിട്ടുവീഴ്ച ചെയ്യേണ്ടി വരുന്നു എന്നതാണ്. ഇത് മലബാര് ഉള്‍പ്പെടെയുള്ള മേഖലകളില് പാര്‍ട്ടിയുടെ ശക്തി ചോര്‍ത്തിയിട്ടുണ്ടെന്നാണ് മുതിർന്ന നേതാക്കളുടെ വിലയിരുത്തല്.\nഇത് പരിഹരിക്കാന് പാര്‍ട്ടിയുടെ കാര്യം മുഖം നോക്കാതെ പറയുന്ന ഒരു ശക്തനായ നേതാവ് യുഡിഎഫ് കണ്‍വീനറാകണം എന്നതാണ് ഹൈക്കമാന്റിന്റെ വിലയിരുത്തല്. ഈ വിലയിരുത്തൽ മുസ്ലിം ലീഗിനെ ഉദ്ദേശിച്ചു മാത്രമാണ് . മലബാറിൽ കോൺഗ്രസ്സ് വട്ട പൂജ്യവും ലീഗ് നാൾക്ക് നാൾ വളരുകയും ചെയ്യുന്നു .\nമുമ്പ് കെപിസിസി അദ്ധ്യക്ഷനായി ഇരുന്നതിന്റെ പ്രവര്‍ത്തി പരിചയം കൂടി കണക്കിലെടുത്തും രാഹുല്‍ഗാന്ധിയുടെ പ്രത്യേക താല്‍പ്പര്യത്തിലുമാണ് മുരളീധരനിലേക്ക് ആലോചന എത്തി നില്‍ക്കുന്നത്. ഇതോടെയാണ് മുരളീധരന്റെ മനസ്സറിയാനുള്ള നീക്കവും വന്നത്.\nരാഹുല്‍ഗാന്ധിക്ക് കേരളത്തില് വ്യക്തിപരമായ അടുപ്പം മുരളീധരനുമായി കൂടുതലുള്ളതും മറ്റൊരു കാരണമായിട്ടുണ്ട്. യുഡിഎഫ് കണ്‍വീനറാക്കാന് മുരളീധരന്റെ മനസ്സറിയാന് എഐസിസിയുടെ കേരള ചുമതലയുള്ള നേതാവിനെയാണ് ഏര്‍പ്പെടുത്തിയിരിക്കുന്നത്.\nകോണ്‍ഗ്രസില് പ്രതിപക്ഷ നേതാവിനെയും കെപിസിസി അദ്ധ്യനെയും മാറ്റി കൊണ്ടുവന്നിരിക്കുന്ന പുതിയ മാറ്റങ്ങളുടെ ഗുണം പൂര്‍ണ്ണമാകണമെങ്കില് യുഡിഎഫ് കണ്‍വീനറായും പരിചയസമ്പന്നതയുള്ള ആള് വരേണ്ടണുണ്ട്.\nഇക്കാര്യത്തില് കെ. സുധാകരനയും വിഡി സതീശനെയും ഡല്‍ഹിയില് വിളിച്ച് ചര്‍ച്ച നടത്തിയേക്കാനും സാധ്യതയുണ്ട്. ഇതിനൊപ്പം ബൂത്ത് തലം മുതലുള്ള പുന:സംഘടനയും ഉടന് തന്നെ നടന്നേക്കാന് സാധ്യതയുണ്ട്.\nഅതേസമയം യു ഡി എഫ് കൺവീനറായി ഘടക കക്ഷികളിൽ ആരെയെങ്കിലും വയ്ക്കണമെന്ന് ആവശ്യമുയർന്നു . പണ്ട് കേരളാ കോൺഗ്രസ്സിനായിരുന്നു കൺവീനർ സ്ഥാനം . പി ജെ ജോസഫ് ആയിരുന്നു കൺവീനർ .\nപി ജെ ജോസഫ് യു ഡി എഫ് വിട്ട് എൽ ഡി എഫിൽ ചേക്കേറിയതുകൊണ്ടാണ് ആ കൺവീനർ സ്ഥാനം കോൺഗ്രസ്സിന്റെ കയ്യിലെത്തിയത് . ചെയർമാൻ കോൺഗ്രസുകാരൻ ആയതുകൊണ്ട് കൺവീനർ ഘടക കക്ഷിക്ക് നൽകുന്നത് എന്തുകൊണ്ടും നല്ലതാണ് .\nകുവൈത്തിൽ 1391 പേർക്കുകൂടി കോവിഡ് സ്ഥിരീകരിച്ചു\nമുഖ്യമന്ത്രിസ്ഥാനം ഒഴിയാന് യെദ്യൂരപ്പയോട് കേന്ദ്ര നേതൃത്വം ആവശ്യപ്പെട്ടെന്ന് സൂചന


P C George | തൊടുപുഴയിലെ ഏഴു വയസുകാരന്റെ അമ്മയെ സർക്കാർ സംരക്ഷിക്കാൻ ശ്രമിക്കുന്നത് പാർട്ടി കുടുംബം ആയതുകൊണ്ട്; ശക്തമായ നിയമപോരാട്ടം നടത്തി അമ്മയ്ക്ക് അർഹമായ ശിക്ഷ ഉറപ്പ് വരുത്തും; വിശദ അന്വേഷണം ആവശ്യപ്പെട്ട് പി സി ജോർജ്ജ് രംഗത്ത്; സെക്രട്ടറിയേറ്റിന് മുന്നിൽ ഏകദിന സത്യഗ്രഹ സമരം നടത്തി ആക്ഷൻ കൗൺസിൽ - MarunadanMalayali.com\nMay 22, 2019 | 07:52 PM IST | Permalink\nതിരുവനന്തപുരം: തൊടുപുഴയിലെ ഏഴു വയസുകാരന്റെ അമ്മയെ സംരക്ഷിക്കാനാണ് പിണറായി സർക്കാർ ഒരുങ്ങുന്നതെന്നു ജനപക്ഷം നേതാവും തൊടുപുഴ ആക്ഷൻ കൗൺസിൽ മുഖ്യരക്ഷാധികാരിയുമായ പി.സി.ജോർജ് ആരോപിച്ചു. ശക്തമായ നിയമപോരാട്ടം നടത്തി അമ്മയ്ക്ക് അർഹമായ ശിക്ഷ ഉറപ്പ് വരുത്തുമെന്നും ജോർജ് പറഞ്ഞു. തൊടുപുഴയിൽ അമ്മയുടെ കാമുകന്റെ മർദ്ദനമേറ്റു മരിച്ച ഏഴു വയസുകാരന് മരണാനന്തര നീതി ലഭ്യമാക്കാൻ ആവശ്യം ഉന്നയിച്ച് തൊടുപുഴ ആക്ഷൻ കൗൺസിൽ സെക്രട്ടറിയേറ്റിനു മുന്നിൽ ഏകദിന സത്യഗ്രഹ സമരം ഉദ്ഘാടനം ചെയ്യുകയായിരുന്നു പി.സി.ജോർജ്.\nതൊടുപുഴയിലെ ഏഴുവയസുകാരന്റെ 'അമ്മ പാർട്ടി കുടുംബം ആയതുകൊണ്ടാണ് അവരെ രക്ഷിക്കാൻ പിണറായി സർക്കാർ ശ്രമിക്കുന്നത്. നിയമപോരാട്ടത്തിന്റെ വഴികൾ വാർത്താസമ്മേളനം വിളിച്ച് പ്രഖ്യാപിക്കുമെന്നും ജോർജ് പറഞ്ഞു. സമരത്തിന് ആക്ഷൻ കൗൺസിൽ നേതാക്കളായ സുമേഷും ശ്രീലാ പിള്ളയും നേതൃത്വം നൽകി. തൊടുപുഴയിൽ ഏഴുവയസുകാരന്റെ കൊലപാതകവുമായി ബന്ധപ്പെട്ട് കുട്ടിയുടെ അമ്മ അറസ്റ്റിലായിരുന്നു. കുറ്റകൃത്യം മറച്ചുവച്ചെന്നും പ്രതിയെ സംരക്ഷിക്കാൻ ശ്രമിച്ചെന്നുമാണ് കുറ്റം.\nദുർബലമായ വകുപ്പുകൾ ചുമത്തി കുട്ടിയുടെ അമ്മയെ രക്ഷിക്കാനുള്ള പൊലീസിന്റെ ശ്രമം വെളിയിൽ വന്നതോടെയാണ് ഏഴുവയസുകാരന് നീതി തേടി സോഷ്യൽ മീഡിയാ ഗ്രൂപ്പുകൾ സജീവമായി രംഗത്ത് വന്നത്. ഇതോടെയാണ് പി.സി.ജോർജ് അടക്കമുള്ള രാഷ്ട്രീയ നേതാക്കളും ഈ മൂവ്‌മെന്റിന്റെ ഭാഗമായത്. അമ്മയുടെ കാമുകനായ അരുൺ ആനന്ദിന്റെ ക്രൂരമർദനത്തിന് ഇരയായ കുട്ടി കഴിഞ്ഞ നാലിനാണ് മരിച്ചത്. സംസ്ഥാനത്ത് ഏറെ കോളിളക്കമുണ്ടായ കേസിൽ അമ്മയെ സാക്ഷിയാക്കാനുള്ള പൊലീസ് തീരുമാനം ഏറെ വിമർശനങ്ങൾക്കും വഴിവച്ചിരുന്നു.\nകുട്ടിയുടെ അമ്മയുടെ കാമുകനായ അരുൺ ആനന്ദിനെ മാത്രം പ്രതി ചേർത്ത് യുവതിയെ സാക്ഷിയാക്കാനായിരുന്നു പൊലീസിന്റെ ആദ്യ നീക്കം. എന്നാൽ സമ്മർദ്ദങ്ങൾ മുറുകിയതോടെയാണ് തൊടുപുഴ പൊലീസ് സ്റ്റേഷനിൽ അമ്മയെ ചോദ്യം ചെയ്യുകയും ഒടുവിൽ അറസ്റ്റ് രേഖപ്പെടുത്തുകയും ചെയ്തത്. ദുർബലമായ വകുപ്പുകൾ പ്രകാരമുള്ള കേസ് ആയതിനാൽ ജാമ്യത്തിൽ പുറത്തിറങ്ങാൻ കുട്ടിയുടെ അമ്മയ്ക്ക് കഴിഞ്ഞിരുന്നു. ഇതോടെയാണ് സോഷ്യൽ മീഡിയാ ഗ്രൂപ്പുകൾ കുട്ടിക്ക് മരണാനന്തര നീതി തേടി രംഗത്ത് വന്നത്.\nഇടുക്കി ഒന്നാം ക്ലാസ് ജുഡീഷ്യൽ മജിസ്‌ട്രേറ്റിനു മുൻപാകെ കൊല്ലപ്പെട്ട കുട്ടിയുടെ മുത്തശ്ശി രഹസ്യമൊഴി നൽകിയിട്ടുണ്ട്. ഏഴു വയസുകാരന്റെ അനുജനും മുത്തശ്ശിയോടൊപ്പം ഉണ്ടായിരുന്നു. കുട്ടികളെഅമ്മയുടെ കാമുകൻ അരുൺ ആനന്ദ് ആക്രമിച്ചത് സംബന്ധിച്ചും, പിന്നീട് ഇളയകുട്ടി ഇതേക്കുറിച്ച് ചൈൽഡ് വെൽഫയർ കമ്മിറ്റിയോട് പറഞ്ഞതുമെല്ലാം മൊഴിയായി രേഖപ്പെടുത്തി. അരുൺ ആനന്ദിന് ക്രിമിനൽ പശ്ചാത്തലമുണ്ടെന്നും ഇയാളിൽ നിന്നും ഭീഷണി ഉയർന്നിരുന്നതായും മുത്തശ്ശി പറഞ്ഞെന്നാണ് സൂചന. ഈ പശ്ചാത്തലത്തിൽ തന്നെയാണ് കുട്ടിയുടെ അമ്മയെ രക്ഷപ്പെടുത്താനുള്ള പൊലീസ് ശ്രമങ്ങൾക്ക് നേരെ ശക്തമായ നിയമനടപടികൾ സ്വീകരിക്കാൻ തൊടുപുഴ ആക്ഷൻ കൗൺസിലും തീരുമാനിച്ചിരിക്കുന്നത്. ഇന്നത്തെ സമരം ഈ രീതിയിലുള്ള ശ്രമങ്ങൾക്ക് ഒരു പുതിയ തുടക്കം പകർന്നതായാണ് അണിയറ പ്രവർത്തനങ്ങൾ വിലയിരുത്തുന്നത്.


EDITORIAL - First Gear\nഓട്ടോണമസ് വിപ്ലവം വരുമ്പോള്\nഓരോ വര്‍ഷവും പെരുകുന്ന റോഡപകട മരണനിരക്ക് കാണുമ്പോള്, അതിന്റെ പ്രധാന കാരണങ്ങളിലൊന്ന് ഡ്രൈവിംഗിലെ അശ്രദ്ധയും അപാകതകളുമാണെന്നറിയുമ്പോള്, ഡ്രൈവറുടെ സഹായമില്ലാതെ സഞ്ചരിക്കാന് വാഹനങ്ങള്‍ക്ക് കഴിഞ്ഞെങ്കിലെന്ന് ചിന്തിച്ചു പോവാറുണ്ട്. റോഡപകടങ്ങള് വഴി ജിഡിപിയുടെ മൂന്നു ശതമാനത്തോളം നഷ്ടമാണ് ലോകരാഷ്ട്രങ്ങള്‍ക്ക് സംഭവിച്ചു കൊണ്ടിരിക്കുന്നത്. വ്യക്തിപരമായ നഷ്ടങ്ങള്‍ക്കപ്പുറം, സാമ്പത്തിക രാഷ്ട്രീയ മാനങ്ങള് കൂടിയുള്ള ഈ പ്രതിസന്ധിയെ അതിജീവിക്കാന് വാഹനലോകം ഏറെക്കാലമായി പരിശ്രമിച്ചു വരികയാണ്. ഡ്രൈവിംഗില് വാഹനങ്ങളെ സ്വയം പര്യാപ്തമാക്കുന്നതിലൂടെ അപകടനിരക്ക് കുറയ്ക്കാന് സാധിക്കുമെന്ന തിരിച്ചറിവാണ് ഓട്ടോണമസ് ഡ്രൈവിംഗ് എന്ന ആശയത്തെ വിപ്ലവാത്മകമാക്കുന്നത്. സെന്‍സറുകളെയും പ്രൊസസറുകളെയും സോഫ്ട്‌വെയറിനെയും സമന്വയിപ്പിച്ചാണ് അഡ്വാന്‍സ്ഡ് ഡ്രൈവര് അസിസ്റ്റന്‍സ് സിസ്റ്റം വികസിപ്പിക്കുന്നത്. സുരക്ഷ വര്‍ദ്ധിപ്പിക്കുകയും ആത്യന്തികമായി, സെല്‍ഫ് ഡ്രൈവിംഗ് ശേഷി ലഭ്യമാക്കുകയുമാണ് ഈ സംവിധാനത്തിന്റെ കര്‍ത്തവ്യങ്ങള്.\n2016ല് ഇതു സംബന്ധിച്ചു നടന്ന ഒരു പഠനത്തില്, പിന്‍ഭാഗത്തെ ഇടി 40 ശതമാനത്തോളം കുറയ്ക്കാന് ഓട്ടോമാറ്റിക് ഡ്രൈവിംഗ് സംവിധാനത്തിന് കഴിഞ്ഞുവെന്ന് തെളിഞ്ഞിരുന്നു. കൊളീഷന് വാണിംഗ് സിസ്റ്റം ഉള്‍പ്പെടുത്തുക വഴി പിന്നിലെ കൂട്ടിയിടിയില് ഇരുപത് ശതമാനം കുറവുണ്ടായി എന്നും പഠനം ചൂണ്ടിക്കാട്ടുന്നു. പക്ഷെ, ഡ്രൈവര് അസിസ്റ്റ് സംവിധാനങ്ങളില് നിന്ന് മെച്ചപ്പെട്ട്, സ്റ്റിയറിംഗ് വീല് നിയന്ത്രണത്തില് നിന്ന് ഡ്രൈവറെ ഒഴിവാക്കിയുള്ള ലെവല് നാലിലേയ്‌ക്കോ അഞ്ചിലേയ്‌ക്കോ എത്തണമെങ്കില് വാഹനലോകത്തിന് പല ഗുരുതര പ്രതിസന്ധികളെയും അതിജീവിക്കേണ്ടി വരും. നിരവധി സെര്‍വറുകളില് നിന്നുള്ള വിവരണങ്ങള് ക്രമീകരിച്ച്, വിശകലനം ചെയ്ത് ഉപയോഗിക്കുന്നതിന് സങ്കീര്‍ണമായ സാങ്കേതികവിദ്യ ആവശ്യമാണ്. സെന്‍സറുകളുടെ നിരന്തരമായ പുനര്‍നിര്‍മ്മാണവും അത്യന്താപേക്ഷിതമാണ്. ഇതിനൊക്കെ വലിയ സാമ്പത്തിക നിക്ഷേപമാണ് വേണ്ടി വരുന്നത്.\nവ്യാവസായിക വിപ്ലവത്തില് സാങ്കേതികവിദ്യയുടെ വ്യാപകമായ ഉപയോഗം ഉത്പാദനക്ഷമത വര്‍ദ്ധിച്ചതു പോലെ, ഓട്ടോണമസ് ഡ്രൈവിംഗില് സോഫ്ട്‌വെയര് ഡെവലപ്‌മെന്റിന് നിര്‍ണായകമായ സ്ഥാനമാണുള്ളത്. ഇതു തിരിച്ചറിഞ്ഞ്, വാഹന നിര്‍മ്മാതാക്കളൊക്കെ ഈ രംഗത്ത് വലിയ മൂലധനനിക്ഷേപം നടത്തുന്നുമുണ്ട്. ഉദാഹരണത്തിന്, പുതിയ കാലത്തെ മൊബിലിറ്റി കമ്പനിയായി മാറ്റുകയെന്ന ലക്ഷ്യത്തോടെ നാല് ബില്ല്യണ് യുഎസ് ഡോളറാണ് ടൊയോട്ട സോഫ്റ്റ്‌വെയര് വികസനത്തിനായി ചെലവഴിക്കുന്നത്. അടുത്ത ഒരു പതിറ്റാണ്ടോടെ ഹൈ പെര്‍ഫോമന്‍സ് കമ്പ്യൂട്ടറുകള് വാഹനങ്ങളില് വ്യാപകമാവുമ്പോള്, വാഹനരംഗത്തെ വികസന പദ്ധതികളുടെ എണ്‍പതു ശതമാനവും സോഫ്ട്‌വെയര് വികസനത്തിലായിരിക്കും ശ്രദ്ധ കേന്ദ്രീകരിക്കുക.\nമേല്‍പ്പറഞ്ഞ ദിശയില് ഗവേഷണങ്ങളും പരീക്ഷണങ്ങളും അതിവേഗം പുരോഗമിക്കുമ്പോഴും, പൂര്‍ണമായും ഓട്ടോണമസ് ആയ വാഹനങ്ങളുടെ പ്രായോഗികതയെപ്പറ്റി സംശയം പ്രകടിപ്പിക്കുന്നവരുമുണ്ട്. ഇതിനാവശ്യമായ സാങ്കേതിക വിദ്യ ഇപ്പോഴും പൂര്‍ണപക്വത നേടിയിട്ടില്ലെന്നാണ് ഇക്കൂട്ടരുടെ പക്ഷം. ഒരു എ380 എയര്‍ബസ് അറ്റ്‌ലാന്റിക് സമുദ്രം താണ്ടുന്നതിനിടയില് ശേഖരിക്കുന്നതിനേക്കാള് ഇരുപത് മടങ്ങ് അധികം വിവരങ്ങള് ശേഖരിക്കാന് ഇപ്പോള് പരീക്ഷണ ഓട്ടം നടത്തുന്ന ചില ഓട്ടോണമസ് കാറുകള്‍ക്ക് കഴിയുന്നുണ്ട്. പക്ഷേ, പുരോഗതിയുടെ കാര്യത്തില് ഇനിയുമേറെ ദൂരം സഞ്ചരിക്കാനുണ്ടെന്നത് അവഗണിക്കാനാവാത്ത യാഥാര്‍ത്ഥ്യം തന്നെ. അപകടം ജീവഹാനിക്ക് കാരണമായാല് യന്ത്രത്തെ പ്രതിയാക്കാനാവുമോ? എന്തായാലും, ഗതാഗത നിയമങ്ങളില് സമഗ്രമായ അഴിച്ചുപണി ആവശ്യപ്പെടുന്നതാണ് ഓട്ടോണമസ് ഡ്രൈവിംഗ് വിപ്ലവം എന്നതില് സംശയമില്ല. വൈകിയാലും, പല ഘട്ടങ്ങളായി ഈ ആശയം വാഹന വ്യവസായത്തെ മാറ്റിമറിക്കുക തന്നെ ചെയ്യും.


പ്രവാസികള്‍ക്ക് സന്തോഷവാര്‍ത്ത; വാട്സ്ആപ് ഓഡിയോ, വീഡിയോ കോളുകളുടെ നിയന്ത്രണം നീങ്ങി\nDoha, First Published 26, May 2019, 6:21 PM IST\nഖത്തറില് നേരത്തെ വാട്സ്ആപ് ഓഡിയോ, വീഡിയോ കോളുകള് ലഭിക്കുമായിരുന്നെങ്കിലും 2017 തുടക്കം മുതലാണ് ഇവ കിട്ടാതെയായത്. തുടര്‍ന്ന് മെസേജുകളും വീഡിയോകളും ഫോട്ടോകളും അയക്കാന് മാത്രമേ സാധിച്ചിരുന്നുള്ളൂ. കഴിഞ്ഞ ദിവസമാണ് പ്രവാസികള്‍ക്കും സ്വദേശികള്‍ക്കും സന്തോഷം പകര്‍ന്ന വാര്‍ത്തയെത്തിയത്.\nദോഹ: ഖത്തറില് വാട്സ്ആപ് വോയിസ്, വീഡിയോ കോളുകള്‍ക്ക് ഉണ്ടായിരുന്ന നിയന്ത്രണം നീക്കി. കഴിഞ്ഞ ദിവസം മുതല് കോളുകള് ലഭ്യമായി തുടങ്ങിയെന്ന് നിരവധിപ്പേര് സാമൂഹിക മാധ്യമങ്ങളിലൂടെ അറിയിച്ചു. എന്നാല് ഇക്കാര്യത്തില് ഔദ്യോഗിക സ്ഥിരീകരണമൊന്നും ഇതുവരെ ലഭ്യമായിട്ടില്ല.\nഖത്തറില് നേരത്തെ വാട്സ്ആപ് ഓഡിയോ, വീഡിയോ കോളുകള് ലഭിക്കുമായിരുന്നെങ്കിലും 2017 തുടക്കം മുതലാണ് ഇവ കിട്ടാതെയായത്. തുടര്‍ന്ന് മെസേജുകളും വീഡിയോകളും ഫോട്ടോകളും അയക്കാന് മാത്രമേ സാധിച്ചിരുന്നുള്ളൂ. കഴിഞ്ഞ ദിവസമാണ് പ്രവാസികള്‍ക്കും സ്വദേശികള്‍ക്കും സന്തോഷം പകര്‍ന്ന വാര്‍ത്തയെത്തിയത്. വാട്സ്ആപിന് പുറമെ ഫേസ്‍ടൈം, സ്കൈപ്പ്, വൈബര് തുടങ്ങിയവയും ഖത്തറില് ലഭിച്ചിരുന്നില്ല. ഇവയും ഇപ്പോള് ലഭിച്ചു തുടങ്ങിയോ എന്ന കാര്യത്തില് വ്യക്തതയില്ല. നാട്ടിലേക്ക് കുറഞ്ഞ ചിലവില് വിളിക്കാനാവുമെന്നതിനാല് പ്രവാസികള്‍ക്ക് അനുഗ്രഹമാണ്. സന്തോഷം പ്രകടിപ്പിച്ചുകൊണ്ട് നിരവധിപ്പേര് സാമൂഹിക മാധ്യമങ്ങളിലൂടെ രംഗത്തെത്തി.\nLast Updated 26, May 2019, 6:21 PM IST\nVideo call in qatar\nvoice call in qatar


വായനമുറി | Vayanamuri | Malayalam Online Magazine – 2012 – August – 08\nArchive for August 8th, 2012\t2\nരാജ്യ സുരക്ഷയിലും വ്യാജന്മാര് മന്ത്രാലയം ഇതേ കുറിച്ച് അന്വേഷണം തുടങ്ങി. നേരത്തെ അമേരിക്കന് സെനറ്റ് ഇത് സംബദ്ധിച്ച് അന്വേഷണം നടത്തുകയും 2009- 2010 കാലയളവില് പത്തു ലക്ഷത്തോളം വ്യാജ പാര്‍ട്സുകള് വാങ്ങിയതായി ബോദ്ധ്യപ്പെടുകയും ചെയ്തിട്ടുണ്ട്.\nപ്രശ്നോത്തരി- 1 വിജയി ഹൃദയം നിറഞ്ഞ നന്ദി രേഖപ്പെടുത്തുന്നു.നൂറുകണക്കിന് പേര് ശരിയുത്തരം അയച്ചു. അതില് നിന്നും നറുക്കെടുപ്പിലൂടെ ഒരാളെ വിജയിയായി പ്രഖ്യാപിക്കുന്നത്. അതോടൊപ്പം സാഹിത്യ പ്രശ്‌നോത്തരിയുടെ രണ്ടാം ഘട്ടം ആരംഭിക്കുകയാണ്. August 8, 2012 10:43 pm\nഇടിച്ചു കിട്ടിയ വെങ്കലം 51 kg വിഭാഗത്തില് ഇതാദ്യമാണ് മത്സരിക്കുന്നതെങ്കിലും ഉശിരന് പ്രകടനമായിരുന്നു മേരി കാഴ്ച വച്ചത്. ഇരട്ടകുട്ടികളുടെ അമ്മയായ ഈ മണിപ്പൂരുകാരി 2000 മുതലാണ് ബോക്സിങ്ങില് ശ്രദ്ധ ചെലുത്തുന്നത്\nമനുഷ്യന് ഒരു ആമുഖം – സുഭാഷ് ചന്ദ്രന് ഏറ്റവും വലിയ പ്രയാസം എന്ന് വെച്ചാല് ഒരു ലോണ് വീടെടുക്കാന് എടുത്തിട്ട് അടച്ചു തീര്‍ക്കാന് കഴിയാത്ത ടെന്‍ഷനാണ് മലയാളികള് അനുഭവിക്കുന്നത്. ബിവറേജസ് കോര്‍പ്പൊറേഷനില് ക്യൂ നിന്നിട്ട് നമ്മള് വിചാരിക്കുന്ന സാധനം കിട്ടാതെ അടച്ചുപോകുന്നതാണ് നമുക്കുള്ള വലിയ പ്രശ്‌നം. August 8, 2012 7:00 pm\nആരറിയും, നന്‍മയുടെയും തിന്‍മയുടെയും ദൈവത്തെ..? ഗാന്ധിജി ഇതൊക്കെ പറഞ്ഞത് തികഞ്ഞ ആത്മാര്‍ത്ഥയോടുകൂടിയായിരുന്നു. അതുകൊണ്ടാണ് മരണം വരെ തനിക്ക് പോലീസ് സംരക്ഷണം വേണ്ടെന്ന് വാശി പിടിച്ചത്. തന്റെ പ്രാര്‍ത്ഥനാ യോഗത്തിന് വന്നവരെ പോലീസ് പരിശോധിച്ചതായി അറിഞ്ഞപ്പോള്, പോലീസിനെ പിന്‍വലിച്ചില്ലെങ്കില് താന് നിരാഹാര സമരത്തിലേക്ക് പോകുമെന്ന് ശാഠ്യം പിടിച്ചത്. അതാണ് ഗാന്ധിജി. August 8, 2012 6:34 pm\nസാഹിത്യ പ്രശ്നോത്തരി –2വായനമുറിയും ഡി.സി ബുക്‌സും സംയുക്തമായി സംഘടിപ്പിക്കുന്ന ‘സാഹിത്യ പ്രശ്‌നോത്തരി’യുടെ രണ്ടാം ഭാഗം ഇന്ന് തുടങ്ങുന്നു. ആദ്യ ഘട്ടത്തിന് വായനക്കാര് നല്‍കിയ സ്വീകരണവും പ്രോത്സാഹനവും, വളരെയധികം ആഹ്ലാദമുളവാക്കുന്നതായിരുന്നു. എല്ലാ ആഴ്ചയും സാഹിത്യ സംബന്ധിയായ ചോദ്യങ്ങള് വായനമുറിയില് പ്രസിദ്ധീകരിക്കുന്നതാണ്. ശരിയുത്തരം അയക്കുന്ന വിജയികളില് നിന്നും തിരഞ്ഞെടുക്കപ്പെടുന്നവര്‍ക്ക് സമ്മാനം നല്‍കും. ആദ്യ ഘട്ടത്തില് യു എ യില് നിന്നുള്ളവര്‍ക്ക് മാത്രമാണ് സമ്മാനം ലഭിക്കുന്നത്. ശരിയുത്തരം അയക്കുന്നവരില് നിന്ന് ഒരാള്‍ക്ക് ദുബായ് കരാമയിലെ ഡി സി ബുക്സില് നിന്ന് സമ്മാനം കൈപ്പറ്റാം. ഈ [...]


ചെറുപ്ലോട്ടില് സൗകര്യങ്ങളെല്ലാം ചേര്‍ന്ന് - Designer Plus Builder\nHomeBUDGET HOMEചെറുപ്ലോട്ടില് സൗകര്യങ്ങളെല്ലാം ചേര്‍ന്ന്\nബുദ്ധിപൂര്‍വമായ രൂപകല്‍പ്പനയിലൂടെ സ്ഥലപരിമിതിയെ അപ്രസക്തമാക്കുന്ന വീടാണിത്.\nContemporary Nano home in 4.5 cents\nവെളിച്ചം കടക്കാനുള്ള ഫങ്ഷണല് ലൂവേഴ്സ് ആണ് വീടിന്‍റെ എക്സ്റ്റീരിയറിലെ മുഖ്യ ഡിസൈന് എലമെന്‍റ്.\nബുദ്ധിപൂര്‍വമായ രൂപകല്‍പ്പനയിലൂടെ സ്ഥലപരിമിതിയെ അപ്രസക്തമാക്കുന്ന വീടാണിത്. രേഖീയമായുള്ള 4.95 സെന്‍റ് സ്ഥലത്ത്, സൗകര്യവും വെളിച്ചവും ഉളള സ്വാഭാവികതയ്ക്കൊപ്പം കന്‍റംപ്രറി ശൈലിയുടെ ഗുണങ്ങള് ഉള്‍ക്കൊള്ളുന്ന ഭവനം അനോജ്, സവിജ, മകള് എന്നിവര് ഉള്‍പ്പെട്ട കുടുംബത്തിനു വേണ്ടി ആര്‍ക്കിടെക്റ്റ് രാകേഷ് കക്കോത്താണ് (സ്റ്റുഡിയോ ആസിസ്, എറണാകുളം) രൂപകല്‍പ്പന ചെയ്തത്.\nഎറണാകുളം ജില്ലയിലെ തൃപ്പൂണിത്തുറയില് 2300 സ്ക്വയര്‍ഫീറ്റിലാണ് ഈ വീട് ഒരുക്കിയിരിക്കുന്നത്.\nവെളിച്ചം കടക്കാനുള്ള ഫങ്ഷണല് ലൂവേഴ്സ് ആണ് വീടിന്‍റെ എക്സ്റ്റീരിയറിലെ മുഖ്യ ഡിസൈന് എലമെന്‍റ്. അലുമിനിയത്തിന്‍റെയും ജി.ഐ പൈപ്പിന്‍റെയും ലൂവേഴ്സ് കോണ്‍ട്രാസ്റ്റ് ആയി ഉപയോഗിച്ചു.\nപ്രത്യേക ബ്ലോക്കുകള് ചതുരാകൃതിയില് ചേരുന്നതാണ് ഈ വീട്. പരുക്കന് രീതിയിലുള്ള ബ്രിക്കും സിമന്‍റും ചേരുന്നതാണ് എക്സ്റ്റീരിയറിലെ ഡിസൈന് ചേരുവകള്.\nമുറ്റം കുറവായതിനാല് ലാന്‍ഡ്സ്കേപ്പിന് സാധ്യതയില്ല. എന്നാലും കാര്‍പോര്‍ച്ചും പൂമുഖഭാഗവും ഇന്‍റര്‍ലോക്ക് ചെയ്ത് പുല്‍ത്തകിടി ഒരുക്കാന് ശ്രദ്ധിച്ചു.\nചെറിയ സിറ്റൗട്ടില് നിന്ന് ഡ്രോയിങ് ഏരിയയിലേക്ക് പ്രവേശിക്കാം. ഓപ്പണ് രീതിയിലുള്ള അകത്തളം വിശാലത കൂടുതല് തോന്നിപ്പിക്കുന്നു.\nവീട്ടുകാരുടെ താത്പര്യമനുസരിച്ച് പണിതെടുത്തവയാണ് കബോഡുകളും കട്ടിലുമെല്ലാം. മോഡുലാര് മട്ടില് കിച്ചന് ചെയ്തു. സ്റ്റോറേജ്- കബോഡ് യൂണിറ്റുകള് മറൈന് പ്ലൈവുഡ് ലാമിനേഷന് ഉപയോഗിച്ചൊരുക്കി.\nവര്‍ക്ക് സ്റ്റേഷനിലെ ഓഫീസ് ചെയറുകളും മറ്റ് ലൂസ് ഫര്‍ണിച്ചറും റെഡിമെയ്ഡായി വാങ്ങിച്ചു. ഫ്ളോട്ടിങ് രീതിയില് ഒരുക്കിയ ഗോവണിയ്ക്ക് തടികൊണ്ടുള്ള പടികളും ജി.ഐ മെറ്റീരിയല് ഉപയോഗിച്ചു ചെയ്ത കൈവരികളുമാണ്.\nവാതിലുകള്, വിന്‍ഡോ ഫ്രെയ്മുകള് എന്നിവയൊരുക്കാനും തടിപ്പണികള്‍ക്കും ആഞ്ഞിലിത്തടിയാണ് ഉപയോഗിച്ചത്.\nഐ.ടി മേഖലയില് ജോലി ചെയ്യുന്ന ദമ്പതിക്ക് വീട്ടിലിരുന്നു തന്നെ ജോലി ചെയ്യാനുള്ള വര്‍ക്ക് സ്റ്റേഷന് കൂടി ഉള്‍പ്പെടുത്തിയിട്ടുണ്ടിവിടെ.\nരണ്ട് നിലകളിലുമായി മൂന്ന് ബെഡ്റൂമുകള്, സിറ്റൗട്ട്, ഡ്രോയിങ് സ്പെയ്സ്, കിച്ചന്, അപ്പര് ലിവിങ്, ബാല്‍ക്കണി, ടെറസ് എന്നിവയാണ് മറ്റ് ഏരിയകള്. വീട്ടിലെ പൊതു ഇടമാണ് ബാല്‍ക്കണി. ലീനിയര് രീതിയിലുള്ള പ്ലോട്ടില് ഹൈലൈറ്റാകുന്ന രീതിയില് നീളത്തിലാണ് ബാല്‍ക്കണി ഒരുക്കിയത്.\nമാസ്റ്റര് ബെഡ്റൂമില് നിന്നും അപ്പര്‍ലിവിങ്ങ് ഏരിയയില് നിന്നും ഈ ബാല്‍ക്കണിയിലേക്ക് പ്രവേശിക്കാം. മാസ്റ്റര്‍ബെഡ്റൂമിനും ബാല്‍ക്കണിയ്ക്കും ഇടയില് സ്ലൈഡിങ് ഡോറാണ് നല്‍കിയിരിക്കുന്നത്.\nഇന്‍റീരിയറിലാണെങ്കില് സ്വാഭാവിക അന്തരീക്ഷവും സമകാലീനതയും ഒരു പോലെ പ്രതിഫലിപ്പിക്കാനാവുന്ന മെറ്റീരിയലുകളാണ് തെരഞ്ഞെടുത്തത്.\nഓഫ് വൈറ്റ്- വുഡന്- റസ്റ്റിക്ക് ഗ്രേ വിട്രിഫൈഡ് ടൈലുകളാണ് ഫ്ളോറിങ്ങില് പ്രധാനമായും ഉപയോഗിച്ചത്.\nസ്വകാര്യത കാക്കുമ്പോള് തന്നെ എക്സ്റ്റീരിയറിലേക്ക് കൂടി വീട്ടകത്തെ ബന്ധിപ്പിക്കുക എന്ന ഉദ്ദേശ്യത്തിലാണ് ജാലകങ്ങളും സ്ലൈഡിങ് ഡോറുകളും ഉള്‍പ്പെടുത്തിയത്. സ്ഥലപരിമിതിയെ അവസരമാക്കി ഉപയോഗപ്പെടുത്തിയതിന് മികച്ച മാതൃകയാണ് ഈ വീട്.\nArchitect/ Interior Designer: Ar. Rakesh Kakkoth (Studio Acis, Kochi)\nClient: Anoj Somanathan


എസ്‌സി എസ്ടി അതിക്രമ നിരോധന നിയമത്തിനെതിരെ മുന്നോക്ക ജാതിക്കാരുടെ ഉത്തരേന്ത്യന് ബന്ദ്\nമുന്നോക്ക ജാതി സംഘടനകള് ആഹ്വാനം ചെയ്ത ബന്ദ് മധ്യപ്രദേശ്, രാജസ്ഥാന്, യുപി, ബീഹാര് തുടങ്ങിയ സംസ്ഥാനങ്ങളിലെ ജനജീവിതത്തെ ബാധിച്ചു. സമരാനുകൂലികള് ട്രെയിനുകളും വാഹനങ്ങളും തടഞ്ഞു\n06 Sep, 2018 at 09:57 AM\nഎസ്‌സി എസ്ടി അതിക്രമ നിരോധ നിയമത്തിനെതിരെ ആഹ്വാനം ചെയ്ത ബന്ദ് ഉത്തരേന്ത്യന് സംസ്ഥാനങ്ങളില് ശക്തം. മുന്നോക്ക ജാതി സംഘടനകള് ആഹ്വാനം ചെയ്ത ബന്ദ് മധ്യപ്രദേശ്, രാജസ്ഥാന്, യുപി, ബീഹാര് തുടങ്ങിയ സംസ്ഥാനങ്ങളിലെ ജനജീവിതത്തെ ബാധിച്ചു. സമരാനുകൂലികള് ട്രെയിനുകളും വാഹനങ്ങളും തടഞ്ഞു. സംഘര്‍ഷങ്ങള് ഭയന്ന് മധ്യപ്രദേശിലെ നിരവധി ജില്ലകളില് പൊലീസ് നിരോധനാജ്ഞ ഏര്‍പ്പെടുത്തി.\nഎസ്‌സി എസ്ടി അതിക്രമ നിരോധന നിയമം ദുര്‍ബലപ്പെടുത്തുന്ന സുപ്രിം കോടതി ഉത്തരവ് മറികടക്കാന് പാര്‍ലമെന്റ് പാസ്സാക്കിയ ഭേദഗതിക്കെതിരെ മധ്യപ്രദേശിലാണ് പ്രക്ഷോഭം ആരംഭിച്ചത്. മേല്‍ജാതി സംഘടനകളും ചില ഒബിസി സംഘടനകളുമായിരുന്നു പ്രക്ഷോഭത്തിന് പിന്നില്. ഈ സംഘടനകള് ഇന്ന് ഭാരത് ബന്ദിന് അഹ്വാനം ചെയ്തു.\nഇതോടെ പ്രക്ഷോഭം മുഴുവന് ഉത്തരേന്ത്യന് സംസ്ഥാനങ്ങളിലേക്കും വ്യാപിക്കുകയായിരുന്നു. മധ്യപ്രദേശിന് പുറമെ, ബീഹാര്, യുപി, രാജസ്ഥാന്, മഹാരാഷ്ട്ര തുടങ്ങിയ സംസ്ഥാനങ്ങളിലും ബന്ദ് ജനജീവിതത്തെ ബാധിച്ചു. സംഘര്‍ഷം ഭയന്ന് മധ്യപ്രദേശിലെ 34 ജില്ലകളില് നിരോധനാജ്ഞ പ്രഖ്യാപിച്ചു.\nബീഹാറില് പലയിടത്തും സമരക്കാര് ട്രെയിനുകള് തടയുകയും, റോഡുകള്‍ക്ക് തീയിട്ട് വാഹന ഗതാഗതം നിര്‍ത്തലാക്കുകയും ചെയ്തു. മധ്യപ്രദേശിലെ ഭോപ്പാല് നഗരത്തിലും ഉത്തര്‍പ്രദേശിലെ ലക്‌നൗ, വരാണസി തുടങ്ങിയ നഗരങ്ങളിലും, രാജസ്ഥാനിലെ ആല്‍വാര്, അജ്മീര് എന്നിവടങ്ങളിലും കടകള് പൂര്‍ണ്ണമായും അടഞ്ഞ് കിടക്കുകയാണ്. മഹാരാഷ്ട്രയില് ബന്ധിന് ഐക്യദാര്‍ഢ്യം പ്രഖ്യാപിച്ച് പ്രകടനങ്ങള് നടന്നു.\nഡിസംബറില് തെരഞ്ഞെടുപ്പ് നടക്കാനിരിക്കുന്ന മധ്യപ്രദേശില് വിഷയം അധികാരത്തിലുള്ള ബിജെപിക്ക് കനത്ത തിരിച്ചടിയുണ്ടാക്കുമെന്നാണ് വിലയിരുത്തപ്പെടുന്നത്. ബിജെപി ഭരിക്കുന്ന മറ്റ് സംസ്ഥാനങ്ങളിലേക്കും പ്രക്ഷോഭം വ്യാപിക്കുന്നത് ആശങ്കയോടെയാണ് പാര്‍ട്ടി നേതൃത്വം കാണുന്നത്.\nകോവിഡ്; കേരളത്തിന്റെ രീതി ഇതാണെങ്കിൽ വലിയ ദുരന്തം നമ്മെ കാത്തിരിക്കുന്നുവെന്ന് സനൽകുമാർ ശശിധരൻ\nകോഴിക്കോട്ട് ഫ്‌ളാറ്റില് താമസിക്കുന്ന അഞ്ചു പേര്‍ക്ക് കോവിഡ്; രോഗബാധിതരില് മൂന്ന് കുട്ടികളും


യുഎഇയില് നിന്ന് കണ്ണൂരിലേയ്ക്ക് പറക്കണമെങ്കില് 40-50 ശതമാനം വരെ അധിക തുക നല്‍കണം; ആഘോഷ നാളുകളില് നാട്ടിലെത്താനുള്ള പ്രവാസികള്‍ക്ക് തിരിച്ചടിയായി നിരക്ക് വര്‍ധന! - BIGNEWSLIVE | Latest Malayalam News\nകണ്ണൂരിലേക്ക് വിമാന സര്‍വ്വീസ് ആരംഭിച്ചതോടെ നിരക്ക് കുറയുമെന്നായിരുന്നു പ്രതീക്ഷ\nഅബുദാബി: ശൈത്യകാല അവധിയ്ക്കായി നാട്ടിലെത്താനുള്ള പ്രവാസികള്‍ക്ക് തിരിച്ചടിയായി നിരക്ക് വര്‍ധന. യുഎഇയില് നിന്ന് കണ്ണൂരിലേക്കാണ് ഏറ്റവും അധികം നിരക്ക് വര്‍ധിപ്പിച്ചത്. ഇതാണ് പ്രവാസികള്‍ക്കും തിരിച്ചടിയാകുന്നത്. കേരളത്തിലെ മറ്റു വിമാനത്താവളങ്ങളെ അപേക്ഷിച്ച് 40 മുതല് 50 ശതമാനത്തോളം അധിക തുകയാണ് നല്‍കേണ്ടി വരുന്നത്. ക്രിസ്തുമസ്, പുതുവത്സര ദിനങ്ങളോട് അടുക്കുന്തോറും നിരക്ക് ഇനിയും വര്‍ധിക്കുമെന്നാണ് സൂചന. ഇതോടെ പ്രവാസികളും ആശങ്കയിലായി.\nകണ്ണൂരിലേക്ക് വിമാന സര്‍വ്വീസ് ആരംഭിച്ചതോടെ നിരക്ക് കുറയുമെന്നായിരുന്നു പ്രതീക്ഷ. പക്ഷേ ആ പ്രതീക്ഷകളെല്ലാം അസ്ഥാനത്തായി എന്നു വേണം പറയാന്. രണ്ടാഴ്ച മുന്‍പുണ്ടായിരുന്ന തുകയില്‍നിന്ന് എയര് ഇന്ത്യ എക്‌സ്പ്രസ് മൂന്നിരട്ടിയാണ് വര്‍ധിപ്പിച്ചത്. യുഎഇയില് നിന്ന് തിരുവനന്തപുരം, കൊച്ചി, കോഴിക്കോട് സെക്ടറുകളിലേക്ക് മറ്റ് സ്വകാര്യ എയര്‍ലൈനുകളില് ഇന്നു പോയി ജനുവരി അഞ്ചിനു തിരിച്ചുവരാന് ശരാശരി 1800 മുതല് 2300 ദിര്‍ഹം വരെയാണ് ടിക്കറ്റ് നിരക്ക്. എന്നാല്, കണ്ണൂരിലേക്ക് ഇത് 2900 മുതല് 3300 വരെ നല്‍കണം. ആയിരം ദിര്‍ഹത്തിലേറെയാണ് വ്യത്യാസം.\nസീസണ് തുടങ്ങുന്നതിന് മുന്‍പ് ശരാശരി 500 ദിര്‍ഹത്തിന് ടിക്കറ്റ് ലഭിച്ചിരുന്നിടത്തു നിന്നാണ് നിരക്ക് രണ്ടും മൂന്നും ഇരട്ടി വര്‍ധിപ്പിച്ച് പ്രവാസികളെ പിഴിയുന്നത്. ടിക്കറ്റ് നിരക്കു കൂട്ടുന്നതില് സ്വകാര്യ, പൊതു എയര്‍ലൈനുകള് മത്സരിക്കുകയാണ്. സ്വന്തം നാട്ടിലേക്ക് വിമാന സര്‍വീസ് ആരംഭിച്ചതോടെ കുറഞ്ഞ ദിവസത്തെ അവധിക്കാണെങ്കിലും നാട്ടില് പോയി വരാമെന്ന മോഹത്തിനാണ് വിമാനക്കമ്പനി മൂന്നിരട്ടി വിലയിട്ടിരിക്കുന്നത്.\nTags: first flightFlight passengerLuxury Flight


കേരളത്തിൽ ലൗ ജിഹാദിന്റെ സാന്നിദ്ധ്യം കണ്ടെത്താനായിട്ടില്ല; അടിവരയിട്ട് ഡിജിപി-DGP denied reports suuporting love JIhad\nDgp Lokandh Behra Denied News Supporting Love Jihad\nകേരളത്തിൽ ലൗ ജിഹാദിന്റെ സാന്നിധ്യം കണ്ടെത്താനായിട്ടില്ല; അടിവരയിട്ട് ഡിജിപി\nലൗ ജിഹാദ് സാന്നിദ്ധ്യം സ്ഥിരീകരിച്ച് വന്ന വാർത്തകൾ ഡിജിപി തള്ളി\nAugust 27, 2017 01:30:11 pm\nതിരുവനന്തപുരം: കേരളത്തിൽ ഇതുവരെ ലൗ ജിഹാദിന്റെ സാന്നിധ്യം കണ്ടെത്താൻ സാധിച്ചിട്ടില്ലെന്ന് ഡിജിപി ലോക്നാഥ് ബെഹ്റ. നേരത്തേ പ്രമുഖ പത്രങ്ങളിലും ലോക്നാഥ് ബെഹ്റയുടേതായി വന്ന പരാമർശത്തെ തള്ളിക്കളഞ്ഞാണ് കേരള പൊലീസ് ഇൻഫർമേഷൻ സെന്റർ വഴി ഔദ്യോഗിക പത്രക്കുറിപ്പ് പുറത്തിറക്കിയത്.\n“കേരളത്തിൽ ലൗ ജിഹാദ് പ്രവർത്തിക്കുന്നുവെന്ന് ഡിജിപി ലോക്നാഥ് ബെഹ്റ പറഞ്ഞതായ വാർത്ത തെറ്റാണ്. ചില മാധ്യമങ്ങളിൽ ഈ വാർത്ത കണ്ടു. ഇത്തരമൊരു പ്രസ്താവന താൻ നൽകിയിട്ടില്ല.” ഡിജിപി പത്രക്കുറിപ്പിൽ പറയുന്നു.\n“നേരത്തേ സുപ്രീം കോടതിയിൽ ഇത് സംബന്ധിച്ച ആരോപണങ്ങൾ ഉന്നയിക്കപ്പെട്ടിരുന്നു. അതേത്തുടർന്ന് ഇക്കാര്യത്തിൽ അന്വേഷണം നടത്താൻ സുപ്രീം കോടതി ഉത്തരവിട്ടിട്ടുണ്ട്. ഞങ്ങൾ ഇതുവരെ നടത്തിയ അന്വേഷണത്തിൽ ഇത്തരത്തിലൊരു ആരോപണത്തെ സാധൂകരിക്കുന്ന യാതൊന്നും കണ്ടെത്തിയിട്ടില്ല” ഡിജിപി വ്യക്തമാക്കി.\nആരോപണം നിലനിൽക്കുന്ന സാഹചര്യത്തിൽ അന്വേഷണം അവസാനിപ്പിച്ചിട്ടില്ലെന്നും പൊലീസ് മേധാവി വിശദീകരിച്ചു. “ഇത്തരമൊരു ആരോപണം നിലനിൽക്കുന്ന സാഹചര്യത്തിൽ നിരന്തരം ഇത് സംബന്ധിച്ച നിരീക്ഷണം നടത്തുന്നുണ്ട്”, ഇക്കാര്യമാണ് താൻ മുൻപും പറഞ്ഞതെന്നും ഡിജിപി ലോക്നാഥ് ബെഹ്റ വിശദീകരിച്ചു.\nTags: DGP, Loknath Behra\nസിഫ് സൗഹൃദമത്സരങ്ങളിൽ ജിദ്ദ ഇന്ത്യൻ മീഡിയ ഫോറത്തിനും ബ്ലൂ സ്റ്റാറിനും ജയം\nഇനി ഉപദേശമില്ല, പിഴയടക്കം കർശന നടപടിയെന്ന് ഡിജിപി\nബെഹ്റയ്ക്ക് എൻഐഎ അന്വേഷണം തടസപ്പെടുത്താനാകും; ജുഡീഷ്യൽ അന്വേഷണം വേണമെന്ന് മുല്ലപ്പള്ളി\nആരോട് പറയാൻ, ആര് കേൾക്കാൻ? നിയന്ത്രണങ്ങൾ വിലവയ്‌ക്കാതെ ജനം, ഇനി പ്ലാൻ ‘ബി’യെന്ന് പൊലീസ്\nഅനധികൃത ഫ്ലക്സ് ബോർഡുകൾ മാറ്റാത്തവരിൽ നിന്ന് 10,000 രൂപ പിഴ ചുമത്താൻ ഉദ്ദേശിക്കുന്നതായി കോടതി\nകുളത്തൂപ്പുഴയിൽ വെടിയുണ്ടകൾ കണ്ടെത്തിയ വിവരം ദേശീയ അന്വേഷണ ഏജൻസിയെ അറിയിച്ചതായി ഡിജിപി\nഡിജിപി ലോക്‌നാഥ് ബെഹ്‌റയ്‌ക്കെതിരെ ഗുരുതര ആരോപണം; സിഎജി റിപ്പോർട്ട്


Thiruvonam Bumper Lottery Results 2019: How to Check Kerala Thiruvonam Bumper BR 69 Lottery Results 2019 Online-\nHow to Check Thiruvonam Bumper Lottery Results 2019 Online: ഉച്ചയ്ക്ക്2മണിയോടെയായിരിക്കും നറുക്കെടുപ്പ് തുടങ്ങുക.\nUpdated: September 20, 2020 9:19:22 am\nThiruvonam Bumper BR 69 Lottery Results 2019: ചരിത്രത്തിലെ ഏറ്റവും വലിയ സമ്മാനത്തുകയായ 12 കോടി നൽകുന്ന ഓണം ബംപറിന്റെ നറുക്കെടുപ്പിന് മണിക്കൂറുകൾ മാത്രമാണ് അവശേഷിക്കുന്നത്. നാളെയാണ് (സെപ്റ്റംബര് 19) നറുക്കെടുപ്പ്. ഉച്ചയ്ക്ക്2മണിയോടെയായിരിക്കും നറുക്കെടുപ്പ് തുടങ്ങുക. വൈകീട്ട് 3.30 ഓടെ കേരള ലോട്ടറി വകുപ്പിന്റെ http://www.keralalotteries.com എന്ന വെബ്സൈറ്റ് മുഖേന ഔദ്യോഗിക ഫലപ്രഖ്യാപനമുണ്ടാകും. ഇന്ത്യൻ എക്സ്പ്രസ് മലയാളത്തിലും ലൈവായി ഫലം പ്രസിദ്ധീകരിക്കും.\n300 വില വരുന്ന തിരുവോണം ബംപര് ഭാഗ്യക്കുറി (Onam Bumper 2019) ജൂലൈ 21 മുതലാണ് വിൽപന ആരംഭിച്ചത്. 46 ലക്ഷം ടിക്കറ്റുകളാണ് അച്ചടിച്ചത്. ഇനി 25000 ടിക്കറ്റുകൾ മാത്രമാണ് അവശേഷിക്കുന്നത്. ഇന്നു വൈകുന്നേരത്തിനുളളിൽ മുഴുവൻ ടിക്കറ്റുകളും വിറ്റഴിയുമെന്നാണ് ലോട്ടറി വകുപ്പിന്റെ പ്രതീക്ഷ. TA,TB, TC, TD, TE, TG, TH, TJ, TK, TM എന്നിങ്ങനെ 10 സീരീസുകളിലാണ് തിരുവോണം ബംപർ -BR 69 ഭാഗ്യക്കുറി പുറത്തിറക്കിയിട്ടുളളത്.\nഓണം ബംപറിന്റെ ഒന്നാം സമ്മാനമായ 12 കോടി അടിക്കുന്നയാൾക്ക് എല്ലാ നികുതിയും കിഴിച്ച് 6,18,36,480 രൂപയാണ് കയ്യിൽ കിട്ടുക. 10 ശതമാനം ഏജൻസി കമ്മിഷനായും ബാക്കി തുകയുടെ 30 ശതമാനം ആദായ നികുതിയായും കുറയ്ക്കുന്നതിനാലാണിത്. ഒന്നാം സമ്മാനമടിക്കുന്ന ടിക്കറ്റ് വിറ്റ ഏജന്റും കോടിപതിയാകും. കമ്മിഷൻ ഇനത്തിൽ 1.20 കോടി രൂപയാണ് ഏജന്റിനു ലഭിക്കുക.\n5.68 കോടി രൂപയാണ് ടിക്കറ്റ് വിൽപന ഇനത്തിൽ സർക്കാരിന് വരുമാനമായി ലഭിക്കുന്നത്. 300 രൂപയാണ് ടിക്കറ്റ് വില. ഇതിൽ 12 ശതമാനം ജിഎസ്ടിയും 65 രൂപ ഏജൻസി കമ്മിഷനും കിഴിച്ച് 208 രൂപയോളമാണ് ടിക്കറ്റ് ഇനത്തിൽ സർക്കാരിന് ലഭിക്കുന്നത്. സമ്മാനത്തുകയും അതിന്റെ ഏജൻസി കമ്മിഷനും കിഴിച്ചാലും സർക്കാരിന്റെ ലാഭം 30 കോടി കടക്കുമെന്നാണ് പ്രതീക്ഷ.\nWeb Title: How to check kerala thiruvonam bumper br 69 lottery results 2019 online


കമ്മാരസംഭവത്തിന്റെ ലൊക്കേഷനില് സിദ്ധാര്‍ത്ഥിന് ഹൃദയം നിറഞ്ഞ യാത്രയയപ്പ് | News Moments | The world in your palm top\nകമ്മാരസംഭവത്തിന്റെ ലൊക്കേഷനില് സിദ്ധാര്‍ത്ഥിന് ഹൃദയം നിറഞ്ഞ യാത്രയയപ്പ്\nകൊച്ചി: രതീഷ് അമ്പാട്ട് സംവിധാനം നിര്‍വഹിക്കുന്ന കമ്മാരസംഭവം എന്ന ദിലീപ് ചിത്രത്തിന്റെ ലൊക്കേഷനില് തമിഴ് താരം സിദ്ധാര്‍ത്ഥിന് ഊഷ്മളമായ യാത്രയയപ്പ്. ദിലീപിനൊപ്പം പ്രധാന വേഷത്തിലെത്തുന്ന സിദ്ധാര്‍ത്ഥ് ചിത്രത്തില് തന്റെ ഭാഗങ്ങള് പൂര്‍ത്തിയാക്കി. ദിലീപിനും സിദ്ധാര്‍ത്ഥിനും മറ്റ് താരങ്ങള്‍ക്കുമൊപ്പം നില്‍ക്കുന്ന ചിത്രം ഫേസ്ബുക്കില് പങ്കുവെച്ചുകൊണ്ട് സംവിധായകന് താരത്തിന് നന്ദി അറിയിക്കുകയും ചെയ്തു.\nഗോകുലം മൂവീസ് നിര്‍മിക്കുന്ന ചിത്രത്തിന് തിരക്കഥയൊരുക്കിയിരിക്കുന്നത് മുരളി ഗോപിയാണ്. നമിത പ്രമോദാണ് നായിക. ബോബി സിന്‍ഹയും മറ്റൊരു പ്രധാന വേഷത്തില് എത്തുന്നു. കമ്മാരന് എന്ന കഥാപാത്രത്തിന്റെ മൂന്ന് കാലഘട്ടങ്ങളിലൂടെ കടന്നു പോകുന്ന ചിത്രത്തില് വ്യത്യസ്ത ഗെറ്റപ്പുകളില് ദിലീപ് പ്രത്യക്ഷപ്പെടുന്നു. ചിത്രത്തിന്റെ അവസാന ഷെഡ്യൂള് തേനിയില് ആരംഭിച്ചു.\nജയില് മോചിതനായതിനു ശേഷം ദിലീപ് ആദ്യമായി അഭിനയിക്കുന്ന ചിത്രം കൂടിയാണ് ഇത്. ചിത്രത്തിന്റെ ഷൂട്ടിംഗിനായി മലയാറ്റൂര് വനത്തില് തയ്യാറെടുപ്പുകള് നടക്കുന്നതിനിടെയായിരുന്നു അറസ്റ്റ് ഉണ്ടായത്. പിന്നീട് കഴിഞ്ഞ മാസം മലപ്പുറത്ത് ചിത്രീകരണം ആരംഭിച്ചു. 20 കോടി രൂപ ബജറ്റില് നിര്‍മിക്കുന്ന ഈ ചിത്രം വിഷുവിന് തീയേറ്ററുകളില് എത്തും.\n‘വലിച്ചുകീറല്’പരാമര്‍ശം ആവേശത്തില് പറ്റിയത്; മാപ്പെഴുതി നല്‍കി കൊല്ലം തുളസി


ചികിത്സ വൈകിയതിനെ തുടര്‍ന്ന് കുവൈറ്റില് യുവാവ് മരിച്ചു; കമ്പനിക്കെതിരെ പ്രതിഷേധിച്ചവരെ മടക്കി അയക്കുന്നു - Roundup Kerala\nചികിത്സ വൈകിയതിനെ തുടര്‍ന്ന് കുവൈറ്റില് യുവാവ് മരിച്ചു; കമ്പനിക്കെതിരെ പ്രതിഷേധിച്ചവരെ മടക്കി അയക്കുന്നു\nനല്‍കുന്നതില് കരാര് കമ്പനി കാണിച്ച അനാസ്ഥമൂലം ഒരു ജീവന് മരുഭൂമിയില് പൊലിഞ്ഞു. സഹപ്രവര്‍ത്തകന്റെ ജീവന് രക്ഷിക്കാന് പ്രതിഷേധിച്ച മുപ്പതോളം ജീവനക്കാരെ കമ്പനി നാട്ടിലേക്ക് മടക്കി അയക്കുന്നു.\nബീഹാറിലെ ഗോരത്പൂറില് നിന്ന് മൂന്നു മാസം മുമ്പുമാത്രം നോര്‍ത്ത് കുവൈറ്റിലെത്തിയ ദുര്‍ഗാ തിവാരിയാണ് ചികിത്സ ലഭിക്കാന് വൈകിയതുമൂലം മരണപ്പെട്ടത്. നോര്‍ത്ത് കുവൈറ്റിലെ ചുട്ടുപൊള്ളുന്ന മരുഭൂമിയില്, നഗരത്തില് നിന്ന് 200 കിലോമീറ്റര് അകലെ എന്.ബി.ടി.സിയുടെ ലേബര് ക്യാമ്പിലാണ് സംഭവം. ഈദ് ദിനത്തില് നെഞ്ചു വേദന അനുഭവപ്പെട്ട ദുര്‍ഗാ തിവാരിക്ക് ചികിത്സ ലഭ്യമാക്കാന് അധികൃതര് തയാറായില്ലത്രേ.\nക്യാമ്പ് മരുഭൂമിയിലോ അംഗങ്ങള് നൂറില് കൂടുതലോ ആണെങ്കില് ഒരു മെയില് നഴ്‌സും ഒരു ആംബുലന്‍സും അവിടെ ഉണ്ടാകണമെന്നാണ് കുവൈറ്റിലെ കര്‍ശനമായ നിയമം. ഇതില്ലാത്തതിനാലാണ് അധികൃതര് ഒഴിഞ്ഞുമാറിയതെന്നാണ് വിവരം. തുടര്‍ന്ന് സഹജീവനക്കാര് പ്രതിഷേധിക്കുകയും പ്രതിഷേധം മരുഭൂമിയിലെ റോഡിലേക്ക് നീളുകയും ചെയ്തു. അതുവഴി വന്ന കുവൈറ്റി പോലീസുകാരന് കുവൈറ്റ് ഓയില് കമ്പനിയെ വിളിച്ചപ്പോള് അവര് ആംബുലന്‍സ് അയച്ചു. എന്നാല്, ആശുപത്രിയില് എത്തുന്നതിനു മുമ്പ് തിവാരി മറ്റൊരു ലോകത്തേക്ക് യാത്രയായി.\nപൊലിഞ്ഞത് ഒരു കുടുംബത്തിന്റെ പ്രതീക്ഷ\nഗോരത്പൂര്: ദുര്‍ഗാ തിവാരി ബീഹാറിലെ ഗോരത്പൂറില് നിന്ന് മൂന്നു മാസം മുമ്പ് കുവൈറ്റിലെ വിവാദ പ്രവാസിയുടെ കമ്പനിയില് ജോലിക്കുപോയത് നിരവധി സ്വപ്‌നങ്ങളുമായിട്ടായിരുന്നു. വീടുവയ്ക്കണം, രണ്ടു കുട്ടികളെ പഠിപ്പിക്കണം. എന്നാല്, എല്ലാം താളം തെറ്റിയത് ഈ മാസം 13നാണ്.\nലോകം മൊത്തം ഈദിന്റെ ഉത്സവ ലഹരിയില് അമര്‍ന്നപ്പോള് ദുര്‍ഗാ തിരാവിക്ക് നെഞ്ചില് ഒരു ചെറിയ വേദന തോന്നി. ക്യാമ്പ് ബോസിനോട് പറഞ്ഞപ്പോള് അയാളത് കാര്യമാക്കിയില്ല. കുവൈറ്റ് ഓയില് കമ്പനിയുടെ കര്‍ശനമായ നിയമം തന്റെ കരാര് കമ്പനി പാലിക്കുന്നില്ലെന്ന് അറിയാവുന്നതിനാലായിരുന്നു ബോസിന്റെ നടപടിയെന്ന് ഒപ്പമുണ്ടായിരുന്നവര് പറഞ്ഞുവെന്ന് ബന്ധുക്കള് പറയുന്നു.\n‘…തൊഴിലാളികളുടെ ജീവനും അന്തസിനും വിലമതിക്കാത്ത മുതലാളിമാര്‍ക്ക് ഇതൊക്കെ ആഡംബരമോ അനാവശ്യ ചെലവുകളോ ആണ്…. ഞങ്ങള്‍ക്ക് നഷ്ടമായത് തിരികെ കിട്ടില്ല…’ ദുര്‍ഗാ തിവാരിയുടെ ഒരു അടുത്ത ബന്ധു പ്രതികരിച്ചു. കരാര് കമ്പനിയുടെ നിയമവിരുദ്ധ, തൊഴിലാളി വിരുദ്ധ, മനുഷ്യത്വരഹിത ചെയ്തികള് അന്വേഷിക്കണമെന്നും ബന്ധുക്കള് ആവശ്യപ്പെട്ടു.\nറോഡ് തടയല് നിയമവിരുദ്ധമായ കുവൈറ്റില് ഇതൊരു വലിയ വാര്‍ത്തയായി. ഇതിനെതിരെ ഒന്നും ചെയ്യാതിരിക്കാന് പറ്റാതെ വന്നപ്പോള് കൊച്ചി മരടിലെ പഞ്ചനക്ഷത്ര ഹോട്ടല് ഉടമയായ വിവാദ വ്യവസായി അദ്ദേഹത്തിന്റെ സ്വാധീനം ഉപയോഗിച്ച് റോഡ് തടഞ്ഞ 30 തൊഴിലാളികളെ ഇന്ത്യയിലേക്ക് മടക്കി അയക്കാന് നടപടി സ്വീകരിച്ചുവത്രേ.\n2014ല് ഇതേ ക്യാമ്പില് ആരോഗ്യ പരിരക്ഷ കിട്ടാതെ ഒരു തൊഴിലാളി മരിച്ചപ്പോഴും ഈ ക്യാമ്പിലെ തൊഴിലാളികള് പൊട്ടിത്തെറിച്ചിരുന്നു. ഇത്തരം സംഭവങ്ങള് ആവര്‍ത്തിക്കില്ലെന്ന് ഉറപ്പിലാണ് ഇത്തരം പ്രശ്‌നങ്ങള് പരിഹരിച്ചതെന്ന് തൊഴിലാളികള് തന്നെ ചൂണ്ടിക്കാട്ടുന്നു.\nദുര്‍ഗാ തിവാരിയുടെ നില വഷളാകുന്നതു കണ്ട മറ്റു തൊഴിലാളികള് പ്രക്ഷുബ്ദരായത് ഇതിനാലാണെന്നും അവര് വിശദീകരിക്കുന്നു. നിയമവിരുദ്ധമായി റോഡ് തടഞ്ഞെങ്കില് അത് ശിക്ഷാര്‍ഹവും അപലപനീയവുമാണ്. എന്നാല്, ഇത്തരം സംഭവം ഉണ്ടാകാന് കാരണമായ കരാര് കമ്പനിയുടെ നടപടികളെക്കുറിച്ച് അന്വേഷിക്കണമെന്ന് ആവശ്യപ്പെട്ട് കുവൈറ്റിലെ മലയാളി സംഘടനകള് രംഗത്തെത്തിയിട്ടുണ്ട്. ഇത്തരം കമ്പനികളുടെ റിക്രൂട്ടിംഗ് ലൈസന്‍സ് അടക്കം റദ്ദാക്കണമെന്ന് ആവശ്യപ്പെട്ട് ഇന്ത്യന് വിദേശകാര്യ മന്ത്രാലയത്തെ സമീപിക്കാന് ഒരുങ്ങുകയാണ് ചില സംഘടനകള്. ഗള്‍ഫ് നാടുകളിലെ തൊഴിലാളികള്‍ക്ക് ഏറ്റവും ഗുണം ചെയ്യുന്ന നിയമമാണ് കുവൈറ്റിലേത്. ഈ നിയമങ്ങളെ വളച്ചൊടിച്ച് തൊഴിലാളികളെ പിഴിയുന്ന മുതലാളിമാരെ കണ്ടില്ലെന്ന് നടിക്കുന്നത് ലജ്ജാവഹമാണെന്ന് കുവൈറ്റിലെ മലയാളി സംഘടനകള് പറയുന്നത്.\nInternational 352 RuK Special 229\nനിലമ്പൂരില് മാവോയിസ്റ്റ്്- പോലീസ് വെടിവയ്പ്പ്\n500- ാം ടെസ്റ്റില് ഇന്ത്യയ്ക്ക് തകര്‍പ്പന് ജയം\nINTO GEORGE 1 year ago\nWho is the ‘കൊച്ചി മരടിലെ പഞ്ചനക്ഷത്ര ഹോട്ടല് ഉടമയായ വിവാദ വ്യവസായി’?.


ദുബായ് കെ.എം.സിസി പെരിന്തല്‍മണ്ണ മണ്ഡലം പുതിയ ഭാരവാഹികളെ തെരഞ്ഞെടുത്തു | Dubai, KMCC Perinthalmanna Mandalam, office bearers - Malayalam Oneindia\n22 min ago വട്ടിയൂര്‍ക്കാവ്: ശരിദൂരം യുഡിഎഫിന് ആശ്വാസം, മറികടക്കുമെന്ന് സിപിഎം, ജനം തീരുമാനിക്കുമെന്ന് ബിജെപി\n35 min ago മഹാരാഷ്ട്രയില് കൊട്ടിക്കലാശത്തിനൊരുങ്ങി ബിജെപി: റാലികളില് അണിനിരന്ന് മുന്‍നിര നേതാക്കള്\nദുബായ് കെ.എം.സിസി പെരിന്തല്‍മണ്ണ മണ്ഡലം പുതിയ ഭാരവാഹികളെ തെരഞ്ഞെടുത്തു\nUpdated: Wed, Apr 1, 2015, 15:17 [IST]\nദുബായ് കെ.എം.സി.സി. പെരിന്തല്‍മണ്ണ മണ്ഡലം ജനറല് കൌണ്‍സില് യോഗം ദുബായ് ഉസ്താദ് ഹോട്ടല് ഓഡിറ്റൊരിയത്തില് വെച്ച് ചേര്‍ന്നു. മുന് മണ്ഡലം എം.എസ്.എഫ് നേതാവും ഖത്തര് കെ.എം.സി.സി. മലപ്പുറം ജില്ലാ സെക്രട്ടറിയുമായിരുന്ന അബ്ദുള്ള ബാസിത് ചെറുകരയുടെ നിര്യാണത്തില് അനുശോചനം രേഖപ്പെടുത്തുകയും. യു.എ.ഇ സന്ദര്‍ശനം നടത്തിവരുന്ന പ്രവാസി ലീഗ് സംസ്ഥാന സെക്രടറി എം.എസ്.അലവിക്കും, മണ്ഡലം മുസ്ലിം ലീഗ് സെക്രട്ടറി എ.കെ. നാസറിനും സ്വീകരണം നല്‍കുകയും ചെയ്തു. അതിഥികള്‍ക്ക് ബഷീര് മലയില് ഉപഹാരം സമര്‍പ്പിച്ചു.\nസെക്രട്ടറി സമദ് ആനമങ്ങാട് റിപ്പോര്‍ട്ട് അവതരിപ്പിച്ചു തുടര്‍ന്ന് പുതിയ മണ്ഡലം കമ്മറ്റിയെ ഐക്യകണ്ഠേന തെരഞ്ഞെടുത്തു. പുതിയ മണ്ഡലം കമ്മറ്റി ഭാരവാഹികളായി സക്കീര് പാലത്തിങ്ങല് (പ്രസിഡന്റ്) അബ്ദുസമദ് ആനമങ്ങാട് (ജന.സെക്രടറി),പി.വി. അബ്ദുല് ഗഫൂര് (ട്രഷറര്) വൈസ് പ്രസിഡന്റ്മാരായി അബ്ദുള്ള ചെമ്മല(പുലാമന്തോള് ) അബ്ദുറഹ്മാന് മലയില്(അമ്മിനിക്കാട്) അലി പാറതൊടി (പെരിന്തല്‍മണ്ണ) സക്കീര് (മേലാറ്റൂര് ) , സെക്രടറിമാരായി ഷൌക്കത്ത് (ആനമങ്ങാട്) ഉമ്മര്(ഏലംകുളം) ശിഹാബ് (പുലാമന്തോള്) സലിം നാലകത്ത് (വെട്ടത്തൂര്) പി.ടി.സക്കീര് (പുവ്വത്താണി) എന്നിവരെയും തെരഞ്ഞെടുത്തു.\nറിട്ടേണിങ് ഓഫിസറായി ഓ.ടി. സലാം നിരീക്ഷകരായ നിഷാദ് മങ്കട,ഹമീദ് ചെറുവല്ലൂര് എന്നിവര് തെരഞ്ഞെടുപ്പ് നിയന്ത്രിച്ചു. ചടങ്ങില് ഹംസ കാവണ്ണയില് അധ്യക്ഷത വഹിച്ചു പ്രവാസി ലീഗ് സെക്രടറി എം.എസ്. അലവി ഉല്‍ഘാടനം ചെയ്തു പെരിന്തല്‍മണ്ണ മണ്ഡലം മുസ്ലീം ലീഗ് ജന:സെക്രട്ടറി എ.കെ.നാസര്, മലയില് ഹബീബ്, ലതീഫ് പിലാക്കല്, ദുബായ് കെ..എം.സി.സി. ജില്ലാ നേതാകളായ പി.വി.നാസര്,ഇ.ആര് അലി മാസ്റ്റര് ,നിഹ്മത്തുള്ള മങ്കട എന്നിവര് പ്രസംഗിച്ചു. സക്കീര് മേലാറ്റൂര് ഖിറാഅത്തും, അബ്ദുള്ള ചെമ്മല സ്വാഗതവും ഷൌക്കത്ത് ആനമങ്ങാട് നന്ദിയും പറഞ്ഞു\ndubai kmcc perinthalmanna ദുബായ് കെഎംസിസി പെരിന്തല്‍മണ്ണ\nDubai, KMCC Perinthalmanna Mandalam office bearers


Unlock 1.0 Kerala സമ്പൂർണ ലോക്ക്ഡൗൺ; ആരാധനാലയങ്ങൾക്കും പരീക്ഷകൾക്കും ഇളവ് – News18 Malayalam\nUnlock 1.0 Kerala സമ്പൂർണ ലോക്ക്ഡൗൺ; ആരാധനാലയങ്ങൾക്കും പരീക്ഷകൾക്കും ഇളവ്\nസംസ്ഥാനത്ത് ആരാധനാലയങ്ങൾ തുറന്ന ശേഷമുള്ള ഉള്ള ആദ്യ ഞായറാഴ്ചയാണ് ഇന്ന്.\nLast Updated : June 14, 2020, 08:32 IST\nതിരുവനന്തപുരം: ഞായറാഴ്ചകളിലെ സമ്പൂർണ ലോക്ക്ഡൗണിൽ ആരാധനാലയങ്ങളിൽ പോകാനും പരീക്ഷയ്ക്കും ഇളവ് അനുവദിച്ച സർക്കാർ. സംസ്ഥാനത്ത് ആരാധനാലയങ്ങൾ തുറന്ന ശേഷമുള്ള ഉള്ള ആദ്യ ഞായറാഴ്ചയാണ് ഇന്ന്.\nഞായറാഴ്ച കുർബാന ലോക്ക്ഡൗണിൽ മുടങ്ങുമോ എന്ന ആശങ്കയിലായിരുന്നു വിശ്വാസികൾ. അതിനെ തുടർന്നാണ് ഇക്കാര്യത്തിൽ ഇതിൽ വ്യക്തത വരുത്തി സർക്കാർ ഉത്തരവിറക്കിയത്. വീടുകളിൽനിന്ന് ആരാധനാലയങ്ങളിലേക്കും തിരിച്ചും പോകാൻ തടസ്സമുണ്ടാകില്ല.\nപരീക്ഷാ നടത്തിപ്പിനും അനുമതിയുണ്ട്. വിദ്യാർഥികൾക്ക് പരീക്ഷ എഴുതാനും അധ്യാപകർക്കും മറ്റു ജീവനക്കാർക്കും പരീക്ഷാ നടത്തിപ്പിന് പോകാനും അനുവാദമുണ്ട്. വിദ്യാർഥികൾ ഹാൾ ടിക്കറ്റും ജീവനക്കാർ തിരിച്ചറിയൽ രേഖയും കരുതണം.\nFirst published: June 13, 2020, 15:05 IST\nkerala lock downUnlock 1.0 Kerala


Malayalam News - Tight security in sabarimala before 6th december | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nഡിസംബർ 6: ശബരിമലയിൽ ശക്തമായ സുരക്ഷ; പരിശോധന കർശനമാക്കി\nശബരിമല സന്നിധാനത്ത് വ്യാഴാഴ്ച ഉച്ച മുതല് വെള്ളിയാഴ്ച രാത്രി നടയടക്കുംവരെ കൂടുതല് സുരക്ഷാ ക്രമീകരണം നിലവില്‍വന്നു.\nNews18 Malayalam | December 5, 2019, 5:47 PM IST\nശബരിമല: ബാബ്റി മസ്ജിദ് തകർക്കപ്പെട്ടതിന്‍റെ വാർഷികമായതിനാൽ ഡിസംബർ ആറിന് ശബരിമലയിൽ ശക്തമായ സുരക്ഷ ക്രമീകരണങ്ങൾ . ഇതിന്‍റെ ഭാഗമായി പരിശോധന കർശനമാക്കിയിട്ടുണ്ട്. പമ്പ മുതൽ സന്നിധാനം വരെ അതീവ ജാഗ്രത പ്രഖ്യാപിച്ചു.\nദേവസ്വം ആചാരങ്ങള്‍ക്ക് ബുദ്ധിമുട്ടില്ലാത്ത വിധമായിരിക്കും നിയന്ത്രണം. വി.വി.ഐ.പി ദര്‍ശനം നിരുത്സാഹപ്പെടുത്തും. നാളെ ഒരു ദിവസത്തേക്ക് പതിനെട്ടാംപടി കയറി സോപാനത്ത് ഇടതുവശത്ത് നെയ്ത്തേങ്ങ ഉടയ്ക്കാൻ അനുവദിക്കില്ല. പകരം മാളികപ്പുറത്തേക്ക് പോകുന്ന വഴിയില് നെയ്ത്തോണിയില് നെയ്ത്തേങ്ങ ഉടയ്ക്കാം. സന്നിധാനത്ത് ഹൈപോയിന്റ് ബൈനോക്കുലര് മോണിറ്ററിംഗ് ഉണ്ടാവും. സുരക്ഷാ ക്രമീകരണത്തിന്റെ ഭാഗമായി രാവിലെ ഹെലികോപ്റ്ററിൽ ആകാശ നിരീക്ഷണം നടത്തി.\nവ്യാഴാഴ്ച രാത്രി നട അടച്ച ശേഷം സോപാനത്ത് ബോംബ് സ്‌ക്വാഡ് പരിശോധന നടത്തും. കൂടുതല് പോലീസിനെ സുരക്ഷയ്ക്കായി വിന്യസിച്ചിട്ടില്ല. ഡ്യൂട്ടിയിലുള്ള ഉദ്യോഗസ്ഥരുടെ സേവനം കൂടുതൽ സമയം ആക്കും. സന്നിധാനത്ത് വെള്ളം സംഭരിച്ച എല്ലാ സ്ഥലങ്ങളിലും പോലീസിനെ വിന്യസിക്കും. എല്ലായിടത്തും ഫയര്‍ഫോഴ്സിന്റെയും ബോംബ് സ്‌ക്വാഡിന്റെയും പ്രത്യേക പരിശോധന തുടരുകയാണ്.\nഎല്ലാ ജീവനക്കാരും തിരിച്ചറിയല് കാര്‍ഡ് ധരിക്കണം. ട്രാക്ടറുകള് പമ്പയില് പരിശോധിക്കുന്നത് തുടരും. നാളെ രാത്രി വരെ മരക്കൂട്ടത്ത് ട്രാക്ടറുകള് രണ്ടാമതും പരിശോധിക്കും. നടപ്പന്തല് അവസാനം മുതല് മാളികപ്പുറത്ത് നിന്ന് ഇറങ്ങും വരെ മൊബൈല് ഫോണ് സ്വിച്ച് ഓഫ് ചെയ്യണമെന്നാണ് കർശന നിർദേശം.


bubbles: ഇന്നത്തെ ചിന്താവിഷയം\n2016, ജൂലൈ 4, തിങ്കളാഴ്‌ച\nഇപ്പോളൊക്കെ ഒരുദിവസം തുടങ്ങുന്നത് സമ്മിശ്ര വികാരങ്ങൾ ഉണർത്തിയാണ്.\nതാരാരാധന, ബിംബാരാധന..ആരാധനാ മൂർത്തികൾ സുലഭമായ നാട്ടിൽ\nആരാധനകളേ നടത്താതെ ജീവിച്ചു പോവുക ആസാധ്യമെന്ന് പൂർണ്ണ ബോദ്ധ്യമുണ്ടായിട്ടും ദൈവങ്ങളുടെ പോലും മണമില്ലാത്ത, എന്റെ വീട്ടിൽ, ആരോടും അടുപ്പം സൂക്ഷിക്കാതെ അജ്ഞാത വാസം നടത്തി വരുന്നത് ചിന്തിക്കാത്ത ചില തലച്ചോറുകളുടെ ഛർദ്ദിയും അതിസാരവും ഭയന്ന് തന്നെയാണ്. ആനുകാലികങ്ങൾ എല്ലാം അറിഞ്ഞിരുന്നിട്ടും ഒന്നും പോസ്‌റ്റർ ആക്കി, നാലാൾ കാൺകെ ഒരു അടുപ്പ് കൂട്ടി നല്ലവരായ നാട്ടുകാരെ കൊണ്ടും, ശത്രുക്കളായ ബന്ധുക്കളെ കൊണ്ടും അതിൽ പൊങ്കാല നേദിക്കാൻ തരിമ്പും താൽപര്യവും ഇല്ല തന്നെ.\nകേരളത്തിൽ പ്രത്യേകിച്ചും ഭാരതത്തിൽ പൊതുവെയും ജനതയുടെ തലച്ചോറിൽ പ്രവർത്തനം നിലച്ച ഒരു ഭാഗം കാണാൻ കഴിയും. ഒന്നുകിൽ മതമോ അല്ലെങ്കിൽ രാഷ്ട്രീയമോ ആകണം അവിടെ കുത്തി വെയ്ക്കപെട്ടത്. എന്റെ മതത്തിൽ പെട്ടവരാണ് മരിച്ചതെന്നോർക്കുമ്പോൾ മാത്രം ഉണരുന്ന മതേതര മനുഷ്യസ്നേഹവും ഇരയാക്കപെടലിന്റെ വേദനയും അസഹനിയം തന്നെയാണ്.\nഅതിൽ നിന്നൊരു രക്ഷയും ഈ അജ്ഞാതവാസം നൽകുന്നുണ്ട്.\nഅങ്ങനെയിരിക്കുമ്പോൾ ഒരു തമിഴ് പീഡനമോ, ബാലാത്സംഗമോ മരണമോ ആണത്തത്തിന്റെ പ്രകടനം പോലെ വായിച്ചു മറക്കുന്നു. അപ്പോഴും ചില വാർത്താമാധ്യമ ങ്ങൾ പെൺകുട്ടികൾ ഫേസ്ബുക്കിൽ ഫോട്ടോഇടുന്നതിലെ ആപത്തു ആവർത്തിച്ചു പഠിപ്പിച്ചു ജനങ്ങളെ ബോധവാന്മാരാക്കുന്നു. തൽസമയം സൂപ്പർ താരങ്ങൾ "കാതൽ" ഇല്ലാതെ ജീവിക്കാൻ പറ്റാത്ത ദുരവസ്ഥയെ പറ്റിയും, പെണ്ണിന്റെ പെരുമാറ്റ ചട്ടങ്ങളെ പറ്റിയും ആൺകുട്ടികൾക്കു ബോധവൽക്കരണ ക്ലാസ് നടത്തുന്നു. ക്ലാസ് കഴിഞ്ഞു ഇറങ്ങുമ്പോൾ റെയിൽ വേ സ്റ്റേഷനിൽ വെച്ച് നിരസിക്കപെട്ട ഒരു പ്രണയം, നാലാളു കാൺകെ കത്തി മുനയിൽ പിടഞ്ഞു ഒടുങ്ങുന്നു. ദിവ്യപ്രണയത്തിന്റെ മഹത്വം വിളമ്പി ആരൊക്കെയോ വെറി പൂണ്ട് നടക്കുന്നു. അപ്പോൾ ഒരു6വയസ്സുകാരി കാമ പൂർത്തിക്കൊടുവിൽ വലിയ ഒരു പാത്ര തിനുള്ളിൽ അടച്ചു ഭദ്രമാക്കപെടുന്നു.\nമനസ്സു മടുത്തു വീണ്ടും കേരളത്തിലേക്ക് നോക്കുമ്പോൾ ജോസേഫ് അലക്സ് ജയകൃഷ്ണനോട് മാപ്പ് പറഞ്ഞത് കിംഗ് സിനിമയ്ക്കു ചേർന്ന ക്ലൈമാക്സ് അല്ലെന്ന് ബുദ്ധിജീവികൾ നിരൂപണം നടത്തുന്നു. സുരേഷ് ഗോപിയും മമ്മുക്കയും പോലുള്ള അമാനുഷികർക്കു മാത്രമേ പ്രോട്ടോകോൾ ബാധകമാവാതെ ഉള്ളെന്നു രാഷ്ട്രീയവിചക്ഷണർ വിലയിരുത്തുന്നു. എന്നാലും മാപ്പ് പറയേണ്ടിയിരുന്നില്ലെന്നു പറയുന്നവരുടെ വിഡ്ഢിയാക്കപെട്ട വികാരം മറ്റു പല വ്രണപ്പെട്ട വികാരങ്ങൾക്കും ഒപ്പം ഫ്ബിൽ പോസ്റ്റക്കപ്പെടുന്നു.\nഎന്തോന്നെടെ, എന്നോർത്ത് പതിയെ തല വലിച്ചു മാളത്തിൽ തന്നെ ഒളിച്ചിരിക്കുന്നു.\nPosted by MKM at 7:13:00 PM\nകുറെ "ദെയ്ഷ്" ചിന്തകൾ


krishnakumar's wife says about investigation\nരാജസേനന്റെ ‘ഇന്നാണ് ആ കല്യാണം’\nSaturday 1st October 2011 4:46pm\nനിലവിലെ അന്വേഷണത്തില് വിശ്വാസമില്ലെന്ന് അധ്യാപകന്റെ ഭാര്യ\nSaturday 1st October 2011 4:20pm\nതിരുവനന്തപുരം: അധ്യാപകന് അജ്ഞാതരുടെ ആക്രമണത്തില് ഗുരുതരമായി പരിക്കേറ്റ സംഭവത്തില് നിലവിലെ അന്വേഷണത്തില് വിശ്വാസമില്ലെന്ന് അധ്യാപകന്റെ ഭാര്യ ഗീത. ചാനലുകളോട് ടെലിഫോണില് നടത്തിയ പ്രതികരണത്തിലാണ് ഗീത ഇക്കാര്യം വ്യക്തമാക്കിയത്.\nഅധ്യാപകന് നല്ല ബോധം വന്ന ശേഷമേ മൊഴിയെടുക്കാവൂ എന്ന് താന് ആവശ്യപ്പെട്ടിരുന്നു. കൃത്യമായി കാര്യങ്ങള് പറയാവുന്ന സ്ഥിതിയിലല്ല ഇപ്പോള് കൃഷ്ണകുമാറെന്നും ഗീത പറഞ്ഞു. കേസിന്റെ വഴി തിരിച്ചുവിടാനാണ് ശ്രമം. പരസ്ത്രീബന്ധം ഉള്‍പ്പെടെയുള്ള കഥകളാണ് ഇതിനായി കെട്ടിച്ചമയ്ക്കുന്നത്.\nകൃഷ്ണകുമാറിനോട് താന് കാര്യങ്ങള് ചോദിക്കാന് ശ്രമിക്കുമ്പോള് ഡ്യൂട്ടി ഡോക്ടര് തടസപ്പെടുത്തിയതായും ഗീത ആരോപിച്ചു.


മികച്ച ഭൗതികജീവിതസാഹചര്യം ആഗ്രഹിക്കുന്നവര്‍ക്ക് പത്രപ്രവര്‍ത്തനം ശുപാര്‍ശചെയ്യാത്ത മഹാനായ എഡിറ്റര് | Ramachandra Guha| B.G Horniman| Books| Mathrubhumi| Weekly\nമികച്ച ഭൗതികജീവിതസാഹചര്യം ആഗ്രഹിക്കുന്നവര്‍ക്ക് പത്രപ്രവര്‍ത്തനം ശുപാര്‍ശചെയ്യാത്ത മഹാനായ എഡിറ്റര്\nJan 5, 2022, 02:50 PM IST\nഹോണിമാനെ അപേക്ഷിച്ച് ആനി ബെസന്റിനെയാണ് നമുക്ക് കൂടുതല് പരിചയം. മുംബൈയില് മാത്രമല്ല ഇന്ത്യയൊട്ടാകെ ഇത് തന്നെയാകും സ്ഥിതി. മദന് മോഹന് മാളവ്യയ്‌ക്കൊപ്പം ബനാറസ് ഹിന്ദു സര്‍വകലാശാല സ്ഥാപിക്കാനും ബാല ഗംഗാധര തിലകനൊപ്പം ഇന്ത്യന് ഹോം റൂള് മൂവ്‌മെന്റ് ആരംഭിക്കാനും മുന്നിട്ടിറങ്ങിയ ആനി ബെസന്റ് ഇന്ത്യന് നാഷണല് കോണ്‍ഗ്രസിന്റെ ആദ്യ വനിതാ പ്രസിഡന്റായിരുന്നു.\nഇന്ത്യന് ക്രോണിക്കിളിന്റെ ആദ്യ എഡിറ്റര്, ഇന്ത്യക്കാര്‍ക്കുവേണ്ടി എഴുതിയതിനാല് ബ്രിട്ടീഷുകാര് സ്വദേശത്തേക്ക് നാടുകടത്തിയ പത്രപ്രവര്‍ത്തകന് തുടങ്ങി അനവധി വിശേഷണങ്ങളുണ്ട് ബി.ജി. ഹോണിമാന് എന്ന മഹാനായ മനുഷ്യന്. അദ്ദേഹത്തെക്കുറിച്ച് മാതൃഭൂമി ആഴ്ചപ്പതിപ്പില് രാമചന്ദ്രഗുഹ എഴുതിയ ലേഖനം വായിക്കാം.\n1995: ബോംബെയുടെ പേര് മുംബൈ ആയി പുനര്‍നാമകരണം ചെയ്യപ്പെട്ടത് ആ വര്‍ഷമായിരുന്നു. അതേത്തുടര്‍ന്ന് മഹാനഗരത്തിലെ കെട്ടിടങ്ങളുടെയും പാര്‍ക്കുകളുടെയും റെയില്‍വേ സ്റ്റേഷനുകളുടെയെല്ലാം പേരുമാറ്റങ്ങളുടെ പരമ്പര തന്നെയുണ്ടായി. വര്‍ഷങ്ങള്‍ക്കുമുന്‍പ് മരണപ്പെട്ട വിദേശികളുടെ പേരില് അറിയപ്പെട്ട പല സ്ഥലങ്ങള്‍ക്കും സ്ഥാപനങ്ങള്‍ക്കും പുതുപേര് ലഭിച്ചു. അപൂര്‍വം ചില വിദേശികള് മാത്രമേ ഇങ്ങനെ ചരിത്രത്തിന്റെ ചവറ്റുകുട്ടയിലേക്ക് പോകാതെ പിടിച്ചുനിന്നുള്ളൂ. അതിലൊരാളാണ് ആനി ബെസന്റ്. സെന്‍ട്രല് മുംബൈയിലെ പ്രധാനപ്പെട്ട തെരുവീഥി അവരുടെ പേരിലാണ്. മറ്റൊരു വ്യക്തി ബി.ജി. ഹോണിമാനാണ്.\nനഗരത്തിന്റെ വടക്കുഭാഗത്ത് പൗരാണിക കെട്ടിടങ്ങള്‍ക്കിടയില് വൃക്ഷത്തലപ്പുകളാല് ചുറ്റപ്പെട്ടുകിടക്കുന്ന മനോഹരമായ പാര്‍ക്കിന് ഹോണിമാന്റെ പേര് തന്നെയാണിപ്പോഴും. ഹോണിമാനെ അപേക്ഷിച്ച് ആനി ബെസന്റിനെയാണ് നമുക്ക് കൂടുതല് പരിചയം. മുംബൈയില് മാത്രമല്ല ഇന്ത്യയൊട്ടാകെ ഇത് തന്നെയാകും സ്ഥിതി. മദന് മോഹന് മാളവ്യയ്‌ക്കൊപ്പം ബനാറസ് ഹിന്ദു സര്‍വകലാശാല സ്ഥാപിക്കാനും ബാല ഗംഗാധര തിലകനൊപ്പം ഇന്ത്യന് ഹോം റൂള് മൂവ്‌മെന്റ് ആരംഭിക്കാനും മുന്നിട്ടിറങ്ങിയ ആനി ബെസന്റ് ഇന്ത്യന് നാഷണല് കോണ്‍ഗ്രസിന്റെ ആദ്യ വനിതാ പ്രസിഡന്റായിരുന്നു. ഇതൊക്കെക്കൊണ്ട് സ്‌കൂള് പാഠപുസ്തകങ്ങളിലും പൊതുവിജ്ഞാന ക്വിസ് പരിപാടികളിലുമെല്ലാം അവരുടെ പേര് എപ്പോഴുമുണ്ടാകും. എന്നാല് മുംബൈയിലെ ഹോണിമാന് സര്‍ക്കിളിന് ആ പേരിടാന് കാരണമായ ബി.ജി. ഹോണിമാനെ അധികമാരും അറിയാനിടയില്ല. പക്ഷേ, അദ്ദേഹത്തിന്റെ സംഭാവനകളുടെ പ്രസക്തി വളരെയധികം വര്‍ധിച്ച കാലത്തിലൂടെയാണ് നാമിപ്പോള് കടന്നുപോകുന്നത്.\n1913-ലാണ് ഒരു സംഘം ഇന്ത്യന് ഉത്പതിഷ്ണുക്കള് ചേര്‍ന്ന് ബോംബെ ക്രോണിക്കിള് എന്ന ദിനപത്രം ആരംഭിക്കുന്നത്. അന്ന് ബ്രിട്ടീഷ് സര്‍ക്കാരിനെ പിന്തുണച്ചിരുന്ന ടൈംസ് ഓഫ് ഇന്ത്യയ്ക്ക് ദേശീയ ബദലൊരുക്കുക എന്നതായിരുന്നു അവരുടെ ലക്ഷ്യം. കല്‍ക്കട്ടയിലെ ദി സ്റ്റേറ്റ്‌സ്മാന് പത്രത്തിന്റെ അസിസ്റ്റന്റ് എഡിറ്ററായിരുന്ന ബി.ജി. ഹോണിമാന് ക്രോണിക്കിളിന്റെ ആദ്യ എഡിറ്ററായി സ്ഥാനമേല്‍ക്കാന് മുംബൈയിലേക്കെത്തി. വംശീയ അതിര്‍വരമ്പുകള് അനായാസം അതിലംഘിക്കുന്നതില് പേരുകേട്ട വ്യക്തിയായിരുന്നു അദ്ദേഹം. ബംഗാള് വിഭജനത്തിനെതിരേ ജനകീയ സമരം ഉയര്‍ന്നുവന്നപ്പോള് അതിനൊപ്പം ചേരാന് അദ്ദേഹം ഒരു നിമിഷംപോലും മടിച്ചുനിന്നില്ല. ബംഗാളികളുടെ ദുഃഖത്തില് പങ്കുചേര്‍ന്നുകൊണ്ട് വെള്ള കുര്‍ത്തയും മുണ്ടും ധരിച്ച് നഗ്‌നപാദനായി കൊല്‍ക്കത്ത തെരുവുകളിലൂടെ അദ്ദേഹം ജാഥയ്‌ക്കൊപ്പം നടന്നു.\nബോബെ ക്രോണിക്കിള് പത്രാധിപ സ്ഥാനമേറ്റെടുത്ത് രണ്ട് വര്‍ഷങ്ങള്‍ക്കുശേഷം ഹോണിമാന് പ്രസ് അസോസിയേഷന് ഓഫ് ഇന്ത്യ എന്ന പേരില് വര്‍ക്കിങ് ജേണലിസ്റ്റുകള്‍ക്കായി യൂണിയന് സ്ഥാപിച്ചു. ''ഏകപക്ഷീയമായ നിയമങ്ങളില്‍നിന്നും അവയുടെ നടപ്പാക്കലില്‍നിന്നും രാജ്യത്തെ പത്രങ്ങളെ സംരക്ഷിക്കുക, പത്രസ്വാതന്ത്ര്യത്തിന് നേര്‍ക്കുള്ള നിയമനിര്‍മാണസഭയുടെയും ഉദ്യോഗസ്ഥരുടെയും കടന്നുകയറ്റം ചെറുക്കുക'' എന്നിവയായിരുന്നു സംഘടനയുടെ പ്രവര്‍ത്തനലക്ഷ്യം. പത്രപ്രവര്‍ത്തകര്‍ക്കുവേണ്ടിയുള്ള രാജ്യത്തെ ആദ്യ ട്രേഡ് യൂണിയന്റെ പ്രസിഡന്റായിരിക്കവേ പത്രസ്വാതന്ത്ര്യം സംരക്ഷിക്കാന് വീറോടെ പൊരുതി ഹോണിമാന്. പ്രസ് ആക്ടും ഡിഫെന്‍സ് ഓഫ് ഇന്ത്യ ആക്ടും ദുരുപയോഗപ്പെടുത്തിക്കൊണ്ട് പത്രങ്ങള്‍ക്കെതിരേ തിരിയുന്ന സര്‍ക്കാര്‍നീക്കത്തിനെതിരേ അദ്ദേഹം നിരവധി തവണ വൈസ്രോയിക്കും ഗവര്‍ണര്‍ക്കും പരാതികളയച്ചു. ആദ്യ ലോകമഹായുദ്ധം മറയാക്കി ബ്രിട്ടീഷ് ഭരണകൂടം രാഷ്ട്രീയ എതിരാളികളെ തുറുങ്കിലടയ്ക്കുന്ന കാലമായിരുന്നു അത്. ''സ്വന്തം പ്രജകളെ വിചാരണ കൂടാതെ ജയിലിലടയ്ക്കാനും എഴുത്തും പ്രസംഗവുമൊക്കെ തടയാനും ഒരു സര്‍ക്കാര് ചിന്തിച്ചുതുടങ്ങിയെങ്കില് അതവരുടെ ആശയപാപ്പരത്തമാണ് തെളിയിക്കുന്നത്. സമഗ്ര മാറ്റം വരേണ്ട സമയമായിരിക്കുന്നു'' ഹോണിമാന് എഴുതി.\nഇംഗ്ലീഷിലായിരുന്നു പ്രസിദ്ധീകരിച്ചതെങ്കിലും ആ ഭാഷ എഴുതാനോ വായിക്കാനോ അറിയാത്ത നഗരത്തിലെ കീഴാളവര്‍ഗത്തിനുവേണ്ടി ശബ്ദമുയര്‍ത്താന് ബോംബെ ക്രോണിക്കിള് എന്നും ശ്രമിച്ചു. ചരിത്രകാരന് സന്ദീപ് ഹസാരി സിങ് ചൂണ്ടിക്കാട്ടിയതുപോലെ ''തൊഴിലാളികളെയും പാവപ്പെട്ടവരെയും ഉള്‍പ്പെടുത്തിക്കൊണ്ട് ഹോണിമാന്റെ പത്രം നഗരത്തിന്റെ ഔദ്യോഗിക സാമൂഹികശാസ്ത്രം ഭേദഗതിചെയ്തു. വിവിധ വിഭാഗക്കാരായ തൊഴിലാളികളുടെ പ്രശ്‌നങ്ങള് മില്‍തൊഴിലാളികള്, കൂലിവേലക്കാര്, റെയില്‍വേ ജീവനക്കാര്, സര്‍ക്കാര്, മുനിസിപ്പല് ഓഫീസുകളിലും സര്‍ക്കാര്‍സ്ഥാപനങ്ങളിലും കുറഞ്ഞ ശമ്പളത്തില് ജോലിചെയ്യുന്ന ക്ലാര്‍ക്കുമാര് എന്നിവരൊക്കെ അനുഭവിക്കുന്ന പ്രശ്‌നങ്ങളെക്കുറിച്ച് പത്രം നിരന്തരം എഴുതി. നിത്യോപയോഗസാധനങ്ങളുടെ ഉയരുന്ന വിലയും യുദ്ധത്തെത്തുടര്‍ന്നുള്ള ഭക്ഷ്യോത്പന്നക്ഷാമവും അവരെ എങ്ങനെ ബാധിക്കുന്നു എന്നതിനെക്കുറിച്ച് അന്വേഷണം നടത്തി.''\nബ്രിട്ടീഷുകാരായ കടയുടമകള്‍ക്കും വ്യാപാരികള്‍ക്കുമെതിരേ തന്റെ മുഖപ്രസംഗങ്ങളിലൂടെ ഹോണിമാന് നിരന്തരം ആക്രമണമഴിച്ചുവിട്ടു. ഇന്ത്യക്കാരുടെ ക്ഷേമത്തില് ഒരു താത്പര്യവുമില്ലാത്ത ഇക്കൂട്ടര് ഈ രാജ്യത്തെത്തിയത് ലാഭമുണ്ടാക്കുക എന്ന ഒറ്റലക്ഷ്യത്തോടെയാണെന്നും ക്ലാപ്ഹാമിലോ ഡണ്‍ഡിയിലോ സുഖമായി ജീവിക്കാനുള്ള പണമുണ്ടാക്കിക്കഴിഞ്ഞാല് അവര് തിരിച്ചുപോകുമെന്നും ഹോണിമാന് എഴുതി. 1918-ല് നടന്ന ഖേദ കര്‍ഷകസമരത്തെ അദ്ദേഹം ശക്തമായി പിന്തുണച്ചു. കരീബിയന് ദ്വീപുകളിലേക്കും ഫിജിയിലേക്കും ഇന്ത്യക്കാരെ കൂട്ടത്തോടെ കൂലിപ്പണിക്ക് കൊണ്ടുപോകുന്ന വെറുക്കപ്പെട്ട രീതിക്കെതിരേയും ഹോണിമാന് ശബ്ദമുയര്‍ത്തി.\n1919 ഏപ്രില് അവസാനവാരം റൗലറ്റ് ആക്ടിനെതിരേ ബോംബെയില് മഹാത്മാഗാന്ധി നടത്തിയ പ്രക്ഷോഭത്തില് ഹോണിമാനും അണിചേര്‍ന്നു. അതേ മാസം നടന്ന ജാലിയന്‍വാലാ ബാഗ് കൂട്ടക്കുരുതിയുടെയും പഞ്ചാബിലെ അടിച്ചമര്‍ത്തലിന്റെയും പൊള്ളിക്കുന്ന വിവരണം അദ്ദേഹത്തിന്റെ പത്രം പ്രസിദ്ധീകരിക്കുകയും ചെയ്തു. ഇത് ബോംബെ സര്‍ക്കാറിനെ പ്രകോപിപ്പിച്ചു. ഹോണിമാനെ അവര് കപ്പലിലാക്കി നിര്‍ബന്ധപൂര്‍വം ഇംഗ്ലണ്ടിലേക്ക് പറഞ്ഞയച്ചു. ഈ നാടുകടത്തലിന് പിന്നില് വംശീയതാത്പര്യങ്ങള്‍ക്കൊപ്പം വര്‍ഗതാത്പര്യങ്ങളുമുണ്ടെന്ന് അന്ന് ഒരു ഗുജറാത്തി പത്രമെഴുതി. ''മിസ്റ്റര് ഹോണിമാന്റെ പേര് സര്‍ക്കാര് ഉദ്യോഗസ്ഥര്‍ക്ക് മാത്രമല്ല സ്വാര്‍ഥരായ ആംഗ്ലോ ഇന്ത്യന് കച്ചവടക്കാര്‍ക്കും പേടിസ്വപ്നമായിരുന്നു'' പത്രം തുടരുന്നു.\nപത്രാധിപരോടുള്ള ബ്രിട്ടീഷ് സര്‍ക്കാറിന്റെ നിഷ്ഠുരനടപടിക്കെതിരേ മഹാത്മാഗാന്ധി അന്ന് പ്രസ്താവനയിറക്കുന്നുണ്ട്. ''മിസ്റ്റര് ഹോണിമാന് അതീവ ധൈര്യശാലിയും യോഗ്യനുമായ ഇംഗ്ലീഷുകാരനാണ്. അദ്ദേഹം നമുക്ക് സ്വാതന്ത്ര്യത്തിന്റെ മന്ത്രം ചൊല്ലിത്തന്നു. തെറ്റ് കാണുമ്പോഴൊക്കെ സധൈര്യം അത് ചൂണ്ടിക്കാട്ടിക്കൊണ്ട് താന് ജനിച്ചുവളര്‍ന്ന വംശത്തിനുതന്നെ ആഭരണമായിമാറി. അതുവഴി വലിയ സേവനമാണ് അദ്ദേഹം നടത്തിയത്. ഇന്ത്യയ്ക്കുവേണ്ടി അദ്ദേഹം ചെയ്ത കാര്യങ്ങള് ഓരോ ഇന്ത്യക്കാരനും തിരിച്ചറിയുന്നു'' ഗാന്ധി പറഞ്ഞു.\nബോംബെയിലേക്ക് തിരിച്ചെത്താനുള്ള പാസ്‌പോര്‍ട്ടിനായി കുറേ വര്‍ഷങ്ങള് ഹോണിമാന് ശ്രമിച്ചു. നിരാശയായിരുന്നു ഫലം. എല്ലാ വഴികളുമടഞ്ഞപ്പോള് അദ്ദേഹം കപ്പല്‍മാര്‍ഗം ഇന്ത്യയുടെ തെക്കേയറ്റത്തെ കടല്‍ത്തീരത്ത് വന്നിറങ്ങി. 1926 ജനുവരിയിലായിരുന്നു അത്. വീണ്ടും ഇന്ത്യയിലെത്തിയ ഹോണിമാന് ഇവിടെ കഴിയാനുള്ള അനുമതി ലഭിച്ചു. അങ്ങനെ ഇന്ത്യന് ഉടമസ്ഥതയിലുള്ള പത്രങ്ങള് എഡിറ്റ്‌ചെയ്തുകൊണ്ട് അദ്ദേഹം ശിഷ്ടകാലം ചെലവിട്ടു. രണ്ടാംവരവില് ആദ്യം ബോംബെ ക്രോണിക്കിളില്‍തന്നെ ജോലി തുടങ്ങിയ ഹോണിമാന് പിന്നീട് കുറച്ചുകാലം മാത്രം ആയുസ്സുണ്ടായിരുന്ന ഇന്ത്യന് നാഷണല് ഹെറാള്‍ഡ് എന്ന പത്രത്തിലേക്ക് മാറി. ഏറ്റവുമൊടുവില് ബോംബെ ക്രോണിക്കിള് ആരംഭിച്ച സായാഹ്നപത്രം ബോംബെ സെന്റിനലിലും പ്രവര്‍ത്തിച്ചു.\nബി.ജി. ഹോണിമാന് പത്രപ്രവര്‍ത്തനം എന്നത് കച്ചവടമായിരുന്നില്ല, ദൈവവിളിതന്നെയായിരുന്നു. 1932 സെപ്റ്റംബറില് വിദ്യാര്‍ഥികളുടെ ഒരു സദസ്സിനെ അഭിസംബോധനചെയ്തുകൊണ്ട് 'മാതൃകാദിനപത്രം എന്നത് പരസ്യങ്ങളും അതുപോലുള്ള ഏതെങ്കിലും തരത്തിലുള്ള വ്യാപാരതാത്പര്യങ്ങളില്‍നിന്നും വിട്ടുനില്‍ക്കുന്നതായിരിക്കണം'' എന്ന് അദ്ദേഹം വ്യക്തമാക്കി. പാശ്ചാത്യമാധ്യമങ്ങളില് പരസ്യങ്ങള്‍ക്കുള്ള പ്രാധാന്യം വര്‍ധിച്ചുവരുകയാണ്. അതോടെ പരസ്യക്കാരുടെ ദയവിനായി കാത്തിരിക്കേണ്ട ഗതികേടിലായി ദിനപത്രങ്ങള്. ഇന്ത്യയില് അത്തരമൊരു അവസ്ഥ ഉണ്ടാകില്ലെന്ന് കരുതാമെന്നും ഹോണിമാന് പറഞ്ഞു.\n''ജീവിതത്തിലെ ഭൗതികസാഹചര്യങ്ങള് മെച്ചപ്പെടുത്തി മുന്നേറണമെന്ന് ആഗ്രഹിക്കുന്ന ആര്‍ക്കും ഞാന് പത്രപ്രവര്‍ത്തനം എന്ന തൊഴില് ശുപാര്‍ശചെയ്യില്ല. നേരേമറിച്ച്, ആദര്‍ശങ്ങള് പാലിക്കണമെന്ന് ആഗ്രഹിക്കുന്നവര്‍ക്ക്, ദേശീയതാത്പര്യങ്ങള് കാത്തുസൂക്ഷിക്കണമെന്ന് കരുതുന്ന ഈ രാജ്യത്തെ ഏത് യുവാവിനും ഞാന് പത്രപ്രവര്‍ത്തനം ശക്തമായി ശുപാര്‍ശചെയ്യും. കാരണം രാജ്യതാത്പര്യങ്ങള് ഏറ്റവുമധികം സംരക്ഷിച്ചതും ഇന്ത്യ ആഗ്രഹിച്ച ലക്ഷ്യത്തിലേക്ക് അതിനെ ശരിയായി നയിച്ചതും പത്രങ്ങളാണ്'' ഹോണിമാന് വിദ്യാര്‍ഥികളോടായി പറഞ്ഞു. ധനികരോടും സ്വാധീനമേറിയവരോടും നിരന്തരം ഏറ്റുമുട്ടുന്ന സ്വഭാവക്കാരനായതിനാല് ഹോണിമാന് ഇടയ്ക്കിടെ കോടതികയറേണ്ടിവന്നു. ബോംബെയില് പത്രാധിപരായി പ്രവര്‍ത്തിച്ച വര്‍ഷങ്ങളില് സിവില്, ക്രിമിനല് കേസുകളുടെ ഒരു നിരതന്നെയുണ്ടായി. അദ്ദേഹത്തിന്റെ പത്രത്തില് വന്ന റിപ്പോര്‍ട്ടുകള് കാരണം പരിക്കേറ്റവരായിരുന്നു ഈ കേസുകള്‍ക്ക് പിന്നില്. പത്രാധിപര്‍ക്കുവേണ്ടി ഒരിക്കല് കോടതിയില് ഹാജരായ അഭിഭാഷകന്റെ വാക്കുകള് ശ്രദ്ധിക്കുക: ''എന്തെങ്കിലും ലൊട്ടുലൊടുക്ക് വിദ്യ കാട്ടി തനിക്കെതിരായ കേസുകളില്‍നിന്ന് ഓടിപ്പോകുന്ന സ്വഭാവക്കാരനല്ലായിരുന്നു ഹോണിമാന്. നെഞ്ചുറപ്പോടെ നിന്ന് കേസിന്റെ ഓരോ ഇഞ്ചും പ്രതിരോധിക്കുക എന്നതായിരുന്നു അദ്ദേഹത്തിന്റെ രീതി. തന്റെ എഡിറ്റോറിയല്‍ചുമതലകള്‍ക്ക് പുറത്തുനിന്നുള്ള കേസുകളിലുള്ള ദുഷ്‌കരമായ ക്രിമിനല് വിചാരണകള് നേരിടാനുള്ള ഹോണിമാന്റെ ചങ്കൂറ്റം മറ്റാരിലും കണ്ടിട്ടില്ല. സ്വന്തം അഭിഭാഷകന്‍വരെ അടിപതറുന്ന മോശം അവസ്ഥകള്‍പോലും അദ്ദേഹം സധൈര്യം നേരിട്ടു.''\nതന്റെ നാടായിമാറിയ ഈ രാജ്യം ബ്രിട്ടീഷ്ഭരണത്തില്‍നിന്ന് മോചിതമാകുന്നത് കണ്ടതിനുശേഷമാണ് ഹോണിമാന് കണ്ണടച്ചത്. 1948 ഒക്ടോബറില് അന്തരിച്ചപ്പോള് കല്‍ക്കട്ടയിലെയും മദ്രാസിലെയും ന്യൂഡല്‍ഹിയിലെയും ലഖ്‌നൗവിലെയും പത്രങ്ങള് അനുശോചനലേഖനങ്ങള് പ്രസിദ്ധീകരിച്ചു. തന്നെ ദത്തെടുത്ത നഗരമായ ബോംബെയിലെ പത്രങ്ങളും മികച്ച ഓര്‍മക്കുറിപ്പുകള് എഴുതി. ബോംബെ സെന്റിനല് പ്രസിദ്ധീകരിച്ച എഴുതിയ ആളുടെ പേരില്ലാത്ത അനുശോചനക്കുറിപ്പില് പറയുന്നതിങ്ങനെ: ''അധഃകൃതര്‍ക്കുവേണ്ടി ഇത്രത്തോളം ശബ്ദിച്ച മറ്റൊരാളെ കാണില്ല. പരാതിയുമായി വരുന്ന ആരെയും, അയാള് എത്ര നിസ്സാരനായാലും ശരി, ക്ഷമയോടെ കേള്‍ക്കാന് ഹോണിമാന് തയ്യാറായിരുന്നു. ആ പരാതിയില് സത്യമുണ്ടെന്ന് ബോധ്യമായാല് അത് പരിഹരിക്കാനായി ഏതറ്റംവരെയും അദ്ദേഹം പോകും. അതിന്റെപേരില് എത്ര കേസുകള് വന്നാലും അദ്ദേഹത്തിന് വിഷയമായിരുന്നില്ല. എഡിറ്റര് എന്ന നിലയ്ക്ക് മിസ്റ്റര് ഹോണിമാന്റെ മഹത്ത്വമാണത്. വരുംവരായ്കകളെക്കുറിച്ചോര്‍ത്ത് ആകുലപ്പെടാതെ പൊതുജനതാത്പര്യത്തിനൊപ്പം നില്‍ക്കാന് അദ്ദേഹം എപ്പോഴും തയ്യാറായി.''\nആദരത്തോടെയും വികാരവായ്‌പോടെയും മാത്രമേ ഇപ്പോഴുമീ വരികള് വായിക്കാനാവൂ. പത്രങ്ങളും ടെലിവിഷന് ചാനലുകളും സര്‍ക്കാര്‍പക്ഷം ചേരുമ്പോള്, ഭരണകൂടങ്ങള് പൗരരെ വിചാരണയില്ലാതടങ്കലില് വയ്ക്കുമ്പോള്, കള്ളങ്ങള് പ്രചരിക്കുമ്പോള്, മതഭ്രാന്ത് പ്രചരിപ്പിക്കുമ്പോള് മനസ്സാക്ഷിയും നട്ടെല്ലുമുള്ള ഇന്ത്യന് പത്രപ്രവര്‍ത്തകര്‍ക്ക് ഗാന്ധി പറഞ്ഞതുപോലെ 'തെറ്റ് കാണുമ്പോഴൊക്കെ സധൈര്യം അത് ചൂണ്ടിക്കാട്ടിയ' ഈ എഡിറ്ററില്‍നിന്ന് പ്രചോദനമുള്‍ക്കൊള്ളാം.\nContent Highlights :Ramachandra Guha writes about the great editor B G horniman


ഷോകേസുകളുള്ള അടുക്കളകൾ: നിങ്ങളുടെ പാത്രങ്ങൾ കാഴ്ചയിൽ | ബെസ്സിയ\nമരിയ വാസ്‌ക്വസ് | 20/06/2022 20:00 | തന്ത്രങ്ങളുടെ അലങ്കാരം\nനിങ്ങളുടെ അടുക്കള ഉടൻ പരിഷ്കരിക്കാൻ പോകുകയാണോ? കാബിനറ്റുകൾ ഉള്ള അടുക്കളകൾ ഞങ്ങൾ നിർദ്ദേശിക്കുന്നത് നിങ്ങളെ പ്രചോദിപ്പിക്കും! ഡിസ്‌പ്ലേ കാബിനറ്റുകൾ ഒരു അടുക്കളയ്ക്ക് ചാരുത പകരുന്നു, കൂടാതെ എല്ലാവരും കാണണമെന്ന് നിങ്ങൾ ആഗ്രഹിക്കുന്ന പാത്രങ്ങളും മറ്റ് മനോഹരമായ കഷണങ്ങളും പ്രദർശിപ്പിക്കുന്നതിന് മികച്ചതാണ്.\nഎന്നാൽ അടുക്കള രൂപകൽപ്പനയിൽ ക്യാബിനറ്റുകൾ ഉൾപ്പെടുത്തുന്നതിന്റെ ഒരേയൊരു ഗുണം അത് മാത്രമല്ല. ഇവ ഉണ്ടാക്കുന്നു അടുക്കള ഭാരം കുറഞ്ഞതായി തോന്നുന്നു, ചെറുതോ ഇരുണ്ടതോ ആയ അടുക്കളകൾ കൂടുതൽ ആകർഷകമാക്കാൻ നമുക്ക് പ്രയോജനപ്പെടുത്താവുന്ന ഒരു സവിശേഷത. ഷോകേസുകളുള്ള ഒരു അടുക്കളയിൽ വാതുവെപ്പ് നടത്തുക എന്ന ആശയം നിങ്ങൾ ഇഷ്ടപ്പെട്ടു തുടങ്ങിയോ?\nക്യാബിനറ്റുകൾ അടുക്കളയിലേക്ക് വ്യക്തിത്വം ചേർക്കുമെന്ന് ഞങ്ങൾ സൂചിപ്പിച്ചു. ചാരുതയും. കൂടാതെ, അടച്ചതും അതാര്യവുമായ സ്റ്റോറേജ് സൊല്യൂഷനുകൾ ഇവ ഉപയോഗിച്ച് മാറ്റിസ്ഥാപിക്കുമ്പോൾ, നമുക്ക് കാഴ്ചയിൽ ഭാരം കുറഞ്ഞ ഇടം ലഭിക്കും. അവയുടെ സംയോജനം പ്രതികൂലമാകാതിരിക്കാൻ, അവ ക്രമത്തിൽ സൂക്ഷിക്കണം എന്നത് ശരിയാണ്, പക്ഷേ ഇത് വളരെ ചെറുതാണെങ്കിലും താരതമ്യപ്പെടുത്തുമ്പോൾ നമുക്ക് തോന്നുന്നു. എല്ലാ ഗുണങ്ങളും ക്യാബിനറ്റുകളുള്ള അടുക്കളകളിൽ.\nനിങ്ങളുടെ അടുക്കള പ്രോജക്റ്റിലേക്ക് മറ്റെന്തെങ്കിലും ഷോകേസ് ചേർക്കാൻ നിങ്ങൾക്ക് ഇതിനകം ബോധ്യമുണ്ടെങ്കിൽ, അത് എങ്ങനെ ചെയ്യണമെന്ന് നിങ്ങൾ തീരുമാനിക്കേണ്ടതുണ്ട്. നിങ്ങൾക്ക് ഡിസൈനിലേക്ക് പല തരത്തിൽ ഷോകേസുകൾ സംയോജിപ്പിക്കാൻ കഴിയും എന്നതും മറ്റൊന്നിനേക്കാൾ മികച്ചതല്ലെന്ന് ഞങ്ങൾ ഇതിനകം പ്രതീക്ഷിക്കുന്നു.\n1 ഷോകേസോടുകൂടിയ മുകളിലെ കാബിനറ്റുകൾ\n2 ലംബമായ ഷോകേസുകൾ\n3 മറ്റ് ഇതരമാർഗങ്ങൾ\nഷോകേസോടുകൂടിയ മുകളിലെ കാബിനറ്റുകൾ\nഇത് ഒരുപക്ഷേ ഏറ്റവും ജനപ്രിയമായ ഓപ്ഷനാണ്: സ്ഥലവും വെളിച്ചവും ലഭിക്കുന്നതിന് ചില മുകളിലെ കാബിനറ്റുകളുടെ വാതിലുകൾ ഗ്ലാസ് ഉപയോഗിച്ച് മാറ്റിസ്ഥാപിക്കുക. ഈ രീതിയിൽ അടുക്കള ഭാരം കുറഞ്ഞതായി തോന്നുകയും അവയിൽ സൂക്ഷിക്കുന്ന വസ്തുക്കൾ പൊടിയിൽ നിന്നോ ഗ്രീസിൽ നിന്നോ സംരക്ഷിക്കപ്പെടും.\nകൂടുതൽ ആകർഷകവും വ്യക്തിഗതവുമായ ഡിസൈനുകൾ നേടാൻ നിങ്ങൾക്ക് കളിക്കാൻ കഴിയുന്ന ഒരു ലളിതമായ ആശയം. എങ്ങനെ? എ ഉപയോഗിച്ച് ഷോകേസുകൾക്കായി വ്യത്യസ്ത മെറ്റീരിയൽ അത് അവരെ ബാക്കിയുള്ള ക്യാബിനറ്റുകളിൽ നിന്ന് വേറിട്ട് നിർത്തുകയും അവയുടെ ഉള്ളടക്കത്തിലേക്ക് ശ്രദ്ധ ആകർഷിക്കുന്നതിനായി അവയുടെ ഇന്റീരിയർ പ്രകാശിപ്പിക്കുകയും ചെയ്യുന്നു.\nലംബമായ ഷോകേസുകൾ എന്നതുകൊണ്ട് ഞങ്ങൾ എന്താണ് ഉദ്ദേശിക്കുന്നതെന്ന് നിങ്ങൾ ചിന്തിച്ചിരിക്കാം. ശരി, അവർ മറ്റാരുമല്ല, ഒരു മുഴുവനും ഉൾക്കൊള്ളുന്നവയാണ് തറ മുതൽ സീലിംഗ് മോഡ്യൂൾ. ഭിത്തിയുടെ സൗന്ദര്യാത്മകത തകർക്കാനും അതിനെ പ്രകാശിപ്പിക്കാനും കാബിനറ്റുകൾ പരസ്പരം പിന്തുടരുന്ന ആ പ്രദേശത്ത് അവ അതിശയകരമാണ്.\nഎല്ലാ ഷോകേസുകളും മോഡുലാർ ആയിരിക്കണം കൂടാതെ ഫർണിച്ചറുകളിൽ സംയോജിപ്പിക്കണം; നിങ്ങൾക്ക് ഇത് അടുക്കളയിൽ ഉൾപ്പെടുത്താം സ്വതന്ത്ര ഫർണിച്ചറുകൾ മുകളിലെ ചിത്രത്തിൽ വലതുവശത്ത് കാണിച്ചിരിക്കുന്നതുപോലെ. നിങ്ങൾ അവരെ അടുക്കള മേശയ്ക്ക് സമീപം വയ്ക്കുകയാണെങ്കിൽ, മേശ ക്രമീകരിക്കുമ്പോൾ അവ വളരെ പ്രായോഗികമായിരിക്കും.\nഎത്ര വലുതാണ് നല്ലത്? നിങ്ങൾക്ക് എന്താണ് കാണിക്കേണ്ടതെന്ന് ചിന്തിക്കുക, ആ വസ്തുക്കൾ ഉൾക്കൊള്ളാൻ കഴിയുന്ന ഒരു ഷോകേസിലേക്ക് സ്വയം പരിമിതപ്പെടുത്തുക. ഞങ്ങൾ ഇതിനകം സൂചിപ്പിച്ചതുപോലെ ക്രമം പ്രധാനമാണ് അതിനാൽ ഈ ഷോകേസുകൾ തിളങ്ങുകയും വലുതായിരിക്കുകയും ചെയ്യുന്നു, അത് പരിപാലിക്കുന്നത് കൂടുതൽ ബുദ്ധിമുട്ടായിരിക്കും. അലങ്കോലവും കുഴപ്പവുമുള്ള ഒരു ഷോകേസ് ഒരു അടുക്കളയിൽ ഉണ്ടാക്കുന്ന കുഴപ്പത്തിന്റെ ഫലം നിങ്ങൾക്ക് ഊഹിക്കാനാവില്ല.\nഇതിനകം സൂചിപ്പിച്ച ഇതരമാർഗങ്ങൾ ഏറ്റവും സാധാരണമാണ്, എന്നാൽ ഇനിയും ധാരാളം ഉണ്ട്! അത് ഷോകേസുകൾക്ക് കഴിയും ഏതെങ്കിലും ഫർണിച്ചറുകളിൽ ഉൾപ്പെടുത്തണം. ഫർണിച്ചറുകളെ കുറിച്ച് പറയുകയാണെങ്കിൽ, താഴത്തെ ഭാഗത്ത് അതാര്യമായ വാതിലുകളും മുകളിലെ മൂന്നിൽ രണ്ട് ഭാഗങ്ങളിൽ ഗ്ലാസ് വാതിലുകളും സംയോജിപ്പിക്കുന്നവയാണ് ഞങ്ങളുടെ പ്രിയപ്പെട്ടവ. ഡൈനിംഗ് റൂം അടുക്കളയുമായി ഒരു മുറി പങ്കിടുന്ന വലിയ ഇടങ്ങളിൽ പ്രത്യേകിച്ച് തിളങ്ങുന്ന ഫർണിച്ചറുകളാണ് അവ. നിങ്ങള്ക്ക് അവരെ ഇഷ്ടമാണോ?\nഇത്തരത്തിലുള്ള ഷോകേസിന് ചില വിഭവങ്ങൾ സംഭരിക്കുന്നതിന് ആവശ്യമായ ആഴം കൂടുതലായി ഉണ്ടായിരിക്കണമെന്നില്ല. ആവശ്യത്തിനും കൂടുതൽ സംഭരണ സ്ഥലം നിങ്ങൾക്ക് വേണമെങ്കിൽ, താഴ്ന്ന കാബിനറ്റുകളുടെ ആഴം എപ്പോഴും വർദ്ധിപ്പിക്കാൻ കഴിയും. നിങ്ങൾക്ക് ഇഷ്ടപ്പെടുമെന്ന് ഞങ്ങൾക്ക് ഉറപ്പുള്ള എല്ലാത്തരം ഉദാഹരണങ്ങളും ചിത്രങ്ങളിൽ നിങ്ങൾക്ക് കാണാൻ കഴിയും.\nഷോകേസുകളുള്ള അടുക്കളകൾ നിങ്ങൾക്ക് ഇഷ്ടമാണോ? നിങ്ങൾക്ക് ഷോകേസിലേക്ക് ശ്രദ്ധ ആകർഷിക്കണമെങ്കിൽ, ബാക്കിയുള്ള ഫർണിച്ചറുകളുമായി ബന്ധപ്പെട്ട് ഒരു വർണ്ണ വ്യത്യാസം അത് പ്രയോജനപ്പെടുത്തുമെന്ന് ഓർമ്മിക്കുക. മറുവശത്ത്, കാബിനറ്റ് അതിൽ സംയോജിപ്പിക്കാൻ നിങ്ങൾ ആഗ്രഹിക്കുന്നുവെങ്കിൽ, അതേ ഫിനിഷുകളും നിറങ്ങളും ബഹുമാനിക്കുന്നതാണ് അനുയോജ്യം.\nലേഖനത്തിലേക്കുള്ള പൂർണ്ണ പാത: ബെസിയ » അലങ്കാരം » തന്ത്രങ്ങളുടെ അലങ്കാരം » ഷോകേസുകളുള്ള അടുക്കളകൾ: നിങ്ങളുടെ പാത്രങ്ങൾ കാഴ്ചയിൽ


Protocol – Kairali News | Kairali News Live l Latest Malayalam News\nകൊവിഡ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 1185 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 407 പേരാണ്. 1404 വാഹനങ്ങളും പിടിച്ചെടുത്തു. മാസ്ക് ധരിക്കാത്ത 7331 സംഭവങ്ങളാണ് സംസ്ഥാനത്ത് ...\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 1405 കേസുകള്; മാസ്ക് ധരിക്കാത്തത് 8508 പേര്\nകൊവിഡ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 1405 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 513 പേരാണ്. 1777 വാഹനങ്ങളും പിടിച്ചെടുത്തു. മാസ്ക് ധരിക്കാത്ത 8508 സംഭവങ്ങളാണ് സംസ്ഥാനത്ത് ...\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 1535 കേസുകള്; മാസ്ക് ധരിക്കാത്തത് 8718 പേര്\nകൊവിഡ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 1535 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 552 പേരാണ്. 1799 വാഹനങ്ങളും പിടിച്ചെടുത്തു. മാസ്ക് ധരിക്കാത്ത 8718 സംഭവങ്ങളാണ് സംസ്ഥാനത്ത് ...\nകൊവിഡ് പശ്ചാത്തലത്തില് ചിത്രീകരണത്തിനായി പ്രത്യേക മാര്‍ഗ്ഗനിര്‍ദേശങ്ങള് പുറത്തിറക്കി സിനിമാ സംഘടനകള്. ഷൂട്ടിങ്ങില് പങ്കെടുക്കുന്നവരുടെ എണ്ണം പരമാവധി 50 ആക്കി നിജപ്പെടുത്തണം. 48 മണിക്കൂര് മുമ്പുളള ആര്‍ടിപിസിആര് നെഗറ്റീവ് ...\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 4212 കേസുകള്; മാസ്ക് ധരിക്കാത്തത് 11002 പേര്\nകൊവിഡ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 4212 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 1347 പേരാണ്. 2543 വാഹനങ്ങളും പിടിച്ചെടുത്തു. മാസ്ക് ധരിക്കാത്ത 11002 സംഭവങ്ങളാണ് സംസ്ഥാനത്ത് ...\nനിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 3948 കേസുകള്; മാസ്‌ക് ധരിക്കാത്തത് 9186 പേര്\nകൊവിഡ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 3948 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 695 പേരാണ്. 1260 വാഹനങ്ങളും പിടിച്ചെടുത്തു. മാസ്‌ക് ധരിക്കാത്ത 9186 സംഭവങ്ങളാണ് സംസ്ഥാനത്ത് ...\nക്വാറന്‍റൈന് ലംഘിക്കുന്നവര്‍ക്കെതിരെ കര്‍ശന നടപടി, അശ്രദ്ധമായ പെരുമാറ്റ രീതികള് രോഗവ്യാപനത്തെ വര്‍ദ്ധിപ്പിക്കുന്നു ; മുഖ്യമന്ത്രി\nക്വാറന്റൈന് ലംഘിക്കുന്നവര്‍ക്കെതിരെ കര്‍ശന നടപടി സ്വീകരിക്കുമെന്ന് മുഖ്യമന്ത്രി പിണറായി വിജയന്. പൊതുസ്ഥലത്ത് പുലര്‍ത്തുന്ന ശ്രദ്ധ മിക്കയാളുകളും സ്വന്തം വീടുകളിലോ ജോലി സ്ഥലത്തോ കാണിക്കുന്നില്ല. അശ്രദ്ധമായ പെരുമാറ്റ രീതികള് ...\nകൊല്ലത്ത് കൊവിഡ് പോസിറ്റിവിറ്റി നിരക്ക് കൂടിയ ആറ് തദ്ദേശസ്ഥാപന പരിധികളില് നാളെ അധിക നിയന്ത്രണങ്ങള് ഏര്‍പ്പെടുത്തി കളക്ടര്\nകൊല്ലം ജില്ലയില് കൊവിഡ് പോസിറ്റിവിറ്റി നിരക്ക് 25 ശതമാനത്തില് കൂടുതലുള്ള ആറ് തദ്ദേശസ്ഥാപന പരിധികളില് നാളെ (09-06-21) രാവിലെ ആറ് മണിമുതല് അധിക നിയന്ത്രണങ്ങള് ഏര്‍പ്പെടുത്തി കളക്ടര് ...\nലോക്ഡൗണ് നിയന്ത്രണങ്ങള് ലംഘിച്ച് ഷൂട്ടിങ്; തിരുവനന്തപുരത്ത് സീരിയല് താരങ്ങള് കസ്റ്റഡിയില്\nലോക് ഡൗണ് നിയന്ത്രണങ്ങള് ലംഘിച്ച് ഷൂട്ടിങ് നടത്തിയതിന് തിരുവനന്തപുരം വര്‍ക്കലയില് സീരിയല് താരങ്ങളും പ്രവര്‍ത്തകരുമടക്കം 20 പേര് പോലീസ് കസ്റ്റഡിയില്. മെയ് എട്ടിന് ലോക്ക് ഡൗണ് പ്രഖ്യാപിച്ചതുമുതല് ...\nകേരളത്തിൽ ചെറിയ പെരുന്നാൾ വ്യാഴാഴ്ച. ശവ്വാൽ മാസപ്പിറവി ഇന്ന് ദൃശ്യമാകാത്തതിനെ തുടർന്ന് റമസാൻ 30 ദിവസം പൂർത്തിയാക്കി വ്യാഴാഴ്ചയായിരിക്കും ഈദുൽ ഫിത്തർ ആഘോഷിക്കുകയെന്ന് വിവിധ ഖാസിമാർ അറിയിച്ചു. ...\nകൊവിഡ് പ്രോട്ടോക്കോള് ലംഘനം; വളര്‍ത്തു നായയും ഉടമയും അറസ്റ്റില്\nകോവിഡ് പ്രോട്ടോകോള് ലംഘിച്ചതിന് ഉടമയെയും വളര്‍ത്തു നായയെയും അറസ്റ്റ് ചെയ്തു. ഇന്‍ഡോറിലാണ് സംഭവം. കോവിഡ് വൈറസ് വ്യാപനത്തെ തുടര്‍ന്ന് ഏര്‍പ്പെടുത്തിയിരുന്ന കര്‍ഫ്യു ലംഘിച്ച് നായയോടൊപ്പം നടക്കാനിറങ്ങിയതിനാണ് നടപടി. ...\nസംസ്ഥാനത്തെ കൊവിഡ്19 ക്വാറന്റൈന് ഐസൊലേഷന് മാര്‍ഗനിര്‍ദേശങ്ങള് ആരോഗ്യ വകുപ്പ് പുതുക്കി. ലബോറട്ടറി പരിശോധനയിലൂടെ കൊവിഡ് സ്ഥിരീകരിച്ച വ്യക്തിയ്ക്ക് ചികിത്സാ മാനദണ്ഡം അനുസരിച്ച് ഡോക്ടറുടെ തീരുമാനപ്രകാരം ചികിത്സ നല്‍കും. ...\nരാജ്യത്ത് കോവിഡ് രണ്ടാം തരംഗം രൂക്ഷമാകുന്നു;മഹാരാഷ്ട്രയിൽ 61,695 പേർക്ക് കോവിഡ് സ്ഥിരീകരിച്ചു\nരാജ്യത്ത് കോവിഡ് രണ്ടാം തരംഗം രൂക്ഷമാകുന്നു.മഹാരാഷ്ട്രയിൽ 61,695 പേർക്ക് കോവിഡ് സ്ഥിരീകരിച്ചു. കോവിഡ് വ്യാപനം വർധിക്കുന്ന സാഹചര്യത്തിൽ ഹരിയാനക്ക് പിന്നാലെ തെലങ്കാനയിലും ജമ്മു കാശ്മീരിലും പത്താം ക്ലാസ്സ് ...\nകടകളില് ക്യു സമ്പ്രദായം ഏര്‍പ്പെടുത്തും;പ്രായമായവര് ജനത്തിരക്കേറിയ സ്ഥലങ്ങള് സന്ദര്‍ശിക്കുന്നത് ഒഴിവാക്കണം:കേരള പോലീസ്\nകൊവിഡ് പ്രതിരോധത്തിനായി ബോധവത്ക്കരണ പ്രവര്‍ത്തനങ്ങളിലൂന്നിയ നടപടികള്‍ക്കായിരിക്കും അടുത്ത ഏതാനും ദിവസം പോലീസ് പ്രാധാന്യം നല്‍കുന്നതെന്ന് സംസ്ഥാന പോലീസ് മേധാവി ലോക്നാഥ് ബെഹ്റ അറിയിച്ചു. ഇതിനായി സംസ്ഥാനത്തെ എല്ലാ ...\nവ്യാപാര കേന്ദ്രങ്ങളില് ആള്‍ക്കൂട്ടം ഒഴിവാക്കണം; രണ്ടാഴ്ച മെഗാ ഓഫറുകള് പാടില്ല\nകൊവിഡ് വ്യാപനം നിയന്ത്രിക്കുന്നതിന്റെ ഭാഗമായി ജില്ലയിലെ വ്യാപാര സ്ഥാപനങ്ങളില് കര്‍ശന കൊവിഡ് മാനദണ്ഡങ്ങള് പാലിക്കണമെന്നു ജില്ലാ കളക്ടര് ഡോ. നവ്‌ജ്യോത് ഖോസ. സൂപ്പര് മാര്‍ക്കറ്റുകളടക്കം എല്ലാ വ്യാപാര ...\nകോവിഡ് നിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 516 കേസുകള്\nകോവിഡ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 516 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 107 പേരാണ്. രണ്ട് വാഹനങ്ങളും പിടിച്ചെടുത്തു. മാസ്ക് ധരിക്കാത്ത 2067 സംഭവങ്ങളാണ് സംസ്ഥാനത്ത് ...\nസാന്ത്വന സ്പര്‍ശം : തിരക്ക് നിയന്ത്രിക്കാന് പ്രത്യേക ക്രമീകരണം, കര്‍ശന കോവിഡ് പ്രോട്ടോക്കോള്\nസാന്ത്വന സ്പര്‍ശം പൊതുജന പരാതി പരിഹാര അദാലത്തിന്റെ ജില്ലയിലെ ഒരുക്കങ്ങള് പൂര്‍ത്തിയാകുന്നു. 6,769 അപേക്ഷകളാണ് അദാലത്തില് പരിഗണിക്കാനായി ലഭിച്ചിരിക്കുന്നത്. കോവിഡിന്റെ സാഹചര്യത്തില് അദാലത്ത് നടക്കുന്ന വേദികളില് തിരക്ക് ...\nശബരിമല തീർത്ഥാടനത്തിന്‍റെ ആരോഗ്യ മാര്‍ഗനിര്‍ദേശങ്ങള് പുതുക്കി\nതീർത്ഥാടകർക്കും ഉദ്യോഗസ്ഥർക്കും ഡിസംബര് 26ന് ശേഷം ആര്.ടി.പി.സി.ആര്. പരിശോധന നിര്‍ബന്ധമാക്കി. ശബരിമല തീര്‍ത്ഥാടനത്തിനോടനുബന്ധിച്ച് കൊവിഡ് രോഗികളുടെ എണ്ണം കൂടുന്ന സാഹചര്യത്തിലാണ് ആരോഗ്യവകുപ്പിന്‍റെ തീരുമാനം. നവംബർ 16ന് ആരംഭിച്ച ...\nകോവിഡ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 964 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 398 പേരാണ്. 30 വാഹനങ്ങളും പിടിച്ചെടുത്തു. മാസ്ക് ധരിക്കാത്ത 3657 സംഭവങ്ങളാണ് സംസ്ഥാനത്ത് ...\nഅടച്ചുപൂട്ടല് ലംഘനം: സംസ്ഥാനത്ത് ഇന്ന് 1972 കേസുകള്; 498 അറസ്റ്റ്; പിടിച്ചെടുത്തത് 38 വാഹനങ്ങള്\nലോക്ക്ഡൗണ് നിയന്ത്രണങ്ങള് ലംഘിച്ചതിന് സംസ്ഥാനത്തൊട്ടാകെ ഇന്ന് 1972 പേര്‍ക്കെതിരെ കേസെടുത്തു. ഇന്ന് അറസ്റ്റിലായത് 498 പേരാണ്. 38 വാഹനങ്ങളും പിടിച്ചെടുത്തു. മാസ്ക് ധരിക്കാത്ത 6897 സംഭവങ്ങളാണ് സംസ്ഥാനത്ത് ...\nകൊവിഡ് രോഗികൾക്ക് പിഎസ്‌സി പരീക്ഷ എഴുതാം; മാർഗനിർദേശങ്ങൾ\nകൊവിഡ് വ്യാപനത്തിന്റെ സാഹചര്യത്തിൽ കോവിഡ് പോസിറ്റീവ് ആയ ഉദ്യോഗാർത്ഥികൾ പിഎസ്‌സി പരീക്ഷ എഴുതുന്നതിന് മാർഗനിർദേശങ്ങൾ പുറപ്പെടുവിച്ചു. നിർദേശങ്ങൾ ചുവടെ; 1.കൊവിഡ് പോസിറ്റീവ് ആയ ഉദ്യോഗാർത്ഥികൾ ബന്ധപ്പെട്ട രേഖകൾ ...\nഎറണാകുളം ഹൈക്കോർട്ട് ജംഗ്ഷനിൽ വച്ച് 18.09.2020 തീയതി സർക്കാറിന്റെ കോവിഡ് പ്രോട്ടോകോൾ ലംഘിക്കാൻ സാമൂഹ്യമാധ്യമങ്ങളിലൂടെ ആഹ്വാനം ചെയ്ത മൂന്ന് പേരെ എറണാകുളം സെൻട്രൽ പോലീസ് അറസ്റ്റ് ചെയ്തു. ...\nഗവർണർ പങ്കെടുത്ത ചടങ്ങിൽ പ്രോട്ടോകോൾ ലംഘനം നടന്നുവെന്ന പ്രചാരണം നിഷേധിച്ച് ഇന്ത്യൻ ചരിത്ര കോൺഗ്രസ് സംഘാടക സമിതി. പോലീസ് രഹസ്യാന്വേഷണ വിഭാഗത്തിന്‍റെ നിർദേശ പ്രകാരമാണ് ഗവർണർ പങ്കെടുത്ത ...